vnews - Nilandhoo in midhiya aharu Football in hoadhi kaamiyaabee faahagakoffi\nނިލަންދޫން މިދިޔަ އަހަރު ފުޓުބޯޅައިން ހޯދި ކާމިޔާބީ ފާހަގަކޮށްފި\nނިލަންދޫ ކުޅުންތެރިންނާއި އޮފިޝަލުންނާއެކު ސުޒެއިން\nމިދިޔަ އަހަރަކީ ނިލަންދޫގެ ފުޓުބޯޅަ ހަޔާތުގައި ރާއްޖޭގެ އެންމެ މަތީ ފެންވަރުގެ ފުޓުބޯޅައިގައި ކާމިޔާބު އަހަރެކެވެ. މިދިޔަ އަހަރު ބޭއްވި މިނިވަން ޗެމްޕިއަންޝިޕްގެ އަތޮޅު މުބާރާތާއި ޒޯން މުބާރާތް ކާމިޔާބުކުރުމުގެ އިތުރުން އެ މުބާރާތުގެ ސެމީ ފައިނަލަށް ދަތުރުކޮށް ދިވެހި ޕްރިމިއަރ ލީގުން ޖާގަ ވަނީ ޖާގަހޯދާފައެވެ.\nއަދި ރާއްޖޭގެ އެންމެ ވަރުގަދަ ފުރަތަމަ ޑިވިޝަންގެ ޓީމުތަކާއި އެއް ހަމައެއްގައި ވާދަކޮށް ދިގު ތާރީހެއް އޮތް ވިކްޓްރީ ފަހަތަށް ޖައްސާލުމަށްފަހު މުބާރާތުގެ ދެވަނަ ބުރަށް ދަތުރުކުރުން ވެގެން ދިޔައީ އެ ރަށުގެ ރައްޔިތުން އުފަލާއެކު ބަލައިގަތް ކަމަކަށެވެ.\nމުބާރާތުގެ ފުރަތަމަ ބުރުގައި ނިލަންދޫ ވާދަކޮށްފައިވަނީ ރަށުގެ ރައްޔިތުންނާއި އެ ރަށުގެ އަމިއްލަ ޖަމިއްޔާއެއް ކަމަށްވާ ޑޭލައިޓް ކުލަބުން އަމިއްލަ ޖީބުން ހަރަދުކޮށްގެންނެވެ. މިލިޔަނުން ހަރަދުކޮށް ބޮޑު ބަޖެޓަކާއި އެކު އަގުބޮޑު ކުޅުންތެރި ތިބި މާލޭގެ ޓީމުތަކާއި ދެކޮޅަށް ވާދަކުރުމަށް ނިލަންދޫ ޓީމު ކޮންމެ މެޗަކަށް ދެކޮޅު ލޯންޗު ދަތުރުކޮށް އެތަށް ގުރުބާނީތަކަކަށްފަހު ރަށު ޓީމަށް ކުޅުންތެރިން ކުޅެފައި ވަނީ ހިލޭ ސާބަހަށެވެ. މިއީ މުޅި ރާއެްޖެއަށްވެސް އެ ޓީމުން ދެއްކި ރިވެތި ނަމޫނާއެކެވެ. ނަތީޖާއެއްގެ ގޮތުން މިދިޔަ އަހަރުގެ ފުޓުބޯޅަ ސީޒަން ނިމުނީ އެއްވެސް ދަރަންޏެއް ނެތިއެވެ.\nމި ކާމިޔާބީ ފާހަގަކުރުމަށް އެ ރަށުގައި ބޭއްވި ހާއްސަ ހަފްލާ ޝަރަފްވެރިކޮށްދެއްވީ ރާއްޖޭގެ ތަޖުރިބާކާރު ކޯޗު އަލީ ސުޒެއިންއެވެ. މި ހަފުލާގައި ޓމުގައި ހިމެނޭ ހުރިހާ ކުޅުންތެރިންނަށް ޑޭލައިޓް ކުލަބުގެ ފަރާތުން ވަނީ އެ ކުޅުންތެރިންނާއި އޮފިޝަލުން ކޮށްދިން މަސައްކަތް ފާހަގަކޮށް އެ އެއްލައްކަ ރުފިޔާ ބަހާފައެވެ. މި ފައިސާ ބަހާފައިވަނީ އެ ކުޅުންތެރިއެއް ޓީމުގެ ބައިވެރިވުން އޮތް މިންވަރަށް ބަލައިގެންނެވެ. މީގެއިތުރުން މި ރަސްމިއްޔާތުގައި އަހަރީ ރިޕޯޓުވެސް ވަނީ ހުށައަޅާފައެވެ.\nނިލަންދޫ ކުޅުންތެރިންނާއި އޮފިޝަލުންގެ އަގުވަޒަންކުރުމަށް ބޭއްވި ހަފުލާގެ ތެރެއިން\nމި ރަސްމިއްޔާތުގައި ވާހަކަދައްކަމުން ކޯޗު އަލީ ސުޒެއިން ބުނީ ނިލަންދޫއަކީ ފުޓުބޯޅައިގައި ނަމޫނާ ރަށެއް ކަމަށާއި އެ ރަށުގެ އެންމެ ބޮޑު ބާރަކީ 90 އިންސައްތަ ނިލަންދޫއަށް ނިސްބަތްވާ ކުޅުންތެރިންނާއެކު މި ކާމިޔާބީ ހޯދުން ކަމަށެވެ.\nމި ކާމިޔާބީގެ ފަހަތުގައި އެންމެ އިސް ރޯލެއް އަދާކުރި އެއް ބަޔަކީ ޑޭލައިޓް ކުލަބެވެ. އެ ކުލަބުގެ ހީވާގި މެމްބަރުންގެ އަމިއްލަ ޖީބުން ކުރި ހަރަދަކީ ކުޅުންތެރިންނަށް މުބާރާތުގައި ރަނގަޅު ނަތީޖާއެއް ނެރެން ލިބުނު ބޮޑު ހިތްވަރަކަށެވެ. އެ ކުލަބުގެ ރައީސް އަބްދުލް ރައްޒާގު ހުސެއިން ވިދާޅުވީ އަބަދުވެސް ކުލަބުން މަސައްކަތްކުރީ ޓީމުގެ ފަރާތުން ރަށަށް ރީތި ނަމެއް ހޯދައިދިނުމަށާއި ކުޅުންތެރިންނާއި ރަށުގެ ފުޓުބޯލައިގެ މުސްތަގްބަލަށް ވިސްނާފައި ކަމަށެވެ.


Aluvin echchehi saafu kureveykan engeytha? - Hali News\nއަލުވިން އެއްޗިހި ސާފުކުރެވޭކަން އެނގޭތަ؟\n27 March 2021, 19:10\nއަލުއްވަކީ ހަމައެކަނި ކައްކައިގެން ނޫނީ ތެއްލައިގެން ކަނާގެ ގޮތުގައި ބޭނުން ކުރެވޭ އެއްޗެއް ނޫނެވެ. މޫނާއި ލޯކައިރި ސާފުކުރުމަށްވެސް އަލުވި ބޭނުން ކުރެއެވެ. އަދި ތަފާތު އެހެނިހެން އެއްޗިހި ސާފުކުރުމަށްވެސް އަލުވި ބޭނުންކުރެވިދާނެ އެވެ.\nލޮލުގައި އަޅާ އައިނު ފުސްވުމުން ވާ އުނދަގޫ އެނގޭނީ އެ އައިނު އަޅާ ބަޔަކަށެވެ. އެހެން ކަމުން އައިނު ސާފުކުރުމަށް ރޯ އަލުވި ފޮތި ކޮށްލުމަށް ފަހު އައިނުގެ ބިއްލޫރީގައި ކާއްތާލާށެވެ. އެއަށް ފަހު ސާފު ފޮތިކޮޅަކުން ފުހެލާށެވެ. ހީވެސްނުވާހާ ވަރަށް އައިނުގެ ފުސްކަން ކެނޑި ސާފު ވާނެއެވެ.\nވަޅި އާއި ކަތުރުފަދަ ތަކެތި ސާފުކުރުން\nކިރު ހުންނަ ތަކެތި މަށާ ކޮށާ ހެދުމުން ވަޅި ވަރަށް ބޮޑަށް ހަޑިވެއެވެ. އަދި ކަތުރުގައިވެސް މިގޮތަށް ތެރަސް ފާޑުގެ އެއްޗެހި ހަރުލައެވެ. އެހެންކަމުން ރޯ އަލުވި ފޮތިކުރުމަށްފަހު ތަށިދޮންނަން ގެންގުޅޭ އެއްޗަކާއި ކުޑަ ބޭކިން ސޮޑާކޮޅެއް އަލުވި ފޮތީގައި އުނގުޅާލާށެވެ. އެއަށްފަހު ވަޅި އާއި ކަތުރުފަދަ ތަކެތީގެ މިޔާގައި އުނގުޅިފައި ހުންނަ އެއްޗިހީގައި އުނގުޅާލާށެވެ. ރީތިކޮށް ސާފުވާނެއެވެ.\nބިއްލޫރި އެއްޗެއް ތަޅައިގެން ދިއުމުން ސާފުކުރުން\nތަށިމުށި ނުވަތަ މިފަދަ އޮމާން ތަނަކަށް ވެއްޓި ބިއްލޫރި އެއްޗެއް ތަޅައިގެން ހިނގައްޖެނަމަ އޭގެ ކުދިކުދި ބިއްލޫރިތައް ބުރަ ބުރައިގެން ދެއެވެ. ލޮލަށް ނުފެންނަ ވަރުގެ ކުދި އެތި ކޮޅުތައްވެސް ތަށި މުށީގައި ހަރުލައެވެ. މިހެންވުމުން ގިނަ ފަހަރަށް ފިހިގަނޑުން ކަހާ ސާފު ކުރުމުންވެސް އެއްކޮށް ސާފު ނުވެ ހުރެއެވެ. ނަމަވެސް އަލުއްވެއް ފަޅާލާފައި އެ މުށިތަކުގައި ކާއްތާލުމުން ލޮލަށްނުފެންނަ ވަރުގެ ކުދި ބިއްލޫރި ކޮޅުތައްވެސް އަލުވީގައި އުނގުޅި ސާފު ވާނެއެވެ. މިގޮތަށް ސާފު ކުރާއިރު ރައްކާތެރި ގޮތަކީ އަތަށް އަންގިއެއް ލައްވައިގެން އުޅުމެވެ.\nރިހި އެއްޗިހި ސާފުކުރުން\nއަހަރެމެން ވަރަށް ގިނަމީހުން ރިހީގެ ގަހަނާ އަޅަމެވެ. ނަމަވެސް މި ރިހި ކުލަ ވަރަށް އަވަހަށް ކަޅު ކުލައަށް ބަދަލުވެއެވެ. ޚާޞަކޮށް މާލޭގައި ރިހި އެއްޗިހި ވަރަށް އަވަހަށް ހަޑިވެއެވެ. މިގޮތަށް ހަޑިވާ ރިހި ގަހަނާ ސާފުކުރުމަށްޓަކައި އަލުވި މަޑުކޮށްފައި ހުންނަ ފެންގަނޑު އުކާނުލާ ބަހައްޓާށެވެ. އެފެންގަނޑުން އަލުވިތައް ނެގުމަށްފަހު ރިހީގެ ގަހަނާ އެއަށް ލާ ގަޑިއެއް ހާއިރު ބާއްވާށެވެ. އެއަށްފަހު ނަގާ ފުހެލާށެވެ. ސާފު ރިހި ކުލަ އަރާނެއެވެ.\nކުލަ މަޑު ގަމީހާއި ހެދުން، ބުރުގާފަދަ އަންނައުނު ގައި ޖެހޭ ކުދި ލައްތައް އަލުވިން ފިލުވައި ލެވޭނެއެވެ. ހަދާނެގޮތަކީ އަލުވި ފަޅާލާފައި އޭގައި ތެޔޮ ފޮދެއް ނޫނީ ގިތެޔޮ ކޮޅެއް އުނގުޅާލުމަށްފަހު ލައްޖެހިފައިވާ ތަނުގައި ކާއްތާލާނީއެވެ. މި ގޮތަށް ލައް ފިލަންދެން ތަކުރާރުކޮށް އުނގުޅާށެވެ. ދަބަރު ނޫން އެހެން ކުދި ލައްތައް ފިލާނެއެވެ.


SAIF Golden Jubilee Volleyball Tournament 2019 - Hedheykuri balikoh Dhuvaafaru Team Fainalge Ummeedhu aakohfi | ungoofaaru.com\nބަނޑޭރިގަނޑު/ޚަބަރު/ސައިފް ގޯލްޑެން ޖުބިލީ ވޮލީ މުބާރާތް – ހެދޭކުރި ބަލިކޮށް ދުވާފަރު ޓީމް ފައިނަލްގެ އުއްމީދު އާކޮށްފި\nސައިފް ގޯލްޑެން ޖުބިލީ ވޮލީ މުބާރާތް – ހެދޭކުރި ބަލިކޮށް ދުވާފަރު ޓީމް ފައިނަލްގެ އުއްމީދު އާކޮށްފި\nއިބްރާހީމް ޒަޔާން2އޮކްޓޯބަރ 2019\n0 177 މިނެޓެއް ނުވަނިސް ކިޔާލެވޭ\nދުވާފަރު ޓީމު އަދި ހެދޭކުރި ޓީމް ބައްދަލުކުރިމެޗުގެ މޮޅު ކުޅުންތެރިޔާއަށް ޓްރޮފީ ހަވާލުކޮށްދެއްވުން / ފޮޓޯ ސައިފް ފޭސްބުކް ޕޭޖް\nސައިފް ގޯލްޑަން ޖުބުލީ ވޮލީބޯޅަ މުބާރާތުގައި ރޭ ކުޅުނުމެޗު ކާމިޔާބުކޮށް ދުވާފަރު ޓީމުން ފައިނަލްގެ ދެވަނަ ޖާގަ އަށް ކުރާ އުންމީދު އާކޮށްފިއެވެ. ދުވާފަރު ޓީމުން މިމެޗު ކާމިޔާބުކުރީ3– 1 ސެޓުން ހެދޭކުރި ބަލިކޮށްގެންނެވެ.\nފޯރިގަދަ ކުޅުމެއް ފެނިގެންދިޔަ މިމެޗުގެ ފުރަތަމަ ސެޓް ހެދޭކުރިން ކާމިޔާބު ކުރީ 26-24 އިންނެވެ. ފުރަތަމަ ސެޓާއި ހިލާފަށް ދެވަނަ ސެޓް ދުވާފަރު ޓީމުން ކާމިޔާބުކުރީ 25 – 13 އިންނެވެ. ފައިނަލްގެ ފުރުސަތު ހޯދުމަށް ދެޓީމަށްވެސް ވަރަށްމުހިއްމުވި މެމެޗުގައި ދެން ފެނިގެން ދިޔައީ ވާދަވެރި ފޯރިގަދަ ކުޅުމެއް ފެނިގެން ދިޔަ2ސެޓެވެ. މިދެސެޓު ދުވާފަރު ޓީމުން ކާމިޔާބު ކުރީ 26 – 24 އަދި 25 – 22 އިންނެވެ.\nމިނަތީޖާއާއެކު ކުޅުނު ދެމެޗުން ބަލިވެ އެއްމެޗު ބާކީ އޮށްވާ ހެދޭކުރި މިވަނީ މުބާރާތުގެ ފައިނަލްކުޅުމުގެ ހުރިހައި ދޮރެއް ބަންދުވެފައެވެ. ދުވާފަރު ޓީމަށް އޮތްފުރުސަތަކީ މިރޭ އުނގޫފާރު ސްކޫލުގެ މަންހަޖު އަތުން ކޮންމެ ނަތީޖާއަކުން ނަމަވެސް މޮޅުވުމެވެ.\nމިމެޗުގެ މޮޅުކުޅުން ތެރިޔާގެ މަޤާމުހޯދީދުވާފަރު ޓީމުގެ ސްރީލަންކާގެ ކުޅުންތެރިއާ ނިރަމާނި ސުލޮޗަނަޖަޔަވަރުއެވެ. މެޗުގެ މޮޅު ކުޅުންތެރިޔާގެ ޓްރޮފީ ހަވާލުކޮށްދެއްވީ މިމެޗުގެ ޝަރަފްވެރި މެހުމާނު ޖަމްއިއްޔަތުއްސައިފުގެ މުސްތަޝާރު އަބްދުﷲ ރަޝީދެވެ.\nމުބާރާތުގައި މިއަދު ހަވީރު ކުޅޭ މެޗުގައި ބައްދަލުކުރާނީ ހޭހަން ރެކްރިއޭޝަން ކްލަބާއި ހެދޭކުރި އެވެ.\nދުވާފަރު ޓީމު އަދި ހެދޭކުރި ބައްދަލުކުރި މެޗުގެ ފޭސްބުކް ލައިވް\nSAIF Golden Jubilee Volleyball Tournament 2019 / Dhuvaafaru Team Vs Hedheykuri\nPosted by Ungoofaaru.com on Tuesday, 1 October 2019\nމާދަމާ ނަސްރު ސްޕީޑުން "އައު އޮޑި" ގެނަމުގައި ހާއްސަ ޕްރޮމޯޝަންއެއް


Anushka Ge "Pari" Ge Teaser Balaafa Birun Nunidheyne - Vaguthu\nއަނުސްކާގެ "ޕަރީ" ގެ ޓީޒަރ ބަލާފައި ބިރުން ނުނިދޭނެ\nއަނުސްކާ ޝަރުމާގެ އެންމެ ފަހުގެ ފިލްމް "ޕަރީ" ގެ އާ ޓީޒާއެއް ނެރުނު އިރު އެ ޓީޒާއިން އަނުސްކާ ފެނިގެންދާ ބިރުވެރިކަމުން އެ ބަލައިފައި ރޭގަނޑު ނިދިން މަހުރޫމް ވާނެއެވެ.\nއަނުޝްކާ ވަނީ އޭނާގެ ފިމްލްގެ ޓީޒާ ޓްވިޓާކޮށް އޭނާގެ ވަލެންޓައިންއަށް ވާނަންތޯ ސުވާލުކޮށްފައެވެ. އެ ވީޑިޔޯ އިން އަނުސްކާ އޭނާގެ ލޯބިވެރިޔާ އާއި ދެމީހުން ޓީވީ ބެލުމަށް ސޯފާގައި އިށީދެން އިދެ އޭނާގެ ލޯބިވެރިޔާ އަށް "އައި ލަވް ޔޫ" އޭ ބުނެއެވެ. ނަމަވެސް އޭނާގެ އަނެއް ފަރާތުން އިރުކޮޅަކުން އަނުސްކާގެ ސިފައިގައި ހުރި ބިރުވެރި އިންސާނެއް އޭނާއަށް ފެނެއެވެ.\n"ޕަރީ" އަކީ އަނުސްކާ އިންޑިއާގެ މަސްހޫރު ކުރިކެޓް ކުޅުންތެރިޔާ ވިރާތު ކޮލީ އާއި ކައިވެނި ކުރިފަހުން އޭނާ ކުޅޭ ފުރަތަމަ ފިމްމެވެ. މި ދެ މީހުންގެ ކައިވެނީގެ ހަފްލާ ބާއްވާފައިވަނީ ވަރަށް އެކަހެރި ގޮތަކަށް ޑިސެމްބަރ 11 ގައި އިޓަލީގައެވެ.\nމި ފިލްމުގައި އަނުސްކާ ޝަރުމާއާއި އެކުގައި ލީޑް ރޯލްއިން ފެނިގެންދާނީ ޕްރަމްބްރަޓާ ޝައްޓަރުޖީ އެވެ. މި ފިލްމްގެ ފުރަތަމަ ޓްރެއިލާ މާދަމާގެ ވަގުތެއްގައި ނެރުމަށްވަނީ ހަމަޖެހިފައެވެ.\nމާޗް2ގައި ސިނަމާތަކުގައި އެޅުވުމަށް ނިންމާފައިވާ މި ފިލްމްގެ ޝޫޓިންތަކުގެ ބޮޑު ބައެއް މިހާރުވަނީ ކުޅެ ނިމިފައެވެ. މި ފިލްމަކީ އާދަޔާ ހިލާފް ބިރުވެރި ފިލްމަކަށް ވާނެ ކަމަށް ޕަރަޑަކްޝަން ޓީމްއިން ބުނެއެވެ.\nފެބުރުއަރީ 15, 2018 09:32\nފެބުރުއަރީ 15, 2018 09:33\nބަލަމާ ދޯ އެންމެން


ލަންދޫސްކޫލްގެ އިންޓަރ ހައުސް ފުޓްބޯޅަ މުބާރާތް 2015 މިއަދު ފަށައިފި. | Landhooinfo\nލަންދޫސްކޫލްގެ އިންޓަރ ހައުސް ފުޓްބޯޅަ މުބާރާތް 2015 މިއަދު ފަށައިފި.\nމިއަދުގެ މޭންއޮފްދަމެޗަށް ހޮވުނު ކުޅުންތެރިޔާއަށް ޝަރަފްވެރި މެހްމާން ހަނދާނީ ލިޔުންދެއްވަނީ\n[pullquote]މިއަދުގެ މެޗްގައި ސިއްތިމާވާ ހައުސްއާއި، ދޮށިމޭނާ ހައުސް ބައްދަލުކޮށް 5-0 ން މެޗްކާމިޔާބުކުރީ ދޮށިމޭނާ ހައުސް[/pullquote] ނ.ލަންދޫ ސްކޫލްގެ މިއަހަރުގެ އިންޓަރ ހައުސްފުޓްބޯޅަ މުބާރާތް މިއަދު އެސްކޫލުން ފަށައިފިއެވެ.\nމިއަދު ހަވީރު 4:30 ގައި އެ ސްކޫލްގެ ފުޓްބޯޅަ ދަނޑުގައި ފެށި މުބާރާތުގެ ފުރަތަމަ މެޗްގައި މިއަދު ބައްދަލުކުރީ ދޮށިމޭނާ ހައުސްއާއި، ސިއްތިމާވާ ހައުސްއެވެ. މިމެޗް 5-0 ގެ ބޮޑުތަފާތުން ކާމިޔާބު ކުރީ ދޮށިމޭނާ ހައުސްއެވެ.\nމިމެޗްގައި ގޯލްތައް ޖަހައިދީފައިވަނީ ދޮށިމޭނާ ހައުސްގެ ޝާނިފް ޖ.ނަމްބަރ 11 އާއި، ދޮށިމޭނާ ހައުސްގެ ޖ.ނަމްބަރ9މިސްބާޙް އާއި، އަދި ހަމަ އެ ހައުސްގެ ޖ.ނަމްބަރ 11 ފިރުސާނު އެވެ.\nމިއަދުގެ މެޗްގެ ޝަރަފްވެރި މެހްމާނަކީ ނ.ލަންދޫސްކޫލްގެ މިއަހަރުގެ ސްކޫލްބޯޑުގެ ވައިސް ޗެއަރ ޕާރސަން އަލްފާޟިލް ޒަހީނު ޙަސަން އެވެ. ރެފްރީއަކީ ނ.ލަންދޫސްކޫލްގެ އެޑްމިން އޮފިސަރ އަލްފާޟިލް އަހްމަދު ރަޝީދު ( ލައިބް ) އެވެ. ލައިންސް މަނުންނަކީ ނ.ލަންދޫ ހިޔާވަރި ޙުސެއިން އަޙްނަފް އާއި، ދަނބު މުޙައްމަދު އާޤިލް އެވެ.\nމިއަދުގެ މެޗްގައި ދެޓީމުންވެސް ވަނީ ފޯރިގަދަ ކުޅުމެއް ދައްކާފައެވެ. މި މެޗްގައި ބަލިވި ސިއްތިމާވާ ހައުސް އަށްވެސް ގޯލް ޖަހާނެ ރަގަޅު ފުރުޞަތު ތައް ލިބިގެން ގޮސްފައިވެއެވެ. އެހެނަމަވެސް އެއިސް އެއްވެސް ފުރުޞަތެއް ކާމިޔާބު ނުކުރެވުނީއެވެ.\nބެލެނިވެރިންގެ ތެރެއިންވެސް ވަރަށް ގިނަމީހުން މެޗްބަލާލަން ދިޔަ މިއަދުގެ މެޗްގެ މޭންއޮފްދަ މެޗަކަށް ހޮވުނީ ދޮށިމޭނާ ހައުސްގެ މުޙައްމަދު ނަފްސާން އެވެ.\nމި މުބާރާތުގެ ދެވަނަމެޗް އޮންނާނީ މާދަމާއެވެ. މާދަމާ ބައްދަލުކުރާނީ މިއަދުގެ މެޗުން މޮޅުވީ ދޮށިމޭނާ ހައުސްއާއި، ރެހެންދި ހައުސްއެވެ.\nމާދަމާގެ މެޗުން ދޮށިމޭނާ ހައުސް މޮޅުވެއްޖެނަމަ ފައިނަލްގެ އެއްޖާގަ ދޮށިމޭނާހައުސް އަށް ކަށަވަރުވާނެއެވެ. އެހެންކަމުން މާދަމާގެ މެޗްވެސް ވެގެންދާނީ ފޯރިގަދަ މެޗަކަށެވެ.


Dhauru dhe bai ; MDP ves dhe bai\n"މާތް ކަލާކޯ، މި އޮތީ ވާ ސަރުކާރެއް!" މިއީ ވަރަށް ހިނގި އިބާރާތެކެވެ؛ މިއީ ރައްޔިތުންގެ މަޖިލީހުގެ ރައީސް މުހައްމަދު ނަޝީދު އަވަހާރަ ކޮށްލަން ހަމަލާއެއް ދިން އިރު ސިފައިން ދެމުން ދިޔަ ސެކިއުރިޓީ ބްރީޗްވި ގޮތް ބަލާ އިންކުއަރީއަށް ވަކިވަކި ސިފައިން ކޮމެޓީއަށް ހާޒިރު ނުކުރެވޭނެ ކަމަށް މޯލްޑިވްސް ނެޝަނަލް ޑިފެންސް ފޯސް (އެމްއެންޑީއެފް) އިން އެންގި އެންގުމުގައި ސޮއި ކުރައްވާފައިވާ ޑިފެންސް މިނިސްޓްރީގެ ނައިބު ހަސަން ޒަމީލުގެ މައްސަލަ ބަލައި ދިނުމަށް އެދި ރައީސް ނަޝީދު ހުށައެޅުއްވި މައްސަލަ އިމްތިޔާޒު ކޮމެޓީން ބޭރު ކޮށްލުމުން އެމްޑީޕީގެ ލީޑާޝިޕްގެ ބޭފުޅުންގެ މެދުގައި ފެށުނު ހޫނު ގަދަ ބަހުސްގައިި މަޖިލީހުގެ ނާއިބު ރައީސް އީވާ އަބްދުﷲ ވިދާޅުވި ވާހަކަފުޅެކެވެ.\nޒަމީލުގެ މައްސަލަ ބަލައި ދިނުމަށް އެދި އިމްތިޔާޒު ކޮމެޓީއަށް މައްސަލަ ހުށައެޅުއްވީ ރައީސް ނަޝީދެވެ. އެމަނިކުފާނު ވަނީ މަޖިލީހުގެ ކަރާމާތާއި ގަދަރު ހިފެހެއްޓުމަށްޓަކައި ކަމަށް ވިދާޅުވި ޒަމީލަށް ދައުވާކޮށް ދިނުމަށް އެދި ޕްރޮސެކިއުޓަރު ޖެނެރަލްގެ އޮފީހަށް މައްސަލަ ވެސް ހުށައަޅުއްވާފަ އެވެ.\nރައީސް ނަޝީދުގެ ހުށައެޅުއްވުމާއި ގުޅިގެން އާދީއްތަ ދުވަހުގެ ރޭ އިމްތިޔާޒު ކޮމެޓީގެ ބައްދަލުވުމެއް ބޭއްވި އެވެ. އޮންލައިންކޮށް ކުރިއަށް ގެންދިޔަ ބައްދަލުވުމަށް ދެ ހުށައެޅުމެއް އޮތެވެ. އެއް ހުށައެޅުމަކީ ރައީސް ނަޝީދު ހުށައެޅުއްވި މައްސަލަ އަކީ ބެލޭނެ މައްސަލައެއް ނޫން ކަމަށް ނިންމާ ކޮމެޓީން އެ މައްސަލަ ބޭރު ކޮށްލުމެވެ. އެ ހުށައެޅުއްވީ ދަނގެތީ ދާއިރާގެ މެންބަރު ކާނަލް މުހައްމަދު ނާޒިމްގެ ފަރާތްޕުޅުންނެވެ. ދެން އައީ މައްސަލަ ބަލަން ފެންނަ ކަމަށް ހުށައެޅުއްވި ހުށައެޅުއްވުމެކެވެ. ހިތަދޫ މެދު ދާއިރާގެ މެންބަރު އަހުމަދު ރަޝީދު ހުށައެޅުއްވި އެ ހުށައެޅުއްވުމަށް މެންބަރުންގެ ތާއީދެއް ނުލިބުނެވެ.\nނާޒިމް ވަނީ މައްސަލަ ބޭރުުކޮށްލަން ހުށައެޅުއްވުމަށް ފަހު އެގޮތަށް ހުށައެޅުއްވި ސަބަބުތައް ވަރަށް ސާފުކޮށް ވިދާޅުވެ ދެއްވާފައެވެ. މަޖިލީހަށް މިނިސްޓްރީއަކުން ނުވަތަ ކުންފުންޏަކުން ފޮނުވާ ސިޓީއަކާއި ގުޅިގެން ސިޓީގައި ސޮއިކޮށްފައިވާ މީހާގެ މައްސަލަ ބަލަން ޖެހޭ ސަބަބެއް އޮވެގެންވާނެ ކަމަށް ގަބޫލުނުކުރައްވާ ކަމަށް ނާޒިމް ވިދާޅުވިއެވެ. އޭނާ ވިދާޅުވި ގޮތުގައި މިނިސްޓަރު ނުވަތަ ކުންފުންޏެއްނަމަ މެނޭޖިން ޑިރެކްޓަރު އެންގެވުމުން ނޫނީ އޭގެ ދަށުން ތިއްބަވާ ބޭފުޅުން ސިޓީއެއްގައި ސޮއިނުކުރައްވާނެ އެވެ. އެހެންވީމަ މަޖިލީހަށް ވަކިވަކި ސިފައިން ހާޒިރު ނުކުރެވޭނެ ކަމަށް ނިންމާ އެމްއެންޑީއެފުން ފޮނުވި ސިޓީގެ މައްސަލަ ބަލާނަމަ ބަލަން ޖެހޭނީ މިނިސްޓަރު މާރިޔާގެ މައްސަލަ ކަމަށް ނާޒިމް ވިދާޅުވިއެވެ.\nނާޒިމުގެ އެ ހުށައެޅުއްވުން 13 މެންބަރުން ހިމެނޭ އަދި އެމްޑީޕީގެ މެޖޯރިޓީ އޮތް ކޮމެޓީން ފާސްވެ މައްސަލަ ބޭރުވީ އެމްޑީޕީއަށް ނިސްބަތްވާ ހަތަރު މެންބަރުންގެ ތާއީދު ލިބިގެންނެވެ. އެއީ މިލަންދޫ ދާއިރާގެ މެންބަރު އަލީ ރިޒާ އާއި ތިނަދޫ ދެކުނު ދާއިރާގެ މެންބަރު އަބްދުﷲ ސަނީފާއި ކޮމަންޑޫ ދާއިރާގެ މެންބަރު ހުސެއިން ވަހީދުގެ އިތުރުން ގަމު ދާއިރާގެ މެންބަރު މުހައްމަދު ވިޝާމެވެ.\nކޮމެޓީގެ އެ ނިންމުމާއެކު އެމްޑީޕީގެ ތެރެ ފަޅައިގެން ގޮސް ހުޅު ރޯވިއެވެ. މިހާތަނަށްވެސް ރޯވެ ގަދަ އަލިފާނަށް ނުވެ ހުރި އެތައް ކަމެއް ބޭރަށް ނިކުމެ ގަދަކޮށް އަނދަން ފެށިއެވެ. މައްސަލަ އެންމެ ހޫނުވީ އެމްޑީޕީގެ މަޖިލީސް މެންބަރުންނަށް ހާއްސަ ކޮށްފައިވާ ވަޓްސްއަޕް ގުރޫޕާއި އެ ޕާޓީގެ ގައުމީ މަޖިލީސްގެ މެންބަރުން ތިއްބަވާ ގުރޫޕްގައެވެ. ބައެއް އެހެން މެންބަރުން މައްސަލަ އެއަށްވުރެވެސް ތިލަކޮށްލައްވަން ޓްވިޓާގައިވެސް ހިޔާލު ފާޅުކުރެއްވިއެވެ. ރުޅިވެރިކަމާއެކު ސަރުކާރާއި ރައީސް ސޯލިހަށް ވަފާތެރި މެންބަރުންނަށް ފާޑުވިދާޅުވިއެވެ.\nހޫނުވެފައިވާ މައްސަލަގަނޑުގެ ތެރެއަށް އެމްޑީޕީގެ ޗެއާޕާސަން ހަސަން ލަތީފް މެސެޖެއް ދޫކޮށްލެވި އެވެ. އަދި އެއީ ރައީސް ނަޝީދުގެ މެސެޖެއް ކަމުގައި ވިދާޅުވިއެވެ. އެ މެސެޖްގައި ވަނީ ރައީސް މުހައްމަދު ނަޝީދު އަވަހާރަ ކޮށްލަން ހަމަލާއެއް ދިން އިރު ސިފައިން ދެމުންދިޔަ ސެކިޔުރިޓީ ބްރީޗްވި ގޮތް ބަލާ އިންކުއަރީއަށް ވަކިވަކި ސިފައިން ކޮމެޓީއަށް ހާޒިރު ނުކުރެވޭނެ ކަމަށް މޯލްޑިވްސް ނެޝަނަލް ޑިފެންސް ފޯސް (އެމްއެންޑީއެފް) އިން އެންގުމުގެ ފަހަތުގައި ހުންނެވީ ރައީސް ސޯލިހް ކަމަށް ތުހުމަތު ކުރައްވާފައެވެ.\nއޭގެ ފަހަށް ރައީސް ނަޝީދުގެ ކޮއްކޯފުޅު އަދި މަޖިލީހުގެ ނާއިބު ރައީސް އީވާ އަބްދުﷲވެސް އެ މައްސަލާގައި ވާހަކަ ދެއްކެވިއެވެ.\nއީވާ ތުހުމަތު ކުރެއްވި ގޮތުގައި ކޮމެޓީން މައްސަލަ ބޭރުކޮށްލީ ސަރުކާރުން ރާވައިގެންނެވެ. އެކަމުގައި މެދުވެރިއަކީ އަލިފުށީ ދާއިރާގެ މެންބަރު މުހައްމަދު ރަޝީދު (ބިގޭ) އެވެ. ބިގޭއަކީ ރައީސް ސޯލިހުގެ ޅިޔަނެކެވެ. މިހާރު ހިނގަމުންދާ މަޖިލީހަށް ރައީސްގެ ފަރާތްޕުޅުން ފޮނުއްވަވާ ހުރިހާ މެސެޖުތަކެއްހެން ޕީޖީ ގުރޫޕަށް ގެނެސް ދެއްވަނީ ބިގޭ އެވެ.\nއީވާ ވިދާޅުވީ މައްސަލަ "ފަނި" ކޮށްލެއްވީ ބިގޭ އެވެ. އަދި ރައީސް ސޯލިހާއި ބިގޭއާ އޮތް އާއިލީ ގުޅުމަށް އިޝާރާތް ކުރައްވާ މިއީ ބިގޭމެންގެ ސަރުކާރެއް ކަަމަށް ވިދާޅުވެ އެ ޒާތުން އަމަލު ނުކުރެއްވިޔަސް ސަރުކާރު ނުވެއްޓި އޮންނާނެ ކަމަށެވެ.\n"ހަމަ ނުޖެހޭ ކޮމިޓީ އެހެން މެމްބަރުންނަށް ގުޅައިން ތިހެން މިކަން ފަނި ކުރާކަށް، ނުކުރިޔަސް ބިގޭގެ ސަރުކާރު ދެމި އޮންނާނެ،" އެމްޑީޕީގެ މައި ހިއްސާއޮތް މި ސަރުކާރާއި އެމްޑީޕީއާ ގުޅުމެއް ނެތް ކަމަށް ސިފަވާ ގޮތަށް އީވާ ވިދާޅުވިއެވެ.\nއީވާ ވަނީ މިއީ ރަައީސް ނަޝީދާ ގުޅުންހުރި ކަންކަމުގައި ބިގޭ މި ގޮތަށް އަމަލު ކުރެއްވި ފުރަތަމަ ފަހަރު ނޫން ކަމަށްވެސް ވިދާޅުވެފައެވެ. އަދި ނަޝީދުގެ ހާލަތަށް ވީ ހަމްދަރުދީގެ "ޑެޑްލައިން" ހަމަވީތޯ ސުވާލު ކުރެއްވި އެވެ.\n"ރައީސް ނަޝީދު އެދިވަޑައިގެން އެހެން ކޮމެޓީއެއްގައި ކަމެއް ހިނގިޔަސް ބިގޭ އެޔެއްވެސް އެ ގޯސް ކުރަން މަސައްކަތް ކުރަން ޖެހެނީ ކީއްވެތަ، ކޮންމެ ފަހަރަކު،" ބިގޭއަށް ޓެގްކޮށް އީވާ ކުރެއްވި މެސެޖްގައި ވިދާޅުވިއެވެ.\nގުރޫޕުން މި ބަހުސް ބޭރަށް ނެރުއްވި މެންބަރުންގެ ތެރޭގައި ގަލޮޅު ދެކުނު ދާއިރާގެ މެންބަރު މީކާއިލް ނަސީމް އާއި އުނގޫފާރު ދާއިރާގެ މެންބަރު މުހައްމަދު ވަހީދު އާއި މައްޗަންގޮޅީ މެދު ދާއިރާގެ މެންބަރު މުހައްމަދު ރަޝީދު ހިމެނިވަޑައިގަތެވެ. މި ތިން މެންބަރުންނަކީ ކޮންމެ ކަމެއްގައިވެސް ރައީސް ނަޝީދު ވަރަށް ބޮޑަށް ދިފާއު ކުރައްވާ ވާހަކަ ދައްކަވާ މެންބަރުންނެވެ.\nމެންބަރު ރަޝީދު ކުރެއްވި ޓްވީޓްގައި ވަނީ އިންސާނެއް ވިއްޔާ ލަދުހަޔާތުގެ ކަންފުޅެއް ވެސް ހުންނަންވާނެ ކަމަށް ވިދާޅުވެ ނަޝީދުގެ ހުށައެޅުއްވުން ބޭރު ކޮށްލަން ވޯޓް ދެއްވި ހަތަރު މެންބަރުންނަށް ފާޑުވިދާޅުވެފަ އެވެ.\nއޭނާ ވިދާޅުވި ގޮތުގައި ރައީސް ނަޝީދުގެ ވެރިކަން ބަދަލު ކޮށްލުމުގެ އަޑީގައި ތިބި ބައެއްގެ މަޅީގަޖެހި ބައިއަތު ހިފާނީ ފިސާރި ލަދުހަޔާތް ކުޑަވީމަ އެވެ. ބޯދިގު އެ އިޝާރާތް ކުރައްވަނީ މައްސަލަ ބޭރު ކޮށްލަން ހުށައެޅުއްވި މެންބަރު ނާޒިމް އާއި ރައީސް ނަޝީދުގެ ވެރިކަން ބަދަލުވީ ހާދިސާއާ ނާޒިމްއާ ގުޅުވާ އެމްޑީޕީން ކުރާ ތުހުމަތަށެވެ.\nއުނގޫފާރު ދާއިރާގެ މެންބަރު މުހައްމަދު ވަހީދު ވިދާޅުވި ގޮތުގައި ނަޝީދު ހުށައެޅުއްވި މައްސަލަ ނާޒިމް ލައްވާ ބޭރު ކޮށްލީ ސަރުކާރުން ހުށައަޅައިގެންނެވެ. އަދި ރައީސް ނަޝީދު ބަލި އެނދުގައި އޮންނަވަނިކޮށް އެ ނިންމުމަށް ވޯޓްދީފައިވަނީ ސަރުކާރުގެ ޕްރޮޖެކްޓްތަކެއްގައި "ފިއްތާފައި" ތިބި މެންބަރުންތަކެއް ލައްވާ ކަަމަށް ވިދާޅުވެ ހަތަރު މެންބަރުންނަށް ބޮޑެތި ތުހުމަތުތަކެއް ކުރައްވާފައެވެ.\n"ބަލި އެނދުގައި އޮތް ރައީސް ނަޝީދު ހުށައެޅުއްވި ކަމެއް ބޭރު ކޮށްލަން، ނާޒިމް ލައްވައި ސަރުކާރުން ހުށައަޅައިގެން ދެ ޕްރޮޖެކްޓް ދޭތެރޭ ފިއްތާފައި ތިބި ބައެއް އެމްޑީޕީ މެމްބަރުން ލައްވައި ބޭރުކޮށްލީ،" ވަހީދު ވިދާޅުވި އެވެ.\nމެއި މަހުގެ ހަވަނަ ދުވަހު ރައީސް ނަޝީދު އަވަހާރަކޮށްލަން ދިން ޓެރަރިސްޓް ހަމަލާގެ ފަހުން އެމަނިކުފާނުގެ ވަފާތެރި މެންބަރުންނާއި އާއިލީ ބޭފުޅުންވެސް ގެންދަވަނީ ސަރުކާރުގެ އިސްވެރިންނަށް އަމާޒުކޮށް ތަފާތު އެކި ވާހަކަތައް ދައްކަވަމުންނެވެ. ރައީސް ނަޝީދަށް އަމާޒުކުރި ހަމަލާއަށް ފުރުސަތު ލިބުނީ އިހުމާލުވުމުގެ ސަބަބުން ކަަމަށްވެސް އާއިލާގެ ބައެއް ބޭފުޅުން ތުހުމަތު ކުރެއްވިއެވެ. ފާޅުގައި ޑިފެންސް މިނިސްޓަރު މާރިޔާ އަހުމަދު ދީދީގެ އިސްތިއުފާއަށް ބައެއް ބޭފުޅުން ގޮވާލެއްވިއެވެ.\nއަދި ރައީސް ނަޝީދުގެ ވަފާތެރި މަޖިލީސް މެންބަރުން ގެންދެވީ ހަމަލާގެ ތަހުގީގު ކުރިއަށްދާ ގޮތާމެދު ހިތްހަމަޖެހިވަޑައިނުގެން ހަމަލާގެ ފުނަށް ވާސިލުވުން ލަސްވެފައިވާ ކަމަށްވެސް ވިދާޅުވަމުންނެވެ.\nމަޖިލީހުގެ އާދިއްތަ ދުވަހުގެ ރޭގެ ނިންމުމާއެކު އެމްޑީޕީގެ އެތެރެ ހޫނުވެ މައްސަލަ ގޯސްވެފައިވާއިރު މީގެ ކުރިންވެސް ރައީސް ނަޝީދާއި ރައީސް ސޯލިހުގެ ގުޅުން ވަރަށް ބޮޑަށް ގޯސްވެފައިވާ ކަމަށް އަޑުތައް އޮވެއެވެ. އެ އަޑުތައް ގަދަވެގަންނަ ކޮންމެ ފަހަރަކުވެސް ދެ ބޭފުޅުން ފޮޓޯއެއް އާންމު ކުރައްވާ އެ އަޑުތައް މަޑުކުރައްވަނީ އެވެ. ނަމަވެސް ސަރުކާރު ހިންގުމަށް އެކި ގޮތްގޮތުން ރައީސް ނަޝީދުގެ ފަރާތްޕުޅުން ހުރަސްތައް ކުރިމަތިވެ އެކަމާއި ރައީސް ސޯލިހް ބައެއް މިނިސްޓަރުންނާއެކު މަޝްވަރާވެސް ކުރައްވާފައިވާކަން އެކި ސޯސްތަކުން ޔަގީން ކުރެވެއެވެ.\nބައެއް ބޭފުޅުންގެ ނަޒަރުގައި މަޖިލީހުގެ ކޮމެޓީއަކުން ރައީސް ނަޝީދާ ދެކޮޅަށް ނިންމި މައްސަލައާ ގުޅިގެން މިދިޔަ ދުވަސްތަކުގައި އެމްޑީޕީގެ ތެރޭގައި އޮތް ބައިބައިވުން އިތުރަށް ބޮޑުވެ ބޭރުވީއެވެ. ކުރީންވެސް މައްސަލަތައް ޖެހި ބޭރުނުވެ އޮތީ ޕާޓީގެ ތެރޭގައި އޮތް ހަރުދަނާ ޑިމޮކްރަސީ އާއި ހިޔާލުފާޅުކުރުމަށް ތަނަވަސް ފުރުސަތާއި ޕާޓީގައި ގަދަފަދަ އެެއްބަައިވަންތަ ކަމަކުންނެވެ. ނަމަވެސް އެކަންކަން ފަހަރަކު ކަމެއް ދޫވެ ކުރިއާ އަދު ތަފާތުވެއްޖެ އެވެ. އެހެންވީމަ ބައިބައިވުން އިތުރަށް ބޮޑުވެ ހިޔާލުތަފާތުވުންތައް ބޭރުވާ މިންވަރު ދާނީ އިތުރުވަމުންނެވެ.\n"ކިތަންމެ ކަމެއްގައި ސަރުކާރަށް ޑެމޭޖްދީފި. ރައީސް ސޯލިހް ވަރަށް ކެތްތެރިކަމާއެކު އެ މަޑުކުރައްވަނީ. ނަމަވެސް މިހާރު މި އޮތްގޮތުން ދެން މައްސަލަ ދާނީ ގޯހުން ގޯހަށް. މިހާރު ވަރަށް ފާޅުގައި ރައީސް ސޯލިހަށް އެ 'ބްލޭމް' ކުރައްވަނީ. އެހެންވީމަ އެމަނިކުފާނާއެކު ތިއްބެވި މެންބަރުންނާއި ގައުމީ މަޖިލީސް މެންބަރުންނާއި ޕާޓީގެ މެންބަރުންވެސް މަޑަކުން ނުތިބޭނެ،" ރައީސް ސޯލިހަށް ވަފާތެރި މަޖިލީސް މެންބަރަކު ވިދާޅުވިއެވެ.\nނަމަވެސް ރައީސް ނަޝީދަށް ވަފާތެރި މެންބަރުންގެ ވިސްނުން މިއާ ދިމާ އިދިކޮޅެވެ. އެ މެންބަރުން ދެކެވަޑައިގަންނަވާ ގޮތުގައި ގޯސް ހައްދަވަނީ ރައީސް ސޯލިހެވެ. ކޯލިޝަނާއެކު ކާމިޔާބު ވެރިކަމެއް ނުހިންގޭނެ ކަމަށް ނަޝީދު ތަކުރާރު ކުރެއްވި އިލްތިމާސަށް ރައީސް ދެއްވީ ބީރު ކަންފަތެކެވެ. އަދި އެކި ކަަންކަން ނިންމަވާއިރު ނަޝީދުގެ ހިޔާލު ހޯއްދެވުން ކުޑައެވެ. އޭގެ ފަހުން އެމަނިކުފާނު އަވަހާރަކޮށްލަން ހަމަލާދިންއިރު އެކަމަށްވެސް ސަރުކާރުގެ "ފޯކަސް" ކުޑަވުމަކީވެސް ޕާޓީތެރޭ އޮތް ހިތްހަމަނުޖެހުން ބޮޑުވެ ބޭރަށް ނިކުތް ސަބަބެކެވެ.\n"ރައީސް ނަޝީދު ވިދާޅުވި ގޮތަށް ސަރުކާރުން ކުރެއްވި އެންމެ ކަމެއްވެސް ވިދާޅުވެ ލައްވާ. ނޯންނާނެ. ނަމަވެސް ހުރިހާ ޒިންމާއެއް އެމަނިކުފާނަށް. މެންބަރުންގެ ކަންބޮޑުވުންތައް އެމަނިކުފާނަށް އެ ދަނީ ހިއްސާކުރަމުން. އެހެންވީމަ ވާނެ ގޮތެއްވާން އެމަނިކުފާނު ދޫކޮށްލަވައިގެން ނުހުންނަވާނެ. އެއީ ސަރުކާރު ހަލާކުކޮށްލުން ކަމަށްވާނަމަ އެގޮތަށް ބަލަންވީ،" ރައީސް ނަޝީދުގެ ދިފާއުގައި ވާހަކަ ދައްކަވާ މެންބަރަކު ވިދާޅުވިއެވެ.\nރައީސް ސޯލިހުގެ ވެރިކަމާއެކު އެމްޑީޕީގެ ތެރޭގައި އުފެދިފައިވާ ދެ ފެކްޝަން ރަސްމީކޮށް މަސައްކަތް ފެށުން އޮތީ ދާދި ގާތުގައި ކަމަށް ދެ ރައީސުންނަށް ތާއީދު ކުރާ ގިނަ ބޭފުޅުން ގަބޫލު ކުރެއެވެ. ސަރުކާރުގައި ތިއްބެވި އަދި ރައީސް ސޯލިހަށް ތާއީދު ދޭ މެންބަރުން ދެކެވަޑައިގަންނަވާ ގޮތުގައި އެ ނޫން ގޮތަކަށް ސަރުކާރު ކާމިޔާބު ކުރެވޭކަށް ނެތެވެ. ރައީސް ނަޝީދުގެ ވަފާތެރި މެންބަރުން ދެކެވަޑައިގަންނަވާ ގޮތުގައި މިހާރު ހިނގާ ގޮތަށް ރައީސް ސޯލިހު ބޭނުންފުޅުވާހާ ކަމަކަށް ފުރުސަތު ދެއްވައިފިނަމަ ހަގީގީ އެމްޑީޕީ ގެއްލިދާނެ އެވެ. ފެށުނީއްސުރެ އެ ޕާޓީން ވަކާލާތުކޮށް ދަމަހައްޓަމުން އައި ކިތަންމެ ކިތަންމެ ކަމެއް ވަޅުޖެހި ޕާޓީގެ އަސްލު ތަސައްވުރު ގެއްލޭނެ އެވެ.\nއެހެންވީމަ އާދިއްތަ ދުވަހުގެ ރޭ އިމްތިޔާޒު ކޮމެޓީން ނިންމި ނިންމުން ވެގެންދާނީ އެމްޑީޕީތެރެ ހަގީގީ ފެޅުމަކުން ފެޅުމުގެ ފެށުމަކަށް ކަަމަށް ބެލެވެއެވެ. ރައީސް ސޯލިހުގެ ވެރިކަމުގެ ދަައުރުގެ ދެބައިވާން ތައްޔާރުވީއިރު އެމްޑީޕީވެސް ދެބައި ވެދާނެ ކަމުގެ ނިޝާންތައް މި ދަނީ ފެންނަމުންނެވެ.\nއެމްޑީޕީ ރައީސް މުހައްމަދު ނަޝީދު ރައްޔިތުންގެ މަޖިލިސް + ރައީސް އިބްރާހިމް މުހައްމަދު ސޯލިހު ނަޝީދަށް އަމާޒު ކުރި ހަމަލަ ޕޮލިޓިކްސް


BREAKING: Huhtaa Nulaa Male' Magu Thah Mathee Muzaaharaa Kuran Idhikolhun Ninmaifi - Vaguthu\nއިދިކޮޅު ކޯލިޝަނުން މިހާރު ކުރިއަށް ގެންދާ މުޒާހަރާގެ ތެރެއިން ފުލުހުން މީހަކު ހައްޔަރު ކުރަނީ - ވަގުތު އިމޭޖްސް: އަބްދުﷲ އަބީދު\nހުއްޓާ ނުލާ މާލެ މަގުތައް މަތީ މުޒާހަރާ ކުރުމަށް އިދިކޮޅު ކޯލީޝަނުން ނިންމައިފިއެވެ.\nއިދިކޮޅު ކޯލިޝަނުން ބުނީ މީގެ ކުރިން އިރުއޮއްސި ހަޔަކަށް މުޒާހަރާ ހުއްޓާލި ނަމަވެސް ދެނެއް ނުހުއްޓާނެ ކަމަށެވެ. އަދި އެކޯލިޝަންގެ އިސްވެރިންނާއި، ކައުންސިލް މެމްބަރުންގެ އިތުރުން މެމްބަރުން ހައްޔަރުކޮށްގެންވެސް މުޒާހަރާ ނުހުއްޓުވޭނެ ކަމަށް ބުނެއެވެ.\nއިދިކޮޅު ކޯލިޝަންގެ މަގުމަތީ ހަރަކާތްތައް އިންތިޒާމް ކުރާ ކޮމިޓީގެ ޗެއާ މުހައްމަދު އިސްމާއިލް "ވަގުތު" އަށް ވިދާޅުވީ ހުއްޓާނުލާ މާލެ މަގުތައް މަތީ މުޒާހަރާ ކުރުމަށް ޕީޕީއެމް-ޕީއެންސީ ހިމެނޭ ކޯލިޝަނުން ނިންމީ ދާދި ދެންމެ އަކު ކަމަށެވެ. އެ ނިންމުމާއި އެކު ސަރުކާރު ޒިންމާދާރުކުރުމަށް ކުރަމުން ދާ މަސައްކަތް އިތުރު ގިޔަރަކަށް ޖައްސާލެވޭނެ ކަމަށް ވިދާޅުވިއެވެ.\nމާލޭގެ 10 ސަރަހައްދެއްގައި މުޒާހަރާ ކުރަމުން ދާކަން ފާހަގަކުރައްވަމުން އޭނާ ވިދާޅުވީ 1500 އެއްހާ މީހުން މުޒާހަރާގައި ތިބި ކަމަށެވެ.\nއިދިކޮޅު ކޯލިޝަންގެ ލީޑަރު އަދި ކުރީގެ ރައީސް އަބްދުﷲ ޔާމީންގެ މައްޗަށް ކްރިމިނަލް ކޯޓުން އިއްވާފައިވާ ފަސް އަހަރުގެ ޖަލު ހުކުމަށް ހައި ކޯޓުން ވެސް ތާއީދު ކުރުމާ ގުޅިގެން އެ ކޯލިޝަންގެ ދެ ޕާޓީ ހިމެނޭ ކައުންސިލުން ވަނީ "ސީދާ ހަރަކާތަށް" ނުކުންނަށް ގަރާރެއް ފާސްކޮށްފައެވެ. އެއަށް ފަހު، ކޮންމެ ދުވަހަކުހެން އިދިކޮޅު ކޯލިޝަންގެ ސަޕޯޓަރުން ގެންދަނީ މާލޭގައި މުޒާހަރާ ކުރަމުންނެވެ. އަދި ކޮންމެ ހުކުރު ދުވަހަކު ބޮޑު މުޒާހަރާއެއް ކުރިޔަށް ގެންދިއުމަށް މަސައްކަތް ކުރެއެވެ.\nމާޗް 5, 2021 18:05\nރަނގަޅު ނަމާދު ވަގުތަށްވެސް ކާންވެސް ފާހާނާ ކުރަންވެސް ހުއްޓާނެ ކަމެއް ނެތް. އޭރަށް އަދީބު ލައިގެން ޔާމީނު ކުޅުނު ކުޅި ނުކުޅޭ ކަމަށް ވާނީ.\nމާޗް 5, 2021 18:34\nޖުހާ އޮތީ އެކަމަށް އެއްބަސްވެފަ، ދެން އެހެންބައެއްގެ ބޮލަށް އެކަން ބިންދާނެ ކަމެއް ނެތް. ދެންވެސް ގެއްލުވާލި ފުލެޓްކޮޅު ދޭން އެއްބަސްވޭ!\nމިހާރު ނުކުޅޭ ކުޅިއެއްތަ އެއީ؟ 😂😂\nމިހާރު މާނުބަ އި ކުޅި އެ އް ކުޅެނީ\nމާޗް 5, 2021 21:42\nކޮން ކުޅިއެއްކަން ބުނެލިނަމަ. ގައިމު 60 ފަޅު ރަށެއް ނުވިއްކައި. ބޭނުން ގައުމަކުން ބޭނުން ޖަމިއްޔާ އަކުން އެހީ ލިބޭ. އެހެން ވާނީ މުޅި ދުނިޔެ މިސަރުކާރު ގަބޫލުކޮށްފަ އޮތީމަ.\nމާޗް 5, 2021 20:00\nބަލަ މިހާރު މިކަނީ ކަރުދާސްތަ؟ލޮލުގެ މައްސަލަ ހުންނަބަޔަކަށް އެއްކަމެއްވެސް ނުފެންނާނެ\nމާޗް 5, 2021 20:12\nހުއްޓާނެ ކަމެއްނެތް އިބޫ ވެރިކަމަށް އައީވެސް ވޯޓްކަހުވާލަިގެން\nބަލަ ކަލޭ ދެލޯ ދިލުވައިގެން ހުއްޓާ ވޯޓުލީތާކު ދޯ ވޯޓު ގުނީ. އަމިއްލަ ލޯ ވެސް ކަލެޔަށް ދޮގު ދޯ ހެދީ\nމާޗް 5, 2021 21:32\n100 މީހުން ލައިގެން ކޮންމުޒާހިރާއެއް.\nމާޗް 5, 2021 22:57\nކުރިން ބުނި6އެކޭ، މިހާރު 100 އައްވީ..\nޙެހެހޭ.. ކާލަ ކާލަ ހުރޭ، ކުޑަ ގޮހޮރައް އަތްބާނާފަ ތިޔަކޭ އެއްޗެހި ނަގާނެ ދުވަސް އަންނާނެ..\nމާޗް 5, 2021 22:59\nމި ގައުމުދުއް އެންމެ ނާގާބިލް ވެރިޔަކީ ކިނބޫ ސްލޯ..\nމާޗް 5, 2021 23:01\nއިބޫ ވެރިކަމުން ވެއްޓޭތޯ ކޮންމެ ހުކުރަކައް ފަހު ދުއާ ކުރުން ރަނގަޅު..\nއަހަރެން ދުނިޔޭ ހުރެ އެންމެ ދެކެން ބޭނުންވާ ދުވަހަކީ ޔާމީނު ޖަލުން ނުކުމެ، އިބޫ ޖަލައްދާ ދުވަސް\nމާޗް 5, 2021 23:17\nރަށްވެހި ފަރަންޖީން ބަލިކުރުމަށްޓަކައި ، މާތްﷲ ގެ ޙަޟްރަތުން ވާގިލިބި އިސްމާއީލް ދީނާއި ،މިދިވެހި ފަސްގަނޑާއި،ދުވެ ހިންގާ ހައްގުގައި ،ޕީޕީއެމް ޕީއެންސީން ތިކުރަށްވާޖިހާދައް ދުވެހެއް ދުވަހަކަށް ވުރެ މީހުން އިތުރު ކުރަށްވާ ކާމިޔާބު މިންވަރުކުރަށްވާށި آمين\nމާޗް 5, 2021 23:25\nކޮވިޑުގެ ނުރައްކާ ބޮޑު ހާލަތުގައިވެސް މި މީހުންނަށް މިނޫންކަމެއް ކުރާކަށް ނޭގުނުދޯ، ދެރަކަމަކީ ތިސިޔާސީ މީހުންގެ އަމިއްލަ އެދުން ބޮޑުވެ އެމީހުނަށް މަންފާލިބޭހުރިހާ ކަމެއްކުރަން ނިކަމެތި ރައްޔިތުންގެ ގެ ބޭނުން ނަހަމަ ގޮތުގައި ކުރާކަން އާހިރުގައި ނިކަމެތި ރައްޔތުމީހާއަށް ގެއްލުމެއް ލިބޭއިރު ތިސިޔާސީ މީހުންނަކަށް ނުވެސްފެނޭ ހުރިހާ ދެރަކަމަކާއި ގެއްލުމެއް އެ ނިކަމެތި މީހައަށް ، އެހެންވެ އިންސަނާގެސިކުނޑި ދެއްވާފައި އެސިކުނޑިން ވިސްނާ ފިކުރުކުރުމަށް އަންގަވާފައި ވަނީ.\nމާޗް 6, 2021 00:56\nމުޒާހަރާ އޮންލައިންކޮށް ކޮށްބަލަ ދޯ... މަގެއްގެ މައްޗަށްނިކުމޭ ވަރެއްވެސްނޫން މީހުން ގިނަކަމުން... އެވަރުން އަދި ނުވެގެން ޢެސް.އޯ ކޮޕްސް ނެރެގެން ހުރިހާ މަގެއް ބަންދު.. މިހާ ކުޑަ ވަގުތު ކޮޅެއް ކުރަން ހުންނަ ކަންކަން ކުރަން މި ލިބެނީ..


Mahloofge suspension uvaalaifi\nމަހްލޫފްގެ ސަސްޕެންޝަން އުވާލައިފި\nމަހްލޫފްގެ މައްސަލައެއް ނެތް ކަމަށް އޭސީސީ އާއި ފުލުހުން ވެސް ވަނީ ނިންމާފައި\nކ. މާލެ 16 އޭޕުރިލް 2019 | އަންގާރަ 18:33 5,037\nޔޫތް މިނިސްޓަރ އަހްމަދު މަހްލޫފް - ރާއްޖެއެމްވީ\nމިނިސްޓަރ އޮފް ޔޫތު ސްޕޯރޓްސް އެންޑް ކޮމިޔުނިޓީ އެންޕަވަރމަންޓް އަހްމަދު މަހްލޫފްގެ ސަސްޕެންޝަން އުވާލައިފިއެވެ.\nމަހްލޫފް މަގާމުން އެކަހެރިކޮށްފައި ވަނީ އޭސީސީން ނެރުނު އެމްއެމްޕީއާރްސީގެ ހިޔާނާތުގެ ރިޕޯރޓްގައި އެސްއޯއެފް ކުންފުނިން ޑޮލަރު ގަތް މީހުންގެ ނަންތަކުގެ ތެރޭގައި، އޭނާގެ ނަން އޮތުމުގެ ސަބަބުން ރައީސުލް ޖުމްހޫރިއްޔާ އިބްރާހިމް މުހައްމަދު ސޯލިހުގެ އެންގެވުމުގެ މަތިންނެއެވެ.\nމަހްލޫފްގެ ސަސްޕެންޝަން އުވާލުމާ ގުޅިގެން އޭނާ ކުރެއްވި ޓުވީޓެއްގައި ވިދާޅުވީ އޭސީސީ އަދި ޕޮލިހުން ވެސް އެއްވެސް މައްސަލައެއް ނެތްކަން ޔަގީންކުރެއްވުމަށް ފަހު އޭނާއަށް އިތުބާރުކުރައްވާ އަލުން ރަސްމީ މަސައްކަތަށް ނެރެދެއްވި ކަމަށްޓަކައި ރައީސް އިބްރާހިމް މުހައްމަދު ސޯލިހަށް ޝުކުރުދަންނަވާ ކަމަށެވެ. އަދި ތެދުވެރިކަމާ އެކު މަސައްކަތުގައި ދެމިހުންނަވާނެ ކަމަށެވެ.\nIthubaaru kurevvi emmebeyfulhunnah shukuriyya.\nއޭސީސީން އާންމު ކުރި އެމްއެމްޕީއާރްސީގެ ޙިޔާނާތުގެ ރިޕޯޓާ ގުޅިގެން މަހުލޫފު ގޭގައި މަޑުކުރަން ރައީސް ސޯލިހު އަންގަވާފައިވަނީ މިދިޔަ ފެބްރުއަރީ މަހުގެ 14 ވަނަ ދުވަހުއެވެ.\nއޭސީސީން އާންމުކުރި އެމްއެމްޕީއާރުސީގެ ހިޔާނާތުގެ ރިޕޯޓުގައި އެސްއޯއެފް ކުންފުނިން މަހުލޫފުގެ އެކައުންޓަށް 33000 ޑޮލަރު ޖަމާވެފައިވާ ކަމަށް ދައްކައެވެ. އެ ރިޕޯޓްގައި މަޚްލޫފްގެ ނަންފުޅު އޮތުމުން، އެކަމާ ގުޅޭ ގޮތުން ރިޕޯޓް އާއްމުވި ދުވަހު މަޚްލޫފް ވިދާޅުވެފައި ވަނީ އެމްއެމްޕީއާރުސީގެ ވެސް އަދި އެހެން ވެސް ކޮރަޕްޝަންގެ ފައިސާއެއްގައި ޖެހިފައި ނޯންނާނެ ކަމަށެވެ. އަދި މައްސަލަ ބެލުމަށް ފަހު ގޯހެއް އުޅޭ ނަމަ އިސްތިއުފާ ދެއްވާނެ ކަމަށް އޭރު ވިދާޅުވެފައިވެއެވެ.\nއެކަމާ ގުޅިގެން މަހުލޫފު ނެރުއްވި ބަޔާނެއްގައި ވިދާޅުވެފައި ވަނީ އެ މުއާމަލާތަކީ އޭނާގެ އެއްބަނޑު އެއްބަފާ ކޮއްކޮ މެދުވެރިވެގެން ހިންގި "ސައްހަ ކަރަންސީ އެކްސްޗޭންޖްގެ މުއާމާލެތެއް" ކަމަށެވެ. އަދި އެ ފައިސާ އޭނާގެ އެކައުންޓަށް ޖަމާކުރަން ޖެހުނީ، މުއާމަލާތުގައި ހިމެނޭ "ދަ ޖީންސް" ފިހާރައިގެ ޑޮލަރު އެކައުންޓެއް ނެތުމުން ކަމަށް ވެސް މަހުލޫފު ވަނީ ވިދާޅުވެފައެވެ. "ދަ ޖީންސް" ފިހާރައަކީ މަހުލޫފުގެ އާއިލީ ވިޔަފާރީއެއް ކަމަށް ބަޔާނުގައި އޭނާ ވަނީ ވިދާޅުވެފައެވެ. މަހްލޫފް ވަނީ 33000 ޑޮލަރަށްވާ ދިވެހި ފައިސާ (508،860ރ.) އެސްއޯއެފް އަށް ލިބުނު ކަމަށް އެ ކުންފުނީގެ ނަމުގައި ދޫކޮށްފައިވާ ސްލިޕެއް ވެސް ޓްވީޓްކުރައްވާފައެވެ.\nމަޚްލޫފާ އެކު ޕްލޭނިންގ މިނިސްޓްރީގެ ސްޓޭޓް މިނިސްޓަރ އަކްރަމް ކަމާލުއްދީން ވެސް ވަނީ ހަމަ މި މައްސަލައިގައި ސަސްޕެންޑް ކުރައްވާފައިވެއެވެ. އޭނާގެ އެކައުންޓަށް ވެސް އެސްއޯއެފުން 30000 ޑޮލަރު ޖަމާކޮށްފައި ވެއެވެ. ނަމަވެސް އަންގާރަދުވަހު އަކްރަމްގެ ސަސްޕެންޝަން ވެސް އުވާލާފައިވަނީ ބަލަންޖެހޭ ކަންތައްތައް ބެލުމަށް ފަހު އެއްވެސް މައްސަލައެއް ނެތުމުން ކަމަށެވެ. މި މައްސަލަތައް އޭސީސީ އާއި ފުލުހުން ވެސް ތަހްގީގުކުރުމަށް ފަހު އެ ބޭފުޅުންގެ އެއްވެސް މައްސަލައެއް ނެތްކަން އަންގާފައިވާ ކަމަށް ރައީސް އޮފީހުން ބުނެއެވެ.\nމަހްލޫފް އާއި އަކްރަމްގެ އިތުރުން ސަރުކާރުގެ ބައެއް އެހެން ކުންފުނިތަކުގެ އިސްވެރިން ވެސް ސަސްޕެންޑްކޮށްފައި ވެއެވެ. ނަމަވެސް މި ދެ ބޭފުޅުން ފިޔަވައި އެހެން ފަރާތްތަކުގެ ސަސްޕެންޝަނާ މެދު ސަރުކާރުން އަދި ގޮތެއް ނުނިންމައެވެ.


Mourinho Aaeku Massahkai Kurumuge Furusathu Libeythee Fahuruverivan: Lloris - Vaguthu\nމޮރީނިއޯ އާއެކު މަސައްކަތް ކުރުމުގެ ފުރުސަތު ލިބޭތީ ފަހުރުވެރިވަން: ލޯރިސް\nޓޮޓެންހަމްގެ ކޯޗު މޮރީނިއޯ\nޓޮޓެންހަމް ހޮޓްސްޕާސްގެ ކޯޗު ޖޯސޭ މޮރީނިއޯ އާއެކު މަސައްކަތް ކުރުމުގެ ފުރުސަތު ލިބޭތީ އެކަމާ ފަހުރުވެރިވާ ކަމަށް އެ ކްލަބުގެ ގޯލްކީޕަރު ހޫގޯ ލޯރިސް ބުނެފިއެވެ.\nޓޮޓެންހަމްގެ ކޯޗުކަމުން ފަސް އަހަރަށް ފަހު މައުރީސިއޯ ޕޮޗެޓީނޯ ވަކިކުރުމަށްފަހު އެ މަގާމަށް ޕޯޗުގަލްގެ މޮރީނިއޯ ހަމަޖައްސާފައިވަނީ މިދިޔަ އަހަރުގެ ނޮވެމްބަރު މަހުއެވެ. ހަތަރު އަހަރު ދުވަހުގެ ކޮންޓްރެކްޓެއް ޓޮޓެންހަމުން މޮރީނިއޯ އަށް ދިނީ ބޮޑެތި އުއްމީދުތަކާއެކުއެވެ. ފާއިތުވެދިޔަ ފަސް ވަރަކަށް އަހަރު ތެރޭ ޕޮޗެޓީނޯގެ އިރުޝާދުގެ ޓޮޓެންހަމުން ލީގުގައި އާއި ޔޫރަޕްގައި ރަނގަޅު ނަތީޖާތަކެއް ނެރުނު ނަމަވެސް މި ސީޒަނުގައި އެ ޓީމު ވަނީ ވަރަށް ބޮޑަށް އަޑިއަޅާލައިފައެވެ. އެހެންކަމުން ވެއްޓިފައިވާ އޮތް ބޮޑު ވަޅުގަނޑުން ޓޮޓެންހަމް ނެގުމުގެ މަސަތްކަތް އެ ކްލަބުން ހަވާލުކުރީ ވިއްސަކަށް އަހަރު ދުވަހުގެ ތަޖުރިބާ ހުރި މޮޅު ކޯޗަކާއެވެ.\nފުޓްބޯޅަ ދުނިޔޭގައި މޮރީނިއޯ އަކީ އާ މޫނެއް ނޫނެވެ. އޭނާގެ ފަރާތުން އެތަކެއް ކުޅުންތެރިންތަކެއް ތަމްރީން ވެގެން މިހާރު ޔޫރަޕްގެ ބޮޑެތި ކްލަބުތަކަށް ކުޅެމުން ދެއެވެ. ކުޅުންތެރިންގެ މެދުގައި އޭނާ އަކީ މަގްބޫލު ކޯޗެކެވެ. މީގެ ދެތިން ދުވަސް ކުރިން ޗެލްސީގެ ކުރީގެ ކެޕްޓަން ޖޯން ޓެރީ ވަނީ މޮރީނިއޯ އަށް ތައުރީފްކޮށް ވާހަކަ ދައްކައިފައެވެ. ޗެލްސީއާއެކު ދެ އަހަރު ދުވަސް ހޭދަކުރުމަށްފަހު 2007 ވަނަ އަހަރު އެ ކްލަބުގެ ކޯޗުގެ މަގާމުން އޭނާ ވަކިކުރުމުން އެ ޓީމުގެ ކުޅުންތެރިން ހިތާމަކުރި ކަމަށް ޓެރީ ބުނެފައިވެއެވެ. ކޮންމެއަކަސް ޓެރީގެ އެ އިންޓަވިއު އިން އެނގުނީ މޮރީނިއޯ އަކީ ކުޅުންތެރިންގެ ލޯބި ހޯދުމުގައި އެފަދަ ދެ ވަނަ އެއް ނެތް ކޯޗެއް ކަމެވެ.\nޓެރީ އަށް ފަހު މޮރީނިއޯ އަށް ތައުރީފްކޮށް މިފަހަރު ވާހަކަ ދެއްކީ ޓޮޓެންހަމްގެ އެއްވަނަ ކީޕަރު ހޫގޯ ލޯރިސްއެވެ. ޔޫރޯ ސްޕޯޓްސްއާ ވާހަަކަ ދައްކަމުން ލޯރިސް ބުނީ މޮރީނިއޯ އާއެކު މަސައްކަތް ކުރުމުގެ ފުރުސަތު ލިބޭތީ އެކަމާ ފަހުރުވެރިވާ ކަމަށާއި އޭނާ އަކީ ކުޅުންތެރިންނާ ގާތް ގުޅުމެއް ބާއްވާ ކޯޗެއް ކަމަށެވެ.\n"އަހަންނަށް އެނގޭ މީޑިއާގައި ކޮންމެ ގޮތަކަށްވެސް ވާހަކަތައް ދެކެވިދާނެކަން. އެކަމަކު މޮރީނިއޯއާއެކު ކޮންމެ ދުވަހަކު ހެން އުޅެލީމަ މި އެނގެނީ އޭނާ އަކީ ކިހާ ރަނގަޅު މީހެއް ކަން. އަހަންނަށް ލިބޭ ފަހުރެއް އެއީ. މޮރީނިއޯ ވަރަށް ގިނަ މޮޅެތި ޓީމުތަކަށް އަދި ކުޅުންތެރިންނަށް އިރުޝާދު ދީފި. އެތަކެއް މުބާރާތްތަކެއް ކާމިޔާބުކޮށް ގިނަ ތަޖުރިބާތަކެއް ހޯދާފައިވާ ކޯޗެއް އޭނާ އަކީ. އެހެންކަމުން ކުޅުންތެރިޔެއްގެ ހައިސިއްޔަތުން އޭނާ އާއެކު މަސަތްކަތް ކުރުމަކީ އަބަދުވެސް އާ ކަންތައްތަކެއް ދަސްކުރުމަށް ލިބޭ ފުރުސަތެއް، " ލޯރިސް ބުންޏެވެ.\nޓޮޓެންހަމްގެ ކޯޗުކަމާ ހަވާލުވުމަށްފަހު މޮރީނިއޯގެ އިރުޝާދުގެ ދަށުން އެ ޓީމު ކުޅުނު ފުރަތަމަ ހަވަރަކަށް މެޗު ރަނގަޅަށް ދިޔަ ނަމަވެސް އޭގެ ފަހުން އެ ޓީމަށް ވަނީ ނަތީޖާ ނެރުމުގައި ހުރަސްތަކަކާ ކުރިމަތިވެފައެވެ. ކޮރޯނާ ވައިރަހާ ހެދި ޕްރިމިއާ ލީގު މިދިޔަ މަހުގެ 13 ވަނަ ދުވަހު މެދުކަނޑާލި އިރު ޓޮޓެންހަމް އޮތީ 41 ޕޮއިންޓާއެކު ލީގުގެ އަށް ވަނައިގައެވެ. ހަތަރު ވަނައިގައި އޮތް ޗެލްސީ އާއި އެ ޓީމާ ދެމެދު ހަތް ޕޮއިންޓުގެ ފަރަގެއް އޮތުމުން އަންނަ ސީޒަނުގެ ޗެމްޕިއަންސް ލީގުން ޖާގައެއް ކަށަވަރު ކުރުމަށް ޓޮޓެންހަމް ކުރަން ޖެހޭ މަސަތްކަތް ވަނީ ދެ ގުނަ ބޮޑުވެފައެވެ.


Guraidhoo Marukazu lockdown akah\nކ. ގުރައިދޫގައި ހުންނަ ހާއްސަ އެހީއަށް ބޭނުންވާ މީހުންގެ މަރުޒަރު: ކޮވިޑް ފެތުރެމުންދާތީ އެ މަރުކަޒު ލޮކްޑައުންކޮށްފި -- ފޮޓޯ: ރައީސް އޮފީސް\nކ. ގުރައިދޫގައި ހުންނަ ހާއްސަ އެހީއަށް ބޭނުންވާ މަރުކަޒުގެ ގިނަ ބަޔަކު ކޮވިޑަށް ޕޮޒިޓިވްވުމާއި ގުޅިގެން އެ މަރުކަޒު ލޮކްޑައުން ކޮށްފި އެވެ.\nމިކަމާ ގުޅޭގޮތުން ޖެންޑާ މިނިސްޓްރީން ނެރުނު ބަޔާނެއްގައި ބުނެފައި ވަނީ އިއްޔެއިން ފެށިގެން މަރުކަޒަށް މީހުން ވަދެ ނިކުމެއުޅުން ކޮންޓްރޯލްކޮށްފައިވާ ކަމަށެވެ. އަދި\nމަރުކަޒުގައި ތިބި މީހުންގެ ރައްކާތެރިކަން ކަށަވަރު ކުރުމަށް، މަރުކަޒުގެ ސިއްހީ ހުދުމަތްތެރިންގެ ޓީމުން ގުރައިދޫ ސިއްހީ މަރުކަޒުގެ އިރުޝާދާއި ލަފާގެ މަތީން ފިޔަވަޅުތައް އަޅާ، އެޗްޕީއޭ ގެ ގަވާއިދާއި އެއްގޮތް މަސައްކަތް ކުރަމުންދާ ކަމަށެވެ.\nމަރުކަޒުގައި ތިބޭ ހުރިހާ މީހުންނާއި މުވައްޒަފުންވަނީ ކޮވިޑަށް ޓެސްޓު ކޮށްފައިވާ ކަމަށާއި ގަވާއިދުން ސިއްހީ ހާލަތު މޮނިޓަރކޮށް އިތުރު ފަރުވާ ދޭންޖެހޭ މީހުންނަށް ފަރުވާ ދެމުންދާ ކަމަށް ވެސް ބަޔާނުގައި ބުނެފައި ވެއެވެ. ކޮވިޑް ޖެހިފައިވާ ބަލިމީހުން ވަނީ ކޮވިޑް ފެސިލިޓީއަށް ބަދަލުކޮށްފައި ކަމަށާއި އެހެން މީހުން ވަނީ މަރުކަޒުގައި އައިސޮލޭޓް ކޮށްފައި ކަމަށް ވެސް ބުނެފައި ވެއެވެ.\nގުރައިދޫ މަރުކަޒު އާންމު ހާލަކަތަކަށްގެނައުމަށް ކުރާ މަސައްކަތާއި ގުޅޭގޮތުން ޖެންޑާ މިނިސްޓަރު އާއިޝަތު މުހައްމަދު ދީދީ މިއަދު ހެނދުނު އެ މަރުކަޒުގެ އިސްވެރިންނާއި އަދި ގުރައިދޫ ކައުންސިލްގެ ރައީސް އާއި، ހެލްތް ސެންޓަރުގެ އިސްވެރިޔާއާއި ބައްދަލުކުރައްވާފައި ވެއެވެ.\nއިއްޔެ ރާއްޖެއިން 225 މީހަކަށް ވަނީ އަލަށް ކޮވިޑް ބަލި ޖެހިފަ އެވެ. އޭގެ ތެރެއިން 39 މީހުންނަކީ މާލޭ ސަރަހައްދުން ބަލި ޖެހުނު މީހުނެވެ. ޕޮޒިޓިވް މީހުންގެ ތެރެއިން 153 މީހުން ޕޮޒިޓިވްވީ އަތޮޅުތަކުގެ ތެރެއިންނެވެ. އޭގެ ތެރެއިން 86 މީހަކު ނިސްބަތް ވަނީ ގުރައިދޫ އަށެވެ. އައްޑޫ އިން 17 މީހަކު އަދި ގއ. ވިލިނގިލިން 13 މީހަކަށް ބަލި ޖެހިފައިވެއެވެ.\nމިވަގުތު ރާއްޖޭގައި ކޮވިޑުން ރަނގަޅު ނުވެ ތިބީ 1،520 މީހުންނެވެ. މިހާތަނަށް 85،057 މީހުން ވަނީ ކޮވިޑުން ރަނގަޅުވެފަ އެވެ. މިވަގުތު ވެސް ހޮސްޕިޓަލްގައި އެޑްމިޓްކޮށް 19 މީހަކަށް ދަނީ ފަރުވާ ދެމުންނެވެ.\nމިނިސްޓްރީ އޮފް ޖެންޑާ އެންޑް ފެމިލީ ކ. ގުރައިދޫ ކޮވިޑް-19 + ކޮވިޑް-19 އިގެ ބަލާއާފާތް\nކޮވިޑް: އައްޑޫ އާއިލާތަކަށް އެހީވަނީ\nކޮވިޑް ވަގުތީ ހިޔާގެ ހިދުމަތްތައް ހުއްޓާލައިފި


ޤުއްލަތައިންގެ ޙަދީޘް – DhiSalafiyyah\n(صحيح) وَعَنْ عَبْدِ اللَّهِ بْنِ عُمَرَ – رضي الله عنه – قالَ: قَالَ رَسُولُ اللَّهِ – صَلَّى الله عَلَيْهِ وَسَلَّمَ: «إِذَا كَانَ الْمَاءَ قُلَّتَيْنِ لَمْ يَحْمِلْ الْخَبَثَ». وَفِي لَفْظٍ: «لَمْ يَنْجُسْ». أَخْرَجَهُ الْأَرْبَعَةُ، وَصَحَّحَهُ ابْنُ خُزَيْمَةَ. وَابْنُ حِبَّانَ وَالحَاكِمُ\nމާނަ: ޢަބްދުﷲ އިބްނު ޢުމަރު ރަޟިޔަﷲ ޢަންހުގެ އަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ. “ދެޤުއްލަ ހަމަވާ ފެނުގައި ނަޖިހެއް ނުވެއެވެ.” އަދި އެހެން ރިވާޔަތެއްގައި ވެއެވެ. “(ދެގުއްލަ ހަމަވާ ފެން) ނަޖިސް ނުވާ ހުއްޓެވެ.”\n(މިޙަދީޘް ރިވާ ކުރެއްވީ އަބޫ ދާވޫދު، އައްތިރްމިޛީ، އައްނަސާއީ އަދި އިބްނު މާޖާއެވެ. އަދި އިބްނު ޚުޒައިމާ އާއި އިބްނު ޙިއްބާން އަދި އަލްހާކިމް ވަނީ މި ޙަދީޘް ޞައްޙަ ކުރައްވާފައެވެ.)\nމިފަދައިން ޙަދީޘް ކުރެއްވި ސަބަބު:\nރަސޫލުﷲ ސައްލަﷲ ޢަލައިހި ވަސައްލަމް މިފަދައިން ޙަދީޘްކުރެއްވި ސަބަބަށް ބަލާއިރު، ޙަދީޘް އެއްކޮށް ޛިކުރުކޮށްލާއިރު، ރަސޫލުﷲ ޞައްލަﷲ ޢަލައިހި ވަސައްލަމް މިފަދައިން ޙަދީޘްކުރެއްވި ސަބަބު އެނގިގެންދެއެވެ. މި ޙަދީޘުގެ އެތައް ރިވާޔަތެއްވާ ހިނދު އެތަނުން ޞައްޙަ ރިވާޔަތެއްގައި ވެއެވެ: «عَنْ عُبَيْدِ اللَّهِ بْنِ عَبْدِ اللَّهِ بْنِ عُمَرَ، عَنْ أَبِيهِ، قَالَ سَمِعْتُ رَسُولَ اللَّهِ ـ صلى الله عليه وسلم ـ سُئِلَ عَنِ الْمَاءِ يَكُونُ بِالْفَلاَةِ مِنَ الأَرْضِ وَمَا يَنُوبُهُ مِنَ الدَّوَابِّ وَالسِّبَاعِ فَقَالَ رَسُولُ اللَّهِ ـ صلى الله عليه وسلم ـ  “ إِذَا بَلَغَ الْمَاءُ قُلَّتَيْنِ لَمْ يُنَجِّسْهُ شَىْءٌ“»\nމާނަ: ޢުބައިދުﷲ އިބްނު ޢަބްދުﷲ އިބްނު ޢުމަރު، އެކަލޭގެފާނުގެ ބައްޕާފުޅު (ޢަބްދުﷲ އިބްނު ޢުމަރު) ގެ އަރިހުން ރިވާކުރަށްވާފައިވެއެވެ. ސަހަރާ ތެރޭގައިގައިވާ ފެންގަނޑުތަކުގެ ތެރެއިން، ވަލު ޖަނަވާރުތައް އެފެންގަނޑުތަކަށް ގޮސް އުޅޭ، ފެންގަނޑުތަކާ ބެހޭގޮތުން ރަސޫލުﷲ ޞައްލަﷲ ޢަލައިހި ވަސައްލަމާއި، ސުވާލުކުރެވުނު އަޑު ތިމަންކަލޭގެފާނު އެއްސެވީމެވެ. އެހިނދު ރަސޫލުﷲ ޞައްލަﷲ ޢަލައިހި ވަސައްލަމް ޙަދީޘް ކުރެއްވިއެވެ: “ފެނުގައި ދެގުއްލަ ހަމަވެއްޖެ ނަމަ، އެއްވެސް އެއްޗަކުން އެފެން، ނަޖިސް ނުވާ ހުއްޓެވެ.”\nމި ޙަދީޘުގެ ޞައްޙަ ކަމާމެދު ޢިލްމުވެރިންގެ މެދުގައި ޚިލާފު އުފެދިފައިވެއެވެ. އެއްބައި ޢިލްމުވެރިން މިޙަދީޘް ޟަޢީފު ކުރައްވާއިރު އަނެއް ބައި ޢިލްމުވެރިން މިޙަދީޘް ޞައްޙަ ކުރައްވައެވެ. މިޙަދީޘް ޞައްޙަ ކަމަށް ބުނެވޭ ރަޢުޔަކީ މިމައްސަލާގައި ރަނގަޅު ރަޢުޔެވެ. މި ޙަދީޘް ޞައްޙަކަމަށް ވިދާޅުވާ ޢިލްމުވެރިންގެ ތެރޭގައި އިމާމް އައްޝާފިޢީ، އިމާމް އަޙްމަދު، ޢުބައިދުލް ޤާސިމް އިބްނު ސައްލާމް، އައްޠަޙާވީ، އައްދާރުޤުޠްނީ، އިބްނު ދަޤީޤުލް ޢީދު އަލްޢައްލާއީ، ޢަބްދުލް ޙައްޤު އަލް އަޝްބީލީ، އަލްޚައްޠާބީ އަދި މަތީގައި ވާ ފަދައިން އިބްނު ޚުޒައިމާ، އިބްނު ޙިއްބާން، ޙާކިމް ހިމެނެއެވެ. މި ޙަދީޘާ މެދު އިމާމް އަލްޚައްޠާބީ ވިދާޅުވެފައި ވެއެވެ. “ޙަދީޘް ޢިލްމުގައި ބިންމަތީގައިވާ ތަރިތައް ފަދަ ޢިލްމުވެރިން، މިޙަދީޘް ޞައްޙަކަމަށް ވިދާޅުވެފައިވާ ވިދާޅުވުމަކީ، މި ޙަދީޘް ޞައްޙަކަމުގެ ހެއްކަކަށް ފުދޭ ކަމެކެވެ.” (معالم السنن (1/58))\nއަދި މިޙަދީޘް ޟަޢީފުކަމުގައި ވިދާޅުވާ ޢިލްމުވެރިންގެ ތެރޭގައި އިމާމް އިބްނު ޢަބްދުލް ބައްރު އަދި އިބުނުލް ޢަރަބީ ހިމެނެއެވެ. އެބޭކަލުންގެ އަރިހުގައި މި ޙަދީޘް ޟަޢީފުވާ ސަބަބަކީ މިޙަދީޘުގެ ސަނަދާއި މަތުނު ވެސް އިޟްޠިރާބު ވެފައިވުމެވެ. އިޟްޠިރާބު ވެފައިވުމަކީ އިޚްތިލާފު ވެފައި ވުމެވެ. އެގޮތުން ބަލާއިރު، މިޙަދީޘުގެ ސަނަދުގައި ހިމެނޭ އަލްވަލީދު އިބްނު ކަޘީރުލް މަޚްޒޫމީ އަކީ ޘިޤާ ރާވީއެއްކަމަކު، އެކަލޭގެފާނު މި ޙަދީޘް ރިވާކުރެއްވި ގޮތާމެދު އިޚްތިލާފު އުފެދިފައިވެއެވެ. އެއްބައި ފަހަރު މުޙައްމަދު އިބުނު ޖަޢުފަރު އިބުނުއް ޒުބައިރުގެ އަރިހުން ރިވާ ކުރެއްވިކަމަށް ވާރިދުވެފައި ވާއިރު، އަނެއް ބައިފަހަރު މުޙައްމަދު އިބްނު ޢައްބާދު އިބްނު ޖަޢުފަރުގެ އަރިހުން ރިވާ ކުރެއްވި ކަމަށް ވެއެވެ. އަލްވަލީދު ނޫން އެހެން ދެ މަގަކުންވެސް މި ޙަދީޘް ރިވާވެފައި ވެއެވެ. އެއީ ޙައްމާދު އިބުނު ސަލަމާ، ޢާޞިމް އިބްނުލް މުންޛިރު ކިބައިން އަޑުއައްސަވައި، ޢާޞިމް، ޢުބައިދުﷲ އިބްނު ޢަބްދުﷲ އިބްނު ޢުމަރުގެ ކިބައިން އަދި އެކަލޭގެފާނު، އެކަލޭގެފާނުގެ ބައްޕާފުޅު ޢަބްދުﷲ އިބްނު ޢުމަރުގެ ކިބައިން މިޙަދީޘް ރިވާކުރައްވާފައިވާ މަގެވެ. މިސަނަދުގައިވާ ރާވީންނަކީ ޘިޤާ ރާވީންނެވެ. ދެވަނަ މަގަކީ މުޙައްމަދު އިބްނު އިސްޙާޤު، މުޙައްމަދު އިބްނު ޖަޢުފަރު އައްޒުބައިރު ކިބައިން އަޑުއައްސަވައި، އެކަލޭޣެފާނު، ޢުބައިދުﷲ އިބްނު ޢަބްދުﷲ އިބްނު ޢުމަރުގެ ކިބައިން އަދި އެކަލޭގެފާނު، އެކަލޭގެފާނުގެ ބައްޕާފުޅު ޢަބްދުﷲ އިބްނު ޢުމަރުގެ ކިބައިން މިޙަދީޘް ރިވާކުރައްވާފައިވާ މަގެވެ.\nދެން މަތުނުގައި ވާ އިޚްތިލާފަށް ބަލާއިރު، ތިންގޮތަކަށް ޙަދީޘް އައިސްފައި އެބައޮތެވެ.\n«إِذَا بَلَغَ الْمَاءُ قُلَّتَيْنِ» މާނަ: ފެނުގައި ދެ ޤުއްލަ ހަމަވެއްޖެ ނަމަ.\n«إِذَا كَانَ إِذَا كَانَ الْمَاءُ قَدرَ قُلَّتَيْنِ أَو ثَلَاثٍ لَمْ يَنْجُسْهُ شَيْء» މާނަ: ފެނުގެ މިންވަރުގައި ވަނީ ދެޤުއްލަ ނުވަތަ ތިންޤުއްލަ ކަމުގައި ވާނަމަ، އެއްވެސް އެއްޗަކުން އެފެން ނަޖިސް ނުވާ ހުއްޓެވެ.\n«إِذَا بَلَغَ الْمَاءُ أَربَعِيْنَ قُلَّة فَإِنَّه لَا يَحْمِلْ الْخَبَثَ » މާނަ: ފެނުގައި ސާޅީސް ޤުއްލަ ހަމަވެއްޖެ ނަމަ، އެފެނުގައި ނަޖިހެއް ނުވެއެވެ.\nޙަދީޘުގެ ސަނަދުގައިވާ އިޚްތިލާފާ މެދު ދެވޭ ޖަވާބު\nޢައްޝައިޚް އިބްނުލް ޢުޘައިމީން މަންޘޫމަތުލް ބައިޤޫނިއްޔާގެ ޝަރަޙައިގައި ވިދާޅުވެފައިވާ ފަދައިން އިޚްތިލާފު އުފެދިފައިވާ ޙަދީޘެއް، ޖަމްޢު ނުވަތަ ތަރްޖީޙުގެ މަގުން، އޭގައި ވާ އިޚްތިލާފު ފިލާނަމަ، އެޙަދީޘުގައި ވާ އިޟްޠިރާބު ފިލާނެއެވެ. (انظر منظومة البيقونية لابن العثيمين (104))\nއެގޮތުން ބައެއް ޢިލްމުވެރިން ތަރްޖީޙް ކުރުމުގެ މަގު ޚިޔާރު ކުރައްވާފައި ވެއެވެ. މާނައަކީ ރިވާވެގެން އައިސްފައިވާ މަގުތަކުގެ ތެރެއިން ވަކި މަގެއް އެއީ ޞައްޙަ މަގު ކަމަށް ބުނުމެވެ. ފަހެ އަބޫ ޙާތިމާއި އިބްނު މަންދާ އަދި އަލްޚައްޠާބީ، މުޙައްމަދު އިބްނު ޖަޢުފަރުއިބްނުއް ޒުބައިރުގެ މަގު ރާޖިޙް ކުރައްވާއިރު، އަބޫދާވޫދު ރާޖިޙް ކުރައްވަނީ މުޙައްމަދު އިބްނު ޢައްބާދު އިބްނު ޖަޢްފަރުގެ މަގެވެ. މިއީ ތަރްޖީޙުގެ މަގެވެ. ނަމަވެސް ތަރްޖީޙާއި ޖަމްޢާ މި ދެގޮތަށް ބަލާއިރު މިޙަދީޘުގައި ބޮޑަށް ރަނގަޅީ ޖަމްޢުގެ މަގެވެ. އެއީ ޙަދީޘް ރިވާވެފައިވާ ކަމަށް އެނގެން އޮތް މަގުތަކަކީ ޘިޤާ ރާވީން ހިމެނޭ މަގުތަކަށްވެފައި އެ ރާވީންގެ ޢަދުލުވެރިކަމަށް އިމާމް ބުޚާރީއާއި މުސްލިމްގެ ޞަޙީޙާއިން އިން ވެސް ހެކި ލިބޭތީއެވެ. މިސަބަބަށްޓަކައި މި ޙަދީޘުގެ ސަނަދާމެދު ބެލެވެނީ އެއީ ޞައްޙަ ސަނަދެއް ކަމުގައެވެ.\nޙަދީޘުގެ މަތަނުގައިވާ އިޚްތިލާފާ މެދު ދެވޭ ޖަވާބު\n«إِذَا كَانَ الْمَاءُ قَدرَ قُلَّتَيْنِ أَو ثَلَاثٍ لَمْ يَنْجُسْهُ شَيْء» މި ރިވާޔަތް ނެގިފައި ވަނީ ޙައްމާދު އިބްނު ސަލަމާގެ މަގުން އައިސްފައިވާ ޙަދީޘުންނެވެ. ޙައްމާދަކީ ޘިޤާ ރާވީއެއްކަމުގައި ވީ ނަމަވެސް އެކަލޭގެފާނުގެ ޢުމުރުގެ ފަހުކޮޅުގައި ޢުމުރުން ދުވަސް ވުމުގެ ސަބަބުން ހަނދާން ބަލިވެފައިވާކަމަށް ޛިކުރު ކުރެވިފައިވެއެވެ. އެކަލޭގެފާނުގެ ކިބައިން އައިސްފައި އޮތް މި ރިވާޔަތުގައި “ނުވަތަ ތިނެކޭ” ބުނެވިފައި ވަނީ ޝައްކު ހިމެނޭ ގޮތުގައެވެ. އަދި މިއާ ޚިލާފަށް އެކަލޭގެފާނުގެ ކިބައިން މިބައި ނުލައިވެސް މިޙަދީޘް ރިވާވެފައި ވެއެވެ. އެހެންކަމުން މީގައި ބޮޑަށް ބުރަވެވެނީ ޢުމުރުން ދުވަސްވެ، ހަނދާނަށް އައި ބަލިކަށިކަމުގެ ސަބަބުން ޙައްމާދަށް ފެނުގެ މިންވަރުގައި ޝައްކު އުފެދުނީ ކަމުގައެވެ. އަދި މީގައި އެންމެ ރަނގަޅީ، “ނުވަތަ ތިނެކޭ” ނުލައި ހަމައެކަނި “ދެޤުއްލަ” މިފަދައިން ވާ ރިވާޔަތެވެ. އެއަށްފަހު:\n«إِذَا بَلَغَ الْمَاءُ أَربَعِيْنَ قُلَّة فَإِنَّه لَا يَحْمِلْ الْخَبَثَ » މިރިވާޔަތަށް ތަޙްޤީޤީ ނަޘަރަކުން ބަލައިލާއިރު، އަލްޤާސިމް ފިޔަވާ އެހެން ފަރާތެއްގެ ކިބައިން މި ރިވާޔަތް މަރްފޫޢޫކޮށް ރިވާވެފައި ނުވެއެވެ. އަދި އަލްޤާސިމާ ބެހޭގޮތުން އިމާމް އަޙްމަދު ވިދާޅުވެފައި ވެއެވެ. “ތިމަންކަލޭގެފާނުގެ ގާތުގައި އަލްޤާސިމަކީ އެއްވެސް މީހެއް ނޫނެވެ. އެހެނީ އޭނާ ދޮގު ހަދާ ކަމަށާއި ދޮގު ޙަދީޘް ހަދާކަމަށް އެނގެން އެބަ އޮތެވެ. އޭނާގެ ޙަދީޘްތައް މީސްތަކުން ވަނީ ޤަބޫލު ނުކޮށް ދޫކޮށްފައެވެ.” (الكامل لابن عدي (6/34)-رقم: 1577)\nއަދި ޔަޙްޔާ އިބްނު މަޢީން ވިދާޅުވެފައި ވެއެވެ. “އެއީ މުޑުދާރު ދޮގުވެރިޔެކެވެ.” (انظر الميزان للذهبي (3/372)-رقم: 6812)\nއެހެންކަމުން މިރިވާޔަތްވެސް ވަނީ ޤަބޫލު ނުކުރެވި ދޫކޮށްލެވިގެންނެވެ. މި ސަބަބު ތަކަށްޓަކައި މި ޙަދީޘުގެ މަތުނާމެދު ބެލެވެނީ، «إِذَا بَلَغَ الْمَاءُ قُلَّتَيْنِ» މާނަ: “ފެނުގައި ދެ ޤުއްލަ ހަމަވެއްޖެ ނަމަ.” މިފަދައިން ވާ ރިވާޔަތުގެ ސަނަދަކީ ބުރަދަން ހުރި ޞައްޙަ މަތުނެއް ކަމުގައެވެ.\nޙަދީޘުގެ ބައެއް ކަލިމަ ތަކުގެ މާނަ:\n((ދެޤުއްލަ ހަމަވާ ފެނުގައި)): ޤުއްލައަކީ ފެން މިނަން ބޭނުން ކުރާ މިނެކެވެ. އަޞްލު ޤުއްލަ ކިޔަނީ ވަރަށް ބޮޑު ބިލިގާއެއް ކަހަލަ އެއްޗަކަށެވެ. އެއަށް ފެންއަޅާފައި ފަހުން ބޭނުން ކުރުމަށް ޓަކައި ފިނިކުރުމަށް ބަހައްޓައެވެ. ފެނުގެ ފިޤުހީ ފޮތްތަކުގައި ވަރަށް ގިނައިން ފެނުގެ ގިނަ މިން ނުވަތަ މަދު މިން، މިފަދައިން ލިޔެފައި ހުންނާނެއެވެ. އެގޮތުން ބަލާއިރު، ފެނުގެ ގިނަ މިނަކީ ދެގުއްލަ ހަމަވާ ފެނެވެ. އަދި މަދު މިނަކީ ދެގުއްލަ ހަމަ ނުވާ ފެނެވެ. ޤުއްލަ އަކީ ލީޓަރުން ބަލާނަމަ ގާތް ގަނޑަކަށް 160.5 ލީޓަރެވެ. އެހެންވީމާ ދެޤުއްލައަކީ ގާތްގަނޑަކަށް 321 ލީޓަރެވެ.\nފުރަތަމަ ފައިދާ: މިޙަދީޘުގެ މަންޠޫޤުން (މަންޠޫޤަކީ: ޙަދީޘުގެ ލަފްޡުން ފެންނަން އޮންނަ މާނައެވެ.) މާނަ ކުރެވޭ ގޮތުގައި ދެގުއްލަ ހަމަވާ ފެނަށް ނަޖިހެއް އެޅުނު ކަމުގައިވިޔަސް އެފެން ތަޣައްޔަރެއް ނުވާނެއެވެ. އެއީ އެއެޅުނު ނަޖިހުގެ ސަބަބުން އެފެނުގެ ވަހަށް ނުވަތަ ރަހައަށް ނުވަތަ ކުލައަށް ބަދަލު އައި ނަމަވެސް އެވެ. ނަމަވެސް މިތާނގައި އަޅުގަނޑުމެން ދަންނަން ޖެހޭ ކަމެއް ވެއެވެ. އެއީ ރަސޫލުﷲ ސައްލަﷲ ޢަލައިހި ވަސައްލަމް މިފަދައިން ޙަދީޘް ކުރައްވާފައި ވަނީ އެކަލޭގެފާނާ ކުރެވުނު ސުވާލަށް ރިޢާޔަތް ކުރައްވައި ޢާންމުކޮށް ކަންހިނގާ ޙާލަތަށް ބައްލަވައި ޖަވާބު ދެއްވަމުންނެވެ. އެހެނީ ޖަނަވާރުތައް ސަހަރާގައި ދަތުރުކުރުމުގައި ޖަމާވަނީ ސަހަރާގައި ހެދިފަ ހުންނަ ބޮޑެތި ފެންގަނޑުތަކަށެވެ. އެއީ އެއިން ފެންބޮއެ، ސާފުވެލުމަށެވެ. މިހެން އުޅުމުގެ ތެރޭގައި ފެންގަނޑަށް، އެޖަނަވާރުގެ ގައިން ނަޖިސް އެޅެއެވެ. ނަމަވެސް އެހެން އެޅޭ ނަޖިހުގެ ސަބަބުން ގިނަ ޙާލަތްތަކުގައި (އެ ބޮޑު ފެންގަނޑުގެ) ވަހަށް ނުވަތަ ރަހައަށް ނުވަތަ ކުލައަށް ބަދަލެއް ނާދެއެވެ. އައްޝައިޚް ޚާލިދު އަލް މުޞްލިޙް، މަސްޖިދުއް ނަބަވީގައި މިޙަދީޘް ޝަރަކުރައްވަމުން މިމޭރުމުން ވާހަކަދައްކަވާފައި ވެއެވެ. ޝައިޚު އިތުރަށް ވިދާޅުވިއެވެ: “އެހެނެއްކަމަކު (އުންމަތުގެ) ޢިލްމުވެރިންގެ އިއްތިފާޤުން އެނގޭ ގޮތުގައި، ގިނަ ނުވަތަ މަދު ފެން (އެއީ ދެޤުއްލަ ހަމަވިޔަސް ނުވިޔަސް) އެފެނަށް އެޅޭ ނަޖިހެއްގެ ސަބަބުން އެފެނުގެ ވަހަށް ނުވަތަ ރަހައަށް ނުވަތަ ކުލައަށް ބަދަލު އައިސްފިނަމަ، އެފެން ނަޖިސްވާނެއެވެ.” އެހެންކަމުން ޙަދީޘްގައި ރަސޫލުﷲ ޞައްލަﷲ ޢަލައިހި ވަސައްލަމްގެ ބަސްފުޅުގެ މުރާދަކީ އެއްވެސް ޙާލެއްގައި ދެގުއްލައަށްވުރެ ގިނަ ފެނަށް ކިތަންމެ ވަރަކަށް ނަޖިސް އެޅުނަސް އެފެން ނަޖިސް ނުވާނެއެކޭ ނޫނެވެ. އެހެނެއްކަމަކު މިޙަދީޘުގައި އެކަލޭގެފާނު ޞައްލަﷲ ޢަލައިހި ވަސައްލަމްގެ މުރާދަކީ: ދެގުއްލަ ހަމަވާ ފެނަށް، ނަޖިހެއް އެޅުނު ކަމުގައި ވީ ނަމަވެސް އެފެން ނަޖިހެއް ނުވާނެއެވެ. އެއީ އެފެނުގެ ވަހަށް ނުވަތަ ރަހަޔަށް ނުވަތަ ކުލައަށް ބަދަލު ނައަންނަ ހިނދެއްގައެވެ. މިތިން ކަންތަކުގެ ތެރެއިން ކަމަކަށް ބަދަލުއައިސް، އެފެން ތަޣައްޔަރު ވެއްޖެނަމަ، އެފެން ނަޖިސްވާނެއެވެ.\nދެވަނަ ފައިދާ: ދެން އަނެއްކާވެސް މިޙަދީޘަށް ނަޡަރު ހިންގާލާއިރު މިޙަދީޘުން ވަރަށް ތަފާތު މަފްހޫމެއް އެބަ ފާހަގަ ވެއެވެ. (މަފްހޫމަކީ: ޙަދީޘުގެ ލަފްޡުން ނަގައިގަނެވޭ އެކަމަކު އެލަފްޡުގެ ބޭރުފުށުގައި ނުވާ މާނައެކެވެ.) ޙަދީޘުގައި: “ފެނުގައި ދެގުއްލަ ހަމަވެއްޖެ ނަމަ، އެއްވެސް އެއްޗަކުން އެފެން، ނަޖިސް ނުވާހުއްޓެވެ.” މިފަދައިން އޮތުމުން ނެގޭ މަފްހޫމަކީ: ދެގުއްލަ ހަމަނުވާ ފެނަށް ނަޖިހެއް އެޅިއްޖެނަމަ، އެފެނުގެ ވަހަށް ނުވަތަ ރަހައަށް ނުވަތަ ކުލައަށް ބަދަލުއައި ކަމުގައިވިޔަސް ނުވަތަ މިކަންކަމަށް ބަދަލު ނައި ކަމުގައި ވިޔަސް އެފެން ނަޖިސްވާނެއެވެ. މިމަފްހޫމަކީ ނައްޞުގެ އިދިކޮޅު މަފްހޫމް ނުވަތަ ޢަރަބި ބަހުން ބުނާނަމަ “މަފްހޫމުލް-މުޚާލަފާ” އެވެ. ތަޢުރީފަށް ބަލާއިރު މަފްހޫމުލް މުޚާލަފާއަކީ، “އެ ޙުކުމަކާ މެދު ހަނުހުރެފައިވާ ޙުކުމް، މަންޠޫޤުގެ ޙުކުމާ ޚިލާފުވުމެވެ.”\nމިތަނުގައި މަފްހޫމް، މަންތޫޤަކާ ޚިލާފުވެއެވެ. އެއީ ކުރިން ޝަރަޙަ ކުރެވިގެންދިޔަ އަބޫ ސަޢީދުނިލް ޚުދްރީގެ ޙަދީޘުގައިވާ މަންޠޫޤެވެ. އެއީ: «إِنَّ الْمَاءَ طَهُورٌ لاَ يُنَجِّسُهُ شَيْءٌ» މާނަ: “ހަމަކަށަވަރުން ފެނަކީ ޠަހޫރު އެއްޗެކެވެ. އެއްވެސް އެއްޗެއް، އެފެން ނަޖިހެއް ނުކުރެއެވެ.”\nމި މަންޠޫޤު ކުރިން ބަޔާންކުރެވިގެން ދިޔަ މަފްހޫމާ ޚިލާފު ވުމުގެ ސަބަބުން، ފެނިގެން މިދަނީ މަންޠޫޤާއި މަފްހޫމު ތަޢާރުޟުވާ ތަނެވެ. މަންޠޫޤާއި މަފްހޫމު، ތަޢާރުޟުވާ ހިނދު، ކަންތައް ކުރަންވީގޮތް އަންނަނިވި އުސޫލީ ޤާޢިދާ އިން އެނގިގެންދެއެވެ. ޤާޢިދާ ގައި ވެއެވެ: الـمَنْطُوقُ مُقَدَّمٌ عَلَى الـمَفْهُومِ މާނަ: “މަފްހޫމުގެ މައްޗަށް މަންޠޫޤު އިސްކުރެވޭނެއެވެ.”\nއެހެންކަމުން އަބޫ ސަޢީދުނިލް ޚުދުރީގެ ޙަދީޘުގެ މަންޠޫޤު އިސްކޮށް، ނެގެވޭ ޙުކުމަކީ: ފެނުގެ މިންވަރު ދެޤުއްލައަށްވުރެ މަދުވެފައި އެފެނަށް އެޅޭ ނަޖިހެއްގެ ސަބަބުން ފެނުގެ ވަހަށް ނުވަތަ ރަހައަށް ނުވަތަ ކުލައަށް ބަދަލު އައުމުން މެނުވީ އެފެން ނަޖިހެއް ނުވާނެއެވެ.\nމިމައްސަލާގައި ޢިލްމުވެރިން ޚިޔާލު ތަފާތުވެފައި ވީ ނަމަވެސް މަތީގައި ބަޔާންވެފައި އެވަނީ މިމައްސަލައިގެ އެންމެ ރަނގަޅު ރަޢުޔެވެ. މިރަޢުޔަކީ އެއްމެ ރަނގަޅު ރަޢުޔުކަމަށް ވިދާޅުވާ ބޮޑެތި ޢިލްމުވެރިންގެ ތެރޭގައި: އިމާމް އަޙްމަދު އެކަލޭގެފާނުގެ އެއް ރިވާޔަތުގައި މި ރަޢުޔު ރަނގަޅު ކަމަށް ވިދާޅުވެފައި ވެއެވެ. އޭގެ އިތުރުންވެސް އިމާމް މާލިކް، ޡާހިރިއްޔާ، ޝައިޚުލް އިސްލާމް އިބްނު ތައިމިއްޔާ، އަލް ޢައްލާމާ އިބްނުލް ޤައްޔިމްގެ އިތުރުން އެހާރާއި މިހާރުގެ އެތައް ޢިލްމުވެރިންނެއް މިރަޢުޔު ރަނގަޅު ކަމަށް ވިދާޅުވެފައި ވެއެވެ. (منحة العلام (1/40))


Lockdown ah maheh veeiru, rangalhah thanfeezu eba kureveyba? | ThePress\nލޮކްޑައުންއަށް މަހެއް ވީއިރު، ރަނގަޅަށް ތަންފީޒު އެބަ ކުރެވޭބާ؟\nމިހާތަނަށް 3892 މީހަކު ޖޫރިމަނާ ކޮށް 210 މީހަކު ހައްޔަރު ކޮށްފައި ވޭ\nޖޫރިމަނާ ކޮށް ހައްޔަރު ކުރާ މީހުންގެ އަދަދު ތިން ގުނަ އިތުރު ވާނެ ކަމަށް ލަފާކުރެވޭ\n2965 ބިޒްނަސް ޕާމިޓް ދޫކޮށްފައި ވޭ\nމާލެ ސިޓީ ލޮކްޑައުން ކޮށްފައިވަނިކޮށް، ފުލުހުން ފޯރިމަރަނީ / ފޮޓޯ: ޕޮލިސް\nމިދިޔަ އޭޕްރީލް މަހުގެ 15 ވަނަ ދުވަހު އަރައިގެން އައި އިރާއެކު، މާ ގިނަ އިރުތަކެއް ނުވެ ހަލުވިކަމާއެކު، ނޫސްތަކުގެ ސުރުހީތަކުންނާއި، ޓީވީ ތަކުން އަދި ވައިބާ ގްރޫޕްތައް ފަދަ އެހެނިހެން މުވާސަލާތީ ވަސީލަތްތައް މެދުވެރިކޮށް ފެތުރިގަތް ހަބަރަކީ، އެތައް ހާސް ބަޔަކު ދިރިއުޅޭ މާލެ ސިޓީން ކޮވިޑް-19 އަށް މީހަކު ޕޮޒިޓިވްވި ހަބަރެވެ. މިއީ، އެއްވެސް ޓްރެވެލް ހިސްޓްރީއެއް ނެތިި، ރެންޑަމްކޮށް ޕޮޒިޓިވް ވި ފަރާތެއްކަން އެނގުމާއެކު އެންމެންގެ ހިތްތަކަށް ވެރިވެގެން ދިޔައީ ބިރުވެރިކަމެވެ.\n15 ވަނަ ދުވަހުގެ ކޭސް އިއުލާން ކުރިތާ މާގިނައިރުތަކެއް ނުވެ، މިފަދަ ކޭސްއެއް ފެނިއްޖެނަމަ ކަންކުރުމަށް ކަނޑައަޅާފައިވާ އުސޫލާ އެއްގޮތަށް މާލެ ސިޓީ ލޮކްޑައުން ކުރިއެވެ. ފުރަތަމަ ފަހަރަށް ލޮކްޑައުން ކުރީ 24 ގަޑިއިރަށެވެ. އެއަށް ފަހު، ލޮކްޑައުންގެ މުއްދަތު އިތުރު ކުރަމުން އައިސް މިއަދަށް އެއް މަސް ފުރިފައި ވާއިރު، ލޮކްޑައުން އުވާލާނެ ދުވަހެއްގެ ކޮޅެއް ބަޔަކަށް ނޭނގެއެވެ. ލޮކްޑައުންއާ ގުޅޭގޮތުން ކޮންމެ ދުވަހަކުމެ ލިބެމުންދާ މައުލޫމާތުތަކަށް ބަލާލާއިރު، ލޮކްޑައުން އެންމެ ރަނގަޅަށް ތަންފީޒު ކުރެވޭތޯ ސުވާލު އުފެދެއެވެ.\nކޮވިޑް-19ގެ ސަބަބުން ދުނިޔޭގައި ލޮކްޑައުން ނުކުރާ ގައުމެއް މަދުވާނެއެވެ. އެ ގައުމުތަކުގައި ލޮކްޑައުން ތަންފީޒު ކުރާ ގޮތާއި، ރާއްޖޭގައި ތަންފީޒު ކުރާގޮތް ވެސް ހާސްބައި ތަފާތެވެ. ލޮކްޑައުން ކޮށްފައި ވަނިކޮށް މަގުމައްޗަށް ނިކުންނަ މީހުންނާ މެދު އެހެން ގައުމުތަކުގައި ހަރުކަށި ފިޔަވަޅު އަޅަމުން ދާއިރު، ރާއްޖޭގައި އެފަދަ މަންޒަރެއް ނުފެނެއެވެ. ބައެއް ގައުމުތަކުން ލޮކްޑައުން ތަންފީޒު ކުރުމުގެ ގޮތުން މަގުމައްޗަށް ޖަނަވާރު ފަދަ ތަކެތި ވެސް ނެރެގެން އުޅުނެވެ. ބައެއް ގައުމުތަކުން ނިންމީ، ގޭގައި ނުތިބެވޭނަމަ5އަހަރުގެ މުއްދަތަކަށް ޖަލު ބަންދު ކުރުމަށެވެ.\nރާއްޖެ ލޮކްޑައުން ކުރިއިރު ފުލުހުންގެ ފަރާތުން ވެސް މިފަދަ ހަރުކަށި ފިޔަވަޅު އަޅާނެ ކަމަށް ބުނަމުން ދިޔައެވެ. އަމުރާ ހިލާފުވާ ފަރާތްތައް ކަރަންޓީނު ކުރާނެ ކަމަށާއި، ހައްޔަރު ކުރާނެ ކަމަށެވެ. ނަމަވެސް މިހާތަނަށް އައި އިރު، މާލެ، ވިލިމާލެ އަދި ހުޅުމާލެއިން އެކު ޖުމްލަ ފުލުހުންގެ ބެލުމުގެ ދަށަށް ގެންގޮސްފައި ވަނީވެސް އެންމެ 210 މީހުންނެވެ. އެއީ މަގުމަތީގައި މިއުޅޭ މީހުންނަށް ބަލާލާނަމަ މަދު އަދަދެކެވެ.\nމާލެ ސިޓީ ލޮކްޑައުން ކޮށްފައިވަނިކޮށް، ބޭރުގައި އުޅުނު މީހަކު ހުއްޓުވާފައި / ފޮޓޯ: ޕޮލިސް\nމަހެއް ވެގެން ދިޔައިރު، މަގުމަތިން މީހުން މަދުވާތަނެއް ނުފެނެއެވެ. ޒަރޫރީ ބޭނުންތަކަށް ބޭރަށް ނުކުތުމަށް ފުލުހުން ދޫކުރާ ހުއްދައިގެ ނާޖާއިޒު ބޭނުން ކުރާތަން ދަނީ ފެންނަމުންނެވެ. އެއްބައި މީހުން މާސްކު އަޅައިގެން އުޅޭއިރު އަނެއްބައި މީހުންނަށް މާސްކެއް ނެތަސް ފަރުވާލެއް ނެތެވެ. ޓެކްސީ ކުރުމުގެ ހުއްދަ ދޫކޮށްފައިވާ މަދު ފަރާތްތަކުން އާންމުންނަށް ދަތުރު ކޮށްދޭ އިރު، އެ ޓެކްސީއަށް އަރަނީ ހުއްދަ ހޯދައިގެން ބޭރުގައި އުޅޭ މީހަކުތޯ ވެސް ބަލާނުލައެވެ. ލޮކްޑައުންގެ މި ހާލަތުގައި ވެސް މަގުމަތިން މީހުން މަދުނުވާއިރު، މިހާތަނަށް 2965 ބިޒްނަސް ޕާމިޓް ދޫކޮށްފައި ވެއެވެ. މީގެ ތެރޭގައި ގިނަ އަދަދަކަށް ޑެލިވަރީގެ ހިދުމަތްތައް ފޯރުކޮށްދޭ ފަރާތްތައްވެސް ހިމެނެއެވެ.\nކޮންމެ ދުވަހަކު ފުލުހުން ހިއްސާ ކުރަމުންދާ ތަފާސްހިސާބުތަކަށް ބަލާލާއިރު، ފާއިތުވި މަސްދުވަހުގެ ތެރޭގައި، ހުއްދަނެތި ބޭރުގައި އުޅެގެން 3349 މީހަކު ވަނީ ޖޫރިމަނާ ކޮށްފައެވެ. އަނެއްހެން ބަލާލާނަމަ، ދުވަހެއްގެ މައްޗަށް 100 އަށް ވުރެ ގިނަ މީހުން ވަނީ ޖޫރިމަނާ ކޮށްފައެވެ. ނަމަވެސް، މަގުމަތީގައި ފުލުހުން ހަރަކާތްތެރި ވަމުން ދާ މިންވަރު ކުރިއަށް ވުރެ އިތުރު ކުރެވިއްޖެނަމަ، މި އަދަދު ދެގުނަ ތިންގުނަ ވެސް އިތުރު ވެގެންދާނެ ކަން ކަށަވަރެވެ.\nރާއްޖެ ލޮކްޑައުން ކުރިއިރު ކޮށްފައިވާ އަންދާޒާ ތަކަށް ބަލާލާއިރު، ލޮކްޑައުން އަކާއެކު ޕޮޒިޓިވްވާ ކޭސްތައް އައިސޮލޭޓް ކުރުމާއި ޝައްކުވާ ފަރާތްތައް ކަރަންޓީނު ކުރުން ފަދަ މުހިންމު ފިޔަވަޅުތަކާއެކު ވެސް 49،000 މީހުންނަށް މިބަލި ޖެހޭނެ ކަމަށް އަންދާޒާ ކޮށްފައި ވެއެވެ. ނަމަވެސް، މީގެ ހަފްތާއެއްހާ ދުވަސް ކުރިން އާންމު ކުރި އަންދާޒާތަކަށް ބަލާލާއިރު، ކޮވިޑް-19 ރާއްޖެއިން ފިލައިގެން ދާއިރު 77000 މީހުންނަށް މި ބަލި ޖެހިގެން ދާނެއެވެ. ކުރީގެ އަންދާޒާތަކުން ޕީކް ޑޭގައި 2000 އެއްހާ މީހުންނަށް ބަލި ޖެހޭނެ ކަމަށް ބުނެފައި ވާއިރު، މިހާރުގެ އަންދާޒާތަކުން ދައްކާ ގޮތުގައި ޕީކް ޑޭ ގައި ބަލި ޖެހޭނީ 1600 އެއްހާ މީހުންނަށެވެ.\nއެކަށީގެންވާ މިންވަރަށް ލޮކްޑައުން ތަންފީޒު ނުކުރެވި، ބަލި އިތުރަށް ފެތުރިގެން ދަނީއެވެ. މީހުން މަގުތަކުގައި އުޅޭ މިންވަރު މަދެއް ނުވެއެވެ. އަމުރާ ހިލާފުވާ ފަރާތްތަކާމެދު ހަރުކަށި ފިޔަވަޅެއް ނޭޅެއެވެ. ރާއްޖޭގެ "ގުދު ތިރި ކުރަން" ބޭނުން ނަމަ ދެން ވެސް ކުރަންވީ ކަމަކީ ފިޔަވަޅުތައް ހަރުދަނާކޮށް، އަމުރުތަކާ ހިލާފުވާ ފަރާތްތަކާ މެދު ހަރުކަށި ފިޔަވަޅު އެޅުމެވެ.\nއެގޮތުން ސިނަމާލެ ބްރިޖް ވަކި ވަގުތަކަށް ބަންދު ކުރުމާއި، ވިޔަފާރި ކުރުމަ ށްދޭ ފާސް ދޫކުރުން މަދު ކުރުމުގެ އިތުރުން، ޑެލިވަރީ ކުރުމަށް ދީފައިވާ ފާސްތައް ވެސް ވީހާވެސް މަދު ކުރުމަކީ މިއީ މިކަމުގެ ފެށުމެއް ކަމަށް ބެލެވިދާނެއެވެ. މިފަދައިން ފިޔަވަޅުތައް އަޅާ، ތަންފީޒު ކުރެވިއްޖެނަމަ އެއީ ރާއްޖޭގެ "ގުދު ތިރި ކުރުމަށް" ލިބޭ ފެހި ސިގްނަލަކަށް ވެސް ވެދާނެއެވެ. ހަމައެއާއެކު މިހާރު ޒަރޫރީ ބޭނުންތަކަށް ފުލުހުން ދޫކުރާ ޑިޖިޓަލް ހުއްދަ ރީ ޕްރިންޓް ކޮށްގެން އުޅޭ މީހުން މޮނިޓާކޮށް، އެފާސް ނަހަމަ ގޮތުގައި ބޭނުން ކުރޭތޯ ބެލުމަކީވެސް ކުރަންޖެހޭ ކަމެކެވެ.\nމިކަމުގައި އޮތީކީ ހަމައެކަނި ފުލުހުންގެ ނުވަތަ ކަމާބެހޭ އިދާރާތަކުގެ ޒިންމާއެއްވެސް ނޫނެވެ. ފަރުދީ ޒިންމާވެސް އެބައޮތެވެ. ކޮންމެ ރައްޔިތެއްގެ ފަހަތުގައި ފުލުހަކު ބެހެއްޓުމަކީ ވާނެ ކަމެއް ނޫނެވެ. ފަރުދީ ޒިންމާ ނަގައިގެން ނުކޮށް ދޫކޮށްނުލެވޭ ވަރުގެ ޒަރޫރީ ބޭނުމަށް މެނުވީ ގެއިން ބޭރަށް ދިއުން ހުއްޓާލުން މުހިންމެވެ. އަދި އެފަދަ ހާލަތްތަކުގައި ވެސް ބޭރަށް ނިކުންނަނީ އެކަމަށް ބޭނުންވާ ހުއްދަތައް ހޯދައިގެންކަން ކަށަވަރު ކުރަން ޖެހެއެވެ. ނަމަވެސް މިފަދައިން ފަރުދީ ޒިންމާ ނުނެގޭ ނަމަ، ލޮކްޑައުންގެ މުއްދަތު ދެތިން މަހަށް އަދި އިތުރު ކުރިޔަސްވެސް ލޮކްޑައުންގެ ފައިދާއެއް ނުކުރާނެއެވެ.\nރިޕޯޓް ކޮވިޑް-19 ލޮކްޑައުން ޕޮލިސް\nއަހަރެންމީ އަމީނީ މަގުގައި އުޅޭ މީހެއް. މަށަކަށް ހަމަ ނުފެނޭ ލޮކްޑައުން އާ ލޮކްޑައުން ނޫން ދުވަސްވަރާ އެއްވެސް ތަފާަތެއް.\n"ފުލުހުންގެ ބެލުމުގެދަށަށް ގެންދިޔައީ އެންމެ 210 މީހުން" ދިވެހި ލޮބުވެތި ރައްޔިތުން އަޅާލައިގެން ގޮޅިތައް ފުރާލުމައްތަ އެދެނީ.. 210 މީހުންނަކީ ގިނަ އަދަދެއް\nކަލޭ ވާހަކައިން ތިބުނަނީ ފުލުހުން އިތުރުކޮއްގެން އަދިވެސް ނިކަމެތި ރައްޔިތުން ޖޫރިމަނާ ކޮއްދޭށޭ.. ކަލޭހާ ފުދިގެންނެއްނޫން އެއްމެން އުޅެނީކީއެއް.. ޖަނަވާރުންނާ އެއްޗެހި ގެންނާށޭދޯ ތިބުނަނީ.. އަނެއްކާ އިންސާނެއްބާ ލިޔެފާމީ..\nހުއްދައަށް އެދޭ މީހާ\nކަލޭ ގެއަށް ބޭނުންވާ އެއްޗެހި މަތިން ފައިބަނީތަ. މި މާލޭގެ އެންމެންނަށް ގެއަށް ޑެލިވަރީއެއް ނު ކޮށްދެވޭނެ. ދެން އެދެވޭނީ އެއްޗެހިގަންނަން ބޭރަށްދާން ހުއްދައަށް. އެވާނީ ރިޖެ ކްޓް. އެހާގިނަމީހުން އެއްފަހަރާ އެދުނީމަ ވާނީވެސް އެހެން. އެހާގިނަމީހުން އުޅޭތީވެސް ވާނީ މިހެން. ދެން ކަލޭ ތިބުނާހެން މަޖްބޫރްވެގެން ބާޒާރު ކޮއްލަން ނު ކުންނަ ނިކަމެތި ރައްޔިތުން ތަޅާ ޖޫރިމަނާ ކުރީމާ ތަންފީޒް ކުރި ކަމަށްވާނީ.\nކަލޭ ދޭބަލަ ރަނގަޅަށް ތަންފީޒް ކުރަން ލަދެއްނުގަނެ އެއްނު.. ފުރާނަ އަތްމައްޗަށް ލައިގެން އުޅޭއިރު ޝުކުރު ކޮއްބަލަ\nޚަބަރު ލިޔަން އުޅޭނެ ކަމެއްނެތް ލިޔާނެ ނުލިޔާނެ އެއްޗެއް ނޭނގެންޔާމު..\nކަލޭ މޮޔަތަ.. ތިކަހަލަ ހަމަނުޖެހޭ މީހުން ޤައުމުގަ އުޅޭތީ ލަދުގަނޭ.. އެމީހުންނަށް ވީ އެއްމެ ރަނގަޅަށް ލޮކްޑައުން ތަންފީޒް ކުރޭއެބަ ފުރާނަ އަތްމައްޗައް ލައިގެން.. ތިކަހަލަ މީހުންނަށް ނަތީޖާ ނުފެންނާނެ.. ދެންބުނޭ ޕޮޒިޓިވް ކޭސް ފެނެއޭ ހިތުހުރިހާ ގޮތަކަށް ނުވާނެ މަޑުމަޑުން ހަމައަކަށް އެޅޭނީ އަޅުން ޖެހޭނީ ކެއްތެރިވާން.. ރަނގަޅު އެއްގޮތްވެސް ނޯންނާނެ..


Arash Assad: Bappa Aai Beybe Ge Magaamah Dhaan Thayyaaru! - Vaguthu\nއަރާޝް އައްސަދު: ބައްޕައާއި ބޭބެގެ މަގާމަށް ދާން ތައްޔާރަށް!\nއަރާޝް ބައްޕާއެކު ޝެއިޚް ކަމާލް ކަޕް ތަށްޓާއެކު --- ފޮޓޯ/ ފާއިދު\nރާއްޖޭގެ ފުޓުބޯޅައިގެ ފުރަތަމަ ރަން ކެޕްޓަނަކީ ނ. މާފަރަށް ނިސްބަތްވާ އައްސަދު އަބްދުލްޣަނީއެވެ. ސަރަހައްދީ ދެވަނަ ތަށްޓާއެކު ދެވަނަ ރަން ކެޕްޓަނަކީ އޭނާގެ ކޮއްކޮ، އަކުރަމް އަބްދުލްޣަނީ (އަކޫ)އެވެ. އެހިސާބުންވެސް އަކޫއާއި އައްސަދުގެ އާއިލާއަކީ ފުޓުބޯޅަ އާއިލާއެއްކަން ސާފެވެ.\nރާއްޖޭގެ ކްލަބު ފުޓުބޯޅައަށް ދާދިފަހުން ލިބުނު އެންމެ ބޮޑު އެއް ކާމިޔާބީއަކީ ޓީސީ ސްޕޯޓްސް ކްލަބުން 2017 ވަނަ އަހަރު ބަންގްލަދޭޝްގައި ބޭއްވި، އިންވިޓޭޝަނަލް ކްލަބު މުބާރާތެއް ނެގުމެވެ. ރާއްޖެއަށް ބައިނަލްއަގުވާމީ ފުޓުބޯޅައިގައި ލިބުނު ރަން ކާމިޔާބީއެއްގެ ގޮތުގައި އެ ކާމިޔާބީވެސް ދިވެހި ފުޓުބޯޅައިގައި ޖާގަ ހޯދާފައިވާ އިރު، އެ މުބާރާތުގައި ޓީސީންވެސް ރަން ކެޕްޓަނުންގެ އާއިލާގެ މެމްބަރެއް، ރަން ކުޅުންތެރިއަކަށް ހަދާލަ ދިނެވެ.\nއަރާޝް ޓީސީގެ ކުޅުންތެރިންނާއެކު ---\nއައްސަދު އަބްދުލްޣަނީގެ ދަރި، އަރާޝް އައްސަދެވެ. ޓީސީން އެ މުބާރާތުގެ ފައިނަލްގައި ދެކުނު ކޮރެއާގެ އެފްސީ ޕޮޗިއޯން، ޕެނެލްޓީ ޖަހައިގެން ބަލިކުރި އިރު، ޓީސީ މޮޅުވި ޕެނެލްޓީ ވައްދާލީ ޒުވާން ތަރި، އަރާޝްއެވެ. ތަށްޓާއެކު އެއާޕޯޓުން އަރާޝްއަށް ފުރަތަމަވެސް މަރުހަބާ ކިއީ އޭނާގެ ބައްޕަ، ދިވެހި ފުޓުބޯޅައިގެ ފުރަތަމަ ރަން ކެޕްޓަން އައްސަދެވެ،\nއައްސަދުގެ މޫނުން، އެ ދުވަހު ފެނުނު އުފާވެރިކަމާ، ފަހުރުވެރިކަމުން، ދައްކުވައިދިނީ އޭނާގެ ދަރިފުޅާ ދޭތެރޭ ދެކޭ ފޮނި ހުވަފެންކަން ޔަގީނެވެ. އައްސަދު ފަދަ ކާމިޔާބު ކުޅުންތެރިޔަކަށް އަރާޝް ހަދަން އޭނާ ބޭނުންވި މިންވަރުކަންވެސް ޔަގީނެވެ.\nއައްސަުދު ތަށްޓާއެކު މާލެ އައި ތާރީހީ ފޮޓޯ --- ފޮޓޯ/ ފޭސްބުކް\nއަރާޝްވެސް ދެކެމުން ދިޔައީ ބައްޕަވެސް ދެކެމުންދިޔަ ހުވަފެނެވެ. އެހެން ނަމަވެސް، އޭގެ ކުޑަ ދުވަސްކޮޅެއް ފަހުން އެ ހުވަފެންތަކަށް ހުރަހެއް އެޅުނެވެ. މިދިޔަ ސީޒަންގައި އޭނާ ފެނިފައިނުވާ އިރު، ވިދުން ގަދަވަމުންދިޔަ އަރާޝް ކުއްލިއަކަށް ގެއްލުނީ ކީއްވެތޯ، ފުޓުބޯޅައަށް ލޯބިކުރި ގިނަ ބަޔަކު ސުވާލުވެސް އުފެއްދިއެވެ.\nއެ ސުވާލުތަކުގެ ޖަވާބުގެ އިތުރުން، މިހާރު އަރާޝް ކުރާ މަސައްކަތް، އޭނާ "ވަގުތު"އާ ހިއްސާ ކުރިއެވެ.\n"ޓީސީގެ މުބާރާތަށްފަހު އައިސް އޭރު (2017)ގައި ތިނަދޫ ޓީމަށް ފަރުތަކުރަމުންދިޔައީ. ފަރިތަކުރުންތަކުގެ ތެރޭގައި ކަނާތު ފައިގެ ކަކުލަށް އަނިޔާވީ. ޓީމުގެ ކުޅުންތެރިއެއްގެ އެހީގައި އަހަރެން އޭޑީކޭއަށް ގެންދިޔަ އިރުވެސް އަސްލު ވާނުވާއެއް ނޭނގެ. ސްކޭންތައް ހެދުމަށްފަހު ޑރ. ޝަކީލް ބުނީ ވީހާވެސް އަވަހަށް ސާޖަރީއެއް ހަދަންށޭ ޖެހޭނީ. ކަކުލުގެ ލިގަމެންޓް ގޮސްފައޭ އިނީ،" އަރާޝް އޭނާއަށް 2017 ވަނަ އަހަރު ކުރިމަތިވި ބޮޑު އަނިޔާގެ ވާހަކަ ފެށިއެވެ.\nއަރާޝް އިންޓަ ސްކޫލް މުބާރާތުގައި --- ފޮޓޯ/ އިމޭޖްސް އެމްވީ\nކުރިމަގު އުޖާލާކޮށް ދެކެމުންދިޔަ އަރާޝްގެ އިތުރުން އޭނާގެ ބައްޕައާއި މުޅި އާއިލާއަށްވެސް ޝޮކެކެވެ. ކުރިއަރަމުންދިޔަ ދިޔުމަށް ހުއްޓުމެއް ގެންނަން މަޖުބޫރުކޮށް، އޭނާ އެނދުމަތިވި ހިސާބުން ކެރިއަރުގެ ކުރިމަގާ މެދު ސުވާލު އުފެދުނެވެ.\n"ވަރަށް ވަރަށް ބޮޑަށް ދެރަވި. އޭރު އައީ ވަރަށް ބޮޑަށް ކުރިއަރަމުން. އެފަދަ އަނިޔާއެއް ވާނެ ކަމަށް ހިތަށްވެސް ނާދޭ. އެހެންވެ ބައްޕައާއި އަހަންނަށްވެސް ލިބުނީ ޝޮކެއް. ބައްޕަގެ ބޮޑު ހުވަފެނެއް ކުދިކުދިވެގެން ދިޔަ ކަހަލަ އަސްލު،" އަރާޝް ބުންޏެވެ.\nއެތަކެއް ހުވަފެންތަކެއްގައި ކުލަ ޖެއްސުމަށް އަޒުމް ކަނޑައަޅައިގެން ދަނޑު މައްޗަށް ނުކުތް އަރާޝްއަށް ލިބުނު އަނިޔާގެ ސަބަބުން މެންޓަލީ އޭނާއަށް ބޮޑު ޗެލެންޖަކާ ކުރިމަތިވިއެވެ. އެހެން ނަމަވެސް، މައިންބަފައިން އަދި ވަކިން ހާއްސަކޮށް ބޮޑުބޭބެ އަކޫގެ ހިތްވަރާވެސް އެކު، އަރާޝްގެ އުންމީދު ފަނޑުވިޔަ ނުދީ ހިފެހެއްޓިއެވެ.\nއަނިޔާއަށް ހަ މަސްފަހުން އިންޑިއާގެ އިސާކް ހޮސްޕިޓަލުން ސާޖަރީ ހެދުމާ ހަމައަށްވެސް އަރާޝްގެ އުންމީދަކަށް ފަނޑުކަމެއް ގެނުވައެއް ނުދެއެވެ. މަންމައާއި ބައްޕަގެ އިތުރުން އަކޫވެސް ދިން ނަސޭހަތަކީ ހިތްވަރު ގެއްލުވާ ނުލުމަށް ދިން ނަސޭހަތެވެ. އޭގައި އަރާޝް ހިފަންވެސް ހިފިއެވެ.\n"ސާޖަރީ ދިޔައީ ރަނގަޅަށް. އެކަމަށް ހާއްސަ ހޮސްޕިޓަލެއް އެއީވެސް. ދެން އޮތީ ރިކަވަރީގެ ބައި، ހަމަ ކޮންމެ ދުވަހަކު ފިޒިއޯ ހަދާ، އައިސް ޖައްސާ، އެހުރިހާ ކަމެއް ކުރަން. ބައްޕައަކީ އެކަމަށް ހަނދާންކޮށްދޭ މީހާ. ބައްޕަ އަބަދުވެސް ބުނަމުންދިޔައީ އެއް ވާހަކައެއް. އަރާޝްގެ ކެރިއަރު އަދި ނުނިމޭ، އެހެން،" އަރާޝް ބުންޏެވެ.\nއަރާޝްގެ ހިތްވަރަކީ މައިންބަފައިންނެވެ. ރިކަވަރީގެ އެންމެ މުހިއްމު ކަންތައް، ޕޮސިޓިވް ވިސްނުން އޭނާއަށް ގެނެސްދެނީވެސް ތަޖުރިބާކާރު ބައްޕަގެ އިތުރުން މަންމައެވެ. އިތުރަށް އަމިއްލައަށް އަރާޝް ކުރި މަސައްކަތަކީ ރަނގަޅު ކާނާ، ބަރާބަރަށް ކެޔުމުގެ އިތުރުން ބަރާބަރަށް އަރާމު ކުރުމެވެ.\nއަކޫއާއި އައްސަދު: ފުޓުބޯޅައިގެ ދެ ލެޖެންޑުން --- ވަގުތު އިމޭޖްސް/ އިބްރާހީމް ޝާބިލް\nޕްރޮފެޝަނަލް ކުޅުންތެރިޔެއްގެ ރޫޓީން ހުންނަންވާނެ ގޮތަކީވެސް އެއީއެވެ. މިއަހަރު ކުޅުމަށް އަރާޝް އަޒުމްވެސް ކަނޑައެޅިއެވެ.\n"ފުޓުބޯޅައަށް ނެރެދިނީވެސް ބައްޕަ. ބޭނުން ވަނީ ބައްޕަ ފަދަ ލެޖެންޑަކަށް ވާން،" އަރާޝް\nކުރިއަށް އޮތް ޔޫތު ޗެމްޕިއަންޝިޕަށް އަރާޝް އަންނަނީ ތައްޔާރުވަމުންނެވެ. އޭނާ ފަރިތަކުރަމުންދަނީ ކުރިންވެސް ކުޅުނު ޓީސީއާއެކުގައެވެ. ޒުވާން މުބާރާތް ނިންމާލުމަށްފަހު ސީނިއާ ޓީމާއެކު އަރާޝް ސީޒަނަށްވެސް ނުކުންނާނެއެވެ.\nބޮޑު އަނިޔާއަކުން ކެރިއަރުގެ ކުރިމަގު ބަނަވި ނަމަވެސް، މާތް ﷲގެ އިރާދަފުޅާއެކު އަރާޝް މިއަދު ތައްޔާރު ވަނީ އެނބުރި ދަނޑު މައްޗަށް ނުކުތުމަށެވެ. ބައްޕައާއި ބޮޑުބޭބެގެ ލެޖެންޑްރީ ކެރިއަރުތަކަކީ އޭނާގެ ކުރިމަތީގައި އޮތް ނަމޫނާއެވެ، އަރާޝްގެ އަޒުމާ އުންމީދަކީވެސް އެ ދެބެންގެ ކެރިއަރު ނަކަލު ކުރުމެވެ.\nއަރާޝް އެންމެ ކުޑައިރުން ސުރެ ދެކެމުން އައި ހުވަފެނަކީ ގައުމީ ޖާޒީ ލުމެވެ. އެ ޖާޒީގައި ތަށްޓެއް ރާއްޖެ ގެނެސްދިނުމަކީ އޭނާއަށް އޮތް ޗެލެންޖެވެ.\nރާއްޖެ-ޗައިނާ ކުޅޭ ދެ ވަނަ ލެގު ޖޫން މަހަށް ފަސްކޮށްދިނުމަށް އެދިއްޖެ\nޗައިނާއާއި ސީރިޔާއާއި ދެކޮޅަށް ރާއްޖެ ކުޅޭ މެޗުތައް އަންނަ އަހަރުގެ މާރޗުގައި\nޖެނުއަރީ 14, 2019 13:40\nގުޑްލަކް ބޯއި. ބައްފަ ގޮތަށް މޮޅުކުޅުމާ އެއްވަރަށް ރަގަޅު ޑިސިޕްލިންވެސް ދަމަހައްޓާ ކުޅުންތެރިއަކަށް ވާތި.


Aniyaa Ithuruvumah Zinmaavaanee Kaaku? | Thiladhun\nއަނިޔާ އިތުރުވުމަށް ޒިންމާވާނީ ކާކު؟\nމުޙައްމަދު ޝިހާބް ނޮވެމްބަރ 28, 2019\nމީހަކު އަޅުގަޑާ ސުވާލު ކުރިއެވެ. ކުޑަކުދިންނަށް ޖިންސީގޯނާއާއި އަނިޔާކުރުން މިދަނީ އިތުރުވަމުންނެވެ. މިކަމުގައި ޒިންމާ އުފުލަންޖެހޭ ފަރާތަކީ ކޮބައިހެއްޔެވެ.\nއަޅުގަޑު ދިން ޖަވާބު ދަންނަވާލާނަމެވެ.\nއަޅުގަޑު ގަބޫލުކުރާ ގޮތުގައި އެއީ އަޅުގަޑުމެން އެންމެންގެ ޒިންމާއެކެވެ. ކުދިންނަށް ކުރާ އަނިޔާއާއި ގޯނާ އިތުރުވަނީތޯ ނުވަތަ ހޭލުންތެރިކަން އިތުރުވެ، އަނިޔާއާއި ދެކޮޅަށް ތެދުވުމާއި ވަކާލާތު ކުރުމުގެ ހިތްވަރުލިބި، ރިޕޯޓު ކުރުން އިތުރުވީ މިންވަރުގެ ސަބަބުން ރިޕޯޓުކުރުން އިތުރުވި މިންވަރު ދެނެގަންނަން އެބަޖެހެއެވެ.\nއަޅުގަޑުމެންގެ މުޖުތަމައަކީ ކުދިންނަށް ރައްކާތެރިތަނަކަށް ހަދަންޖެހެއެވެ. އެއީ އެކުދިން ބިރަކާނުލާ ނިކުމެ ހެލިފެލިވެ ކުޅެ އުޅެވޭނެ ރައްކާތެރި ތަންތަނަށް ވާންޖެހެއެވެ. އެކަން ހާސިލުކުރެވޭނެ އިންތިޒާމުތައް މުޖުތަމައުގެ ތެރެއިން އިންތިޒާމުވާން ޖެހެއެވެ.\nކުދިންނަށް، އެކުދިން ރޯލްމޮޑެލްގެ ގޮތުގައި ބަލާނެ ބަޔަކު ބޭނުންވެއެވެ. އަނެކުންނާ މުއާމަލާތު ކުރުމާއި، ތިމާގެ ބަހާއި އަމަލު ބަހައްޓާގޮތާއި، ކަންކަމުގައި އުޅޭގޮތުން ކުދިންނަށް ނަމޫނާއެއްކަމުގައި ބެލޭނެ މީހުންނެވެ. މުޖުތަމައުގެ އިސްމީހުންނަކީ ކުދިންނަށް ރަގަޅު ނަމޫނާ ދައްކާދޭ ބަޔަކަށް ވާން އެބަޖެހެއެވެ. އަދި ކުދިން އުޅޭ ތަންތަނުގައި އެކުދިންނަށް ރައްކާތެރިކަން އޮންނާނެކަން ކަށަވަރު ކުރުމަކީ އެމީހުންގެ ޒިންމާއެއްކަމުގައި ބަލައިގަތުން މުހިންމެވެ.\nއަޅުގަޑުމެންގެ ދަރިންނަށް ހުރި އެންމެ ފުރިހަމަ ރޯލްމޮޑެލް އަކީ ކީރިތި ރަސޫލާއެވެ. އެކަލޭގެފާނުގެ ޚުލްޤުފުޅާއި ކަމޭހިތުމާއި އޯގާތެރިކަމާއި ކެތްތެރިކަމާއި މިނޫންވެސް ސިފަފުޅުތަކަށް ލޯބިކުރަން ކުދިންނަށް ދަސްކޮށްދޭން ޖެހެއެވެ. އެކަންކަން ކުރާންޖެހޭނީ ދޮށީ މީހުންނެވެ. ކުދިން އަނިޔާއަށް ހުށަހެޅެނީ ގެޔާއި މަދަރުސާއާއި މުޖުތަމައުގެ އާންމު ތަންތަނުގައެވެ. އަނިޔާއިން ސަލާމަތްވުމަށްޓަކާ، ނޫނެކޭ ބުނަން އެކުދިންނަށް ދަސްކޮށްދޭން ޖެހެއެވެ. ނޫނެކޭ ބުނަން ދަސްކޮށްދޭން ބެލެނިވެރިނަށް ބުނެދޭންޖެހެއެވެ.\nމިއަދުގެ މައިންބަފައިން އަވަދިނެތި އުޅެންޖެހޭ ބައެކެވެ. ކުދިންނާ އެކުގައި ހޭދަކުރަން ލިބޭ ކުޑަވަގުތުކޮޅަކީ އަގުހުރި ވަގުތުކޮޅަކަށް ހަދާނީ ކިހިނެތްކަމާއި، ކުދިންނާއި ރަގަޅު ގާތް ގުޅުމެއް އުފައްދާ ދަމަހައްޓާނީ ކިހިނެތްކަން މައިންބަފައިންނަށް ދަސްކޮށްދޭން ވެސް އެބަޖެހެއެވެ. މުދައްރިސުންނަކީ ކުދިންނަށް ފިލާވަޅު އުގަންނައިދޭ ބަޔަކަށް ވުމުގެ އިތުރުން، އަޅާލުމާއި އޯގާތެރިކަން ދަސްކޮށްދޭ ބަޔަކަށް ވެސް ވާން އެބަޖެހެއެވެ. އަދި އަމިއްލަ ނަފްސަށް އިތުބާރުކުރާ ކުދިންނަށް ހަދާދޭން ލޯބިދީ އިތުބާރު އުފައްދަން އެބަޖެހެއެވެ. ދައުލަތުން ވެސް، ކުޑަކުދިން އުޅޭތަންތަނަކީ އެކުދިންނަށް ރައްކާތެރިތަންތަންކަން ކަށަވަރު ކޮށްދޭން އެބަޖެހެއެވެ.\nމަސްތުވާތަކެތި ވިއްކުމާއި ވިޔާނުދާ ކަންތައްތަކުގެ ތެރެއަށް ކުޑަކުދިން ގެންދިޔުން އެކުދިން އެޅޭ ތަންތަނުގައި ނުހިނގާނެކަން ކަށަވަރު ކޮށްދޭން ޖެހެއެވެ. ހަމައެއާއެކު، އުފާވެރިކަމާއި އަޅާލުމާއިއެކު އުޅެން ބޭނުންވާނެ ތަންތަނާއި ވަސީލަތްތަކާއި ހުނަރުތައް ލިއްބައިދެވޭނެ ގޮތްތައް އިންތިޒާމުކޮށްދޭން އެބަޖެހެއެވެ. ކުޑަކުދިންގެ ހައްގުތައް ކަށަވަރުކޮށްދިނުމަކީ އަޅުގަޑުމެން އެންމެންގެ ޒިންމާއެވެ.\n28 ނޮވެމްބަރ, 2019 | 6:01\nވަރަށް ފުރިހަމަ ލިއުމެއް. ޝިހާބުގެ ލިއުންތައް ތިލަދުންއިން ފެނުމަކީ އުފާކުރާކަމެއް\n28 ނޮވެމްބަރ, 2019 | 2:38\nދަންނަވަންތޯ؟ ކައުއިތުރު ރަސޫލާގެ ނަންފުޅު ގެނެސްފައި އޮތީމާ އެއްޗެއް ދަންނަވައި ނުލައި ހަމަ ހިތްހަމަނުޖެހުނީއެވެ. މައާފު ކުރައްވާށެވެ! ރަސޫލާގެ އަރިހުން ތަރުބިއްޔަތާއި ތައުލީމު ލިބުނު މުޖުތަމައު ދުނިޔޭގެ ކުރިމަތީގައި ވެގެން ދިޔައީ އެންމެ އަލިގަދަނޫރު ކަމުގައެވެ. އެންމެ އިޚްލާޞްތެރި، އޯގާތެރި އަތްތައްކަމުގައެވެ. އެންމެ އަމާން އޮމާން ތަންމަތި ކަމުގައެވެ. އެކަލޭގެފާނުންގެ އަރިހުން މިފިލާވަޅުތައް ލިބިގެން ދަސްކުރި އަޞްޙާބުންނާއި ތާބިޢީން ދުނިޔޭގެކަންކޮޅުތަކަށް މިނޫރުގެ އަލިކަން ފޯރުކޮށްދީފައިވާލެއް ފުރިހަމަކަމުން ނިޔާގެމައްޗަށް އަނިޔާ އަރައިގަތަނުދީ، އަޚްލާޤީ ރީތިސިފަތަކުގެ މައްޗަށް ހަޑިހުތުރު މުޑުދާރު ސިފަތައް އަރައިގަތަ ނުދީ ޒަމާންތަކަަށް ދެމިއޮތެވެ. އަހަރުމެންގެ ރާއްޖެވެސް، މިހާރު މިދެކޭ ނޫރެއްނެތް ތަޢްލީމު ލިބެންދެން، އަދި އެއްވެސް މީހެއްގެ ޙައްޤާއި، ޢިއްޒަތުންނަފުސައް ބެލުމެއްނެތި ފަހަށް ރައްކާކުރުމުގެ ނަމުގައި މިިކުރެވޭ ތަރައްޤީ އައުމުގެ ކުރިން އޮތީ އެކަލޭގެފާނު ތަރުބިއްޔަތުގައެވެ. ނަމަވެސް ޢިލްމަށް ބޭނުންވެފައި އޮތް މިދިވެހިރާއްޖެ ޢިލްމަށް ބޭނުންވީ ވަގުތު ދުނިޔެފަސާދާކުރާ މީހުންގެ ފަސްބައިގާ އެލިގަނެ އެމީހުންގެ ކިބައިން ތަމްރީނާއި ތަރުބިއްޔަތު ހޯދަންފަށައި، އެދަލުގައި މިތިބީ ރަނގަޅަށް ޖެހިފައެވެ. އޭރުއިންދައި ހެއްދި ގަހުން މިހާރު މިދަނީ މޭވައި ކާންލިބެމުމްނެވެ. މިމޭވައިގެ ހިތިކަމުގެ އަސަރުން ކިތަންމެވަރަކަށް މޭނުބައި ކުރިއަސް މިއަށް ގެނެވޭނެ ޙައްލެއް ނެތެވެ. އާޔަތްތަކާ ޙަދީސް ކިތަންމެ ވަރަކަށް ކިޔަސްވެސް އެ ކިޔާމީހަކު ފަޟީޙަތް ވުން ނޫން އެހެންކަމެއް ނުވާނެއެވެ. ކަންކަން ނުކުރެވިގެން ޤާނޫނު ހަދަން ފެށިފެށީނުން ރާއްޖޭގެ އާބާދީ އަށްވުރެ ޤާނޫނުތައް މިވަނީ ގިނަވެފައެވެ. އެކަމަކު ތަންފީޒްކުރުން އެއީ އަދިދަސްނުވާއެއްޗެކެވެ. ވައްސަލާމް!!!


Airpods Aa Vaadhakuran Mifaharu OnePlus Buds Pro Nukumehje - Vaguthu\nއެޕަލްގެ އުފެއްދުންތަކާ ވާދައަށް ޓެކް ކުންފުނިތަކުން މަސައްކަތްކުރާތާ އަހަރުތަކެއް ވެއްޖެއެވެ.\nއެޕަލް އިން ނެރޭ ކޮންމެ އާ އުފެއްދުމަކާ އެއްވަރަށް ބައެއް ޓެކް ކުންފުނިތަކުން ވެސް އާ އުފެއްދުންތައް ނެރެއެވެ. މިފަހަރު ވަންޕްލަސް އިންވެސް މިވަނީ އެޕަލްއާ ވާދައަށް އެއޯޕޮޑް ޕްރޯގެ ހިމެނޭ ފީޗާސްތައް ހިމަނައިގެން ވަޔާލެސް ހެޑްސެޓެއް ނެރެން ތައްޔާރުވެފައެވެ.\nވަންޕްލަސް އިން ނެރެން ހަމަޖެހިފައިވާ ވަޔާލެސް ހެޑްސެޓަށް ދީފައިވާ ނަމަކީ ވަންޕްލަސް ބަޑްސް ޕްރޯއެވެ. ނޯޑް ދޭއް ސްމާޓް ފޯނާއެކު ލޯންޗް ކޮށްފައިވާ މި ހެޑްސެޓުގައި ހިމެނޭ ބައެއް ފީޗާސްތަކުގެ ތެރޭގައި، ނޮއިޒް ކެންސަލިން، ޕާސަނަލައިޒް އޯޑިޔޯ، އަދި 38 ގަޑިއިރަށް ބެޓަރީ ޗާޖު ހިފަހައްޓާނެއެވެ.\nވަންޕްލްސް ބަޑްސް ޕްރޯ އަކީ ކުރިން ވަންޕްލަސް އިން ނެރެފައިވާ ވަންޕްލަސް ބަޑްސް އަދި ވަންޕްލަސް ބަޑްސް ޒެޑްގެ އަޕްޑޭޓެކެވެ. ބައެއް ކަހަލަ އަޑުތަކަށް މި ހެޑްސެޓްގެ އަޑުތައް ބަދަލުކޮށް ނީވޭ ގޮތް ހެދޭއިރު މީގެ އަގުތަކާއި މެދު އެކި މީހުންގެ ހިޔާލު ތަފާތުވެފައިވާކަން ފާހަގަ ކުރެވެއެވެ.\nވަންޕްލަސްގެ ބަޑްސް ވިއްކާނީ އެޕަލް އިން އުފައްދާފައިވާ ނޮއިޒް ކެންސަލިން ހެޑްސެޓް، އެއޯޕޮޑްސް އަށް ވުރެ އަގުހެޔޮކޮށް ކަމަށް ބެލެވެއެވެ. އަދި އެއީ ދެ ކުންފުންޏަށްވެސް ވަރަށް ބޮޑު ޗެލެންޖަކަށްވާނެ ކަމަށް ބެލެވެއެވެ.\nއެޕްލް އިން އެ ކުންފުނީގެ އާ އުފެއްދުންތައް ސެޕްޓެމްބަރު ނުވަތަ އޯގަސްޓު މަހު ނެރޭނެއެވެ. ކޮންމެ އަހަރެއްގެވެސް ސެޕްޓެމްބަރުމަހު ޔަގީނުންވެސް އާ އުފެއްދުންތައް ނެރޭއިރު މި އަހަރު އޯގަސްޓު މަހުގައި އެޕްލްގެ ބައެއް އާ އުފެއްދުންތައް ނެރޭނެ ވާހަކަތަކެއްވެސް ވަނީ ދެކެވިފައެވެ. މިފަހަރު އެޕަލް އިން އެއޯޕޮޑްގެ އަޕްޑޭޓެއް ނެރޭނެ ކަމަށްވެސް ބެލެވެއެވެ.\nޖުލައި 25, 2021 17:30\nވަންޕްލަސް އިޒް ބެޓަރ ދެން އެޕަލް😍😝😎🥳😌


Ras Online - ފާދިއްޕޮޅުގެ عِيد ގެ އުފާވެރި مَنْظَرُ\nމުޙައްމަދު ނާޖިހް 24 މޭ 2020 - 11:59\nހިޖުރީ ސަނަތުން 1441 ވަނަ އަހަރުގެ ޝައްވާލު މަހުގެ 1 ވަނަ ދުވަހު، އާދެ ބަރަކާތްތެރި ކުޑަ އީދު ދުވަހު، މާލޭގައި ލޮކްޑައުންގައި ހުރެ ތިޔަބޭފުޅުންނާ މި ހިއްސާކޮށްލަނީ މީގެ 72 އަހަރު ކުރިން، 1369 ވަނަ އަހަރުގެ ޝައްވާލު މަހުގެ 1 ވަނަ ދުވަހު ނުކުތް "ސަރުކާރުގެ ޚަބަރު" ނޫހުގައި ފާދިއްޕޮޅު ނައިފަރު فضيلة الشيخ عبدالله فهمي ديدي الأزهري ލިޔުއްވާފައިވާ މަޒުމޫނެކެވެ. މިއީ އެ މަނިކުފާނު އެ އަތޮޅަކަށް ނިސްބަތްވާ ފާދިއްޕޮޅުގައި އީދު ފާހަގަކުރެވެމުން އައި ގޮތުގެ މައްޗަށް ލިޔުއްވާފައިވާ މަޒުމޫނެކެވެ. މަޒުމޫނު މި ނަކަލުކުރަނީ ލިޔުއްވާފައިވާ ގޮތަށް އަކުރުން އަކުރަށެވެ.\n"ފާދިއްޕޮޅުގެ عِيد ގެ އުފާވެރި مَنْظَرُ\nرمضان މަހުގެ ފަހު ދިހަޔަށް އަޅައިގަތީމާ އަތޮޅުތެރޭގައި އުފާވެރި އައު شعورއެއް ހިގާން ފަށައިފައެވެ. ރަށުތެރެއާއި ގޯތިތައް زينةވާން ފަށައިފައެވެ. މީސްތަކުންގެ ހިތުގައި اسلامى عيدއަށް ދެވިފައިވާ قدرގެ ހެކިތައް ފައުޅުވާން ފަށައިފައެވެ.\nއިޑިއައްޕަން، ފަނިޔާރަން އުޅާލި ތެލަފޮޅި ފަދަ ހެދިކާތަކެތީގެ ބާވަތްތައް ހެދޭންފެށިދެއެވެ. ހެދުން ފަހައި ގަހަނާތައް އުއްތައި ނަލަހެދުމުގެ ސާމާނު ތައްޔާރުކުރެވޭން ފެށިދެއެވެ.\nމިތަކެތި ތައްޔާރުވެވެނީ عائلهގެ عددގެ ގިނަމަދުކަމާއި، ގޯތީގެ މޮޅުދެރަކަމާއި، ތަނަވަސްކަމުގެ ކުޑަބޮޑު މިނުގެ ނިސްބަތުންނޭ ދެންނެވުމުގެ ކުޑަވެސް ބޭނުމެއްވޭތޯއެވެ!\nعيدވިލޭރޭގެ مغرب ނަމާދަށްފަހުގައި ފިރިހެނުންގެ އުފާވެރި ވާޖިބަކީ، ތިމާގެ، ރައްޓެހި، އަވަށްޓެރި ގޭގެޔަށް زيارةކުރުމެވެ. އަންހެނުންގެ އުފާވެރި ވާޖިބަކީ ގޭގެ خادمން މެދުވެރިކޮށްގެން زيارة ބަލައިގަތުމެވެ.\nމިރޭގެ مغرب ނަމާދުން ފައިބާއިރު ހުރިހައި ގެއެއްގާވެސް ހުންނާނީ، ހެދިކާތަކެތީގެ ރިވެތި ސުފުރާއެއް ވެވުނުހައި ރަގަޅަކަށް ތައްޔާރުކޮށްފައެވެ. އަދި ހެދިކާތަކެތީގެ އިތުރަށް، ރިހަޔާ ބަތާ، ފަނި، حلوى، ގުޅަފަތަފޮޅިވެސް އެއާއި ބައިވެރިކޮށްފައެވެ.\nގޭގެ خادم ހުންނާނީ ކަމަށްކަމޭހިތުމާއި އެކު ކުރަޔާ ލޯގަޑާ ތައްޔާރުކޮށްގެންނެވެ. ކޮންމެ زائرއަކު ގެޔަށް ވަނުމާއި އެކު ވަރަށް އޯގާވެރިކަމާއި އެކުގައި އަތްދުއްވާލާނެއެވެ.\nزائر އޭނާގެ مقام ވިިސްނާލައިގެން ސުފުރާ ކައިރީގައި އިދެ ހިސާބަކަށް ކައިލާނެއެވެ. އަވަދިވުމާއިއެކު އަތް ދޮއްވައިލައި، ބިލަތްގަޑެއް ފޯރުވާލުމީ خادمގެ އުފަލަކަށްވާނެއެވެ.\nزائرގެ އަތްދޮއްވައިލުމާއިއެކު އޭނާ ފަށާނީ فاتحه ކިޔަވާށެވެ. އެގޭގެ أهلވެރީންކުރެ މަރުވެގޮސްފައިވާ އެންމެންނަށް فاتحه ކިއަވައިފާ ބިލަތްގަޑު ހިފައިގެން މެނުވީ އޭނާ ނުދާނެއެވެ. މިގޮތުން، ތިމާގެ، ރައްޓެހި، އަވައްޓެރި، އެންމެންގެ زيارة އެންމެންނަށް ވަށައިޖެއްސުވީ މިރޭގެ شعارއެކެވެ.\nގޯތިތައް ވާނީ އެކަށޭނަ އެންމެ ރިވެތި މަގަކަށް زينة ކުރެވިފައެވެ. ދުންބުރުވި ވަސްމީރުކުރެވިފައެވެ. ރަށުތެރެ ވާނީ އަލިކުރެވިފައެވެ. ތިމާގެމީހަކު ރައްޓެއްސަކު އަވަށްޓެރިއަކު ހިސާބަކަށް ދެބަސްވެފާވިއަސް މިރޭ މިގޮތުން زيارة ބަދަލުނުކުރުމީ އާދަޔާއި خلاف ކަމެކެވެ. ހުތުރުކަމެކެވެ.\nތިމާގެ މީހަކު، ރައްޓެއްސަކު، އަވައްޓެރިއަކު މިރޭގެ މިދެންނެވި زيارة، قبولވެވޭފަދަ عذرއަކާއިނުލައި އެޅުމީ، އެކުވެރިކަމުގެ ސާފުކަން ކެޑިދާނޭކަމަށް ބިރުހުރި ކަމެކެވެ. مروءة ކުޑަކަމަށް نسبةވެވޭ ކަމެކެވެ.\nعيدވިލޭރެއަކީ اسلامى اخوةތެރިކަމާއި قومى އުފާވެރިކަމާއި، ތިމާގެކަމުގެ صله رحمގައި އެކީއެކެއްޗަކަށް ދިރުވި حرمة ބޮޑުކުރެވިފައިވާ ރެޔެއްކަމުގައި ހެދިފައި އޮންނަނީ دينى ލޮބުވެތި ގޮތެއްގައެވެ.\nعيد ނަމާދުން ފައިބާއިރު ރަށުގެ ހުރިހައި ގެޔެއްގައި ހުންނާނީ عيد صلواةއަށް ކެކި އޭގެ ސުފުރާ ތައްޔާރުވެފައެވެ. އާދޭހެވެ! އެގެޔެއްގެ ވަރުންނެވެ. ހެދޭހައި މޮޅަކަށެވެ. ތިން ބޮޑިބަތުންނެވެ. ކުކުޅާއި ކަޑުކުކުލެވެ. މަހުރިހަޔާއި މުގުރިހަފަދަ ތަކެއްޗެވެ. ރޫސިހާބަތެވެ. ފަންޏާއި ހެދިކާތަކެތި އެއާއި ބައިވެރިކުރެވިފައި ވާނެއެވެ.\nعيد ނަމާދުންފައިބައިގެން ކޮއްމެ ފިރިހެނަކުމެ ކުރިމަތި ލާނީ މައިބަފައިންނާއި، ގާތްތިމާގެ މީހުންކުރެ މަރުވެފައިވާ މީހުންގެކިބައަށެވެ. رحمةތެރީންނާއި، ދީނުގެ اخوةން ހަދާންކޮށްލުމަށެވެ. ގޭގެޔަށް އެބުރިދާނީ قبرستانގެ زيارة ނިމިގެންނެވެ. ތިމާގެ ކަމާއި ގާތްކަމުގެ އެކުވެރިކަމާއި رحمةތެރިކަމުގެ حق އޭގެ ވެރީންނަން އަދާކުރުމަށް ފަހުގައެވެ.\nقبرستانން ވަކިވާއިރު ކޮއްމެވެސް ގެޔެއްގެ صلواةއަށް ކިޔާނެއެވެ. ގާތްގަޑަކަށް ހުރިހައި ގެއެއްގެ صلواة ދާދި އެއް وقتއެއްގައި ކިއެވި ނިމިދާނެއެވެ. ރަށުތެރެ ވާނީ، ދުވަހުގެތިއާގިކަމުން މުއްސަދިވެގެންނެވެ. فقيرން ތިބޭނީ އުފާވެފައެވެ. އަދި އަހަރުތެރޭގައި ދެކިފެނި ނުވާ މީރު އެތައް ކާތަކެެއްޗެއް ކެވި ބަޑުބޮޑުވެއެވެ. "مثالގައި މިއީ ތުންބުރިކާޅަށްވެސް ހިތްފުރޭންދެން ކާންލިބޭ ދުވަހެވެ."\nއުފާވެރިކަމުގެ ގޮތްތައް މިދުވަހުގައި ހިގަނީ ވަރަށް خاصގޮތެއްގައެވެ. އުފަލުގެ حقيقى معنىގައެވެ. އުފަލޭ ނަންކިއުން حق ގޮތުގައެވެ. އުފާ އުފަލަކަށްހަދާ ގޮތުގައެވެ. އުފާވެރިކަމުގެ عيدى منظرތައް ތިއަބޭފުޅުންގެ خيالގެ ސިކުޑިފުޅަށް ވެއްދޭތޯއެއް އަޅުގަޑު މަސައްކަތެއްނުކުރާނަމެވެ.\nބައެއް ކުޅިވަރުގެ ނަމާއި ކަމުގެ ވައްތަރު ހިސާބަކަށް ދަންނަވައިލުން މައްޗަށް ކުރުކުރާނަމެވެ. ދަޑިޖެހުމަކީ މިދުވަހުގެ ފޯރީގަދަ ކުޅިވަރެކެވެ. ދަޑިޖަހާމީހުންނަކީ ފުނަރުވެރި އެތައް صفއަކަށާއި، މާމަލަށް ދަޑީގެ ކުޅިވަރު ފަރިތަކޮށްގެން ތިބޭ ބައިގަޑެއްގެ ބައެވެ. މިމީހުން ދަޑިޖަހާއިރު މީހުންގެ އިސްކޮޅު އެއްވަރުވާގޮތް ބަލަތެވެ. ދަޑިޔަށް ހެލިފެލިވުމާއި، ތިރިވެ، އުހުލި، އެބުރި، ގޮސްއައިސްވުމުގައި އެއްވަރުވުން ވަރަށް ފަރިތަކޮށްގެން ތިބޭ ބައެކެވެ. ދަޑީގެ ފުނަރުތަކަށް ވަކިވަކި ނަން ހުރެއެވެ. ދަޑިޔަށްގޮވާ ގޮވުންތައް އޮވެއެވެ. ކޮންމެ ދަޑިޔަކަށް ދެތިން ލަވަ އޮވެއެވެ. ލަވަހުންނަނީ ދިވެހި މަލިކުބަހުންނެވެ. ލަވައިގެ ރާގު ރީއްޗެވެ. ލަވަތައް ދަޑިޔާ އެޅެއެވެ. ދަޑިތައް އެކި ސިފަސިފަޔަށް ކުރަހައިފާވާނެއެވެ. ދަޑިޖަހާ ހެދުމަކީވެސް އޭގެ ވަކި خاصހެދުމެކެވެ.\nދަޑިޖަހަމުން ރަށުގެ މަގުމަގުގައި ހިގަނީއެވެ. މިދަޑިޖަހަމުންދާ މީހުންގެ ކުރީގައި ކޯޑިއެއް ހިންގަތެވެ. ކޯޑިއަކީ ކުލަކުލާގެ ވަރަނގުކަރުދާހުން ހެދިފައިވާ މާކޯނިވަރެއް ކަހަލަ، ކަދިލިފާޑުގެ އެއްޗެކެވެ. މީގާ ފޫޅުއެބުރި، ބަށިފުނަ، ތެލަފޮޅި އުޅާލި މިކަހަލަ ތަކެތިވެސް އެލުވާފާ ހުރެއެވެ. މީގެ ކުޅިބެލުމަކީ، ކުދިބޮޑު އަންހެނުންނާއި ފިރިހެނުންގެ ވަރަށް ފޯރީގަދަ އުހަލެކެވެ.\nގުޅުމަތިހިފަތެވެ. ފަން، ކަށި، މަންޑިކުޅެތެވެ. މިކަންކަމުގައި ފިރިހެނުން ފިރިހެނުންގެ ގޮތުގައި އަންހެނުން އަންހެނުންގެ ގޮތުގައި ބައިވެރިވަނީ ޖޯޝާއިއެކުގައެވެ. ކުޅިވަރުގައި ބައިވެރިވުމަށާއި، رحمة ގުޅައިލުމަށް، އެކުވެރިކަން އާކުރުމަށާއި اخوةތެރިކަން ثابتކުރުމަށް އެއްރަށުން އަނެއްރަށަށް ގޮސްއުޅެތެވެ.\nعيد ދުވަހު އެކެއްގެ ގެޔަށް އަނެކަކު ހިގައްޖެއްޔާ ހެދިކާތަކެތީގެ ރިވެތި ترحيبއެއް ދެތެވެ. تهنيهގެ އުހާވެރި ބަސްތައް ދެފަރާތުން ދެފަރާތަށް ބަދަލުކުރެތެވެ. އެއްގެއިން އަނެއް ގެޔަށް ސަލާމާއި ހެދިކާތަކެތީގެ މަލާފަތް ފޮނުވައިހެދުމީ މިދުވަހުގެ ރިވެތިވެގެންވާ އާދައެކެވެ. އެއް ރަށުން އަނެއް ރަށަށް މިގޮތުން ހަދިޔާޔާއި سلام ބަދަލުކުރުންވެސް އޮންނަނީ އާދައަކަށްވެފައެވެ.\nعيدވިލުނުރޭ އެއްގެއިން އަނެއް ގެޔަށް زيارةކޮށް فاتحه ކިޔެވުމުގައި ފިރިހެނުންނަށް އެލިބުނު އުފާ، ވަޅުعيدވިލޭރޭ ކުޑަތަފާތު ގޮތެއްގައި އަންހެނުން ލިބިގަންނާނެތެވެ. ތަފާތަކީއޭތޯ؟ އާދެ! ތަފާތަކީ ސުފުރާގެ ތަފާތުކަމާއި، فاتحهގެ ތަފާތެވެ. އަންހެނުންގެ زيارةއަށްޓަކާ ތައްޔާރުވެފައި ވާނީ ހެދިކާއެއްޗެއްސާއި ސައެވެ. فاتحهގެ ބަދަލަކީ އުފާވެރި ބައްދަލުވުމާއި ހިތްހެޔޮ ވާހަކަދައްކައިލުމެވެ.\nދަތުރުގެ މަގުގައި ރަށަށް ފައިބާއުޅޭ ބީރައްޓެހީންނަށް ގޮވައިގެނެސްގެން ހަދިޔާކާންދީ ދުފާންދިނުމީ މިދުވަހުގެ ކުޑައުފަލަކަށް ނަހަދަތެވެ.\nހެނދުނު عيد ނަމާދުގެ وقتގައި ކުދިބޮޑު އެންމެން زينةތެރިކަމުން ލިބިހުރި މިންވަރެއްގެ ބޭނުންހިފަނީ ވަރަށް މަތިވެރި ގޮތެއްގައެވެ. عصرގެ ފަހުން ފެށިގެން އެރޭގެ މެންދަމާއި ހަމަޔަށް އެ زينةތެރިކަން ބޭނުންކުރަނީ އެއަށްވުރެވެސް ފާގަތި ގޮތެއްގައެވެ.\nމަގުމަގުގައި ހިގާ ކުޑަކުދީން ފެންނާނީ ރަނުގެ ފަށުވީގެ ގަސްތަކެއް ފަދައިންނެވެ. އަންހެނުން ފެންނާނީ ޖަރީގަޑެއްހެންނެވެ. ފިރިހެނުން ތިބޭނީ އެދެވޭ އެންމެ ނަލަ ގޮތުގައެވެ. ކިހައި ރިވެތި، އަދި ކިހާ ފުރިހަމަ، ކިހާ މާތް منظرއެއްތޯއެވެ. إنسانيةއަށް ކިހާ ބޭނުންތެރި ކިހާ އެކަށޭނެ منظرއެއްތޯއެވެ.\nކަމުގެތެރޭގައި ބައެއް خرافات ނެތެކޭ ނުދަންނަވަމެވެ. ނޭދެވޭ ބައެއްކަމެއް ނެތް ކަމަކަށް دعوىއެއް ނުކުރަމެވެ. އެބާވަތުގެކަމެއް ހުރިނަމަ އެދެވިގެންވަނީ اصلاحއެވެ. އާދޭހެވެ! އެދެވޭ ރިވެތި اصلاحއެވެ. دعوىއަކީ ކަމުގެ ރިވެތިކަމެވެ. اسلامی عيدއަކާ އެކަންކަން އަރަފޯދިގެންވާ ބޮޑުކަމެވެ.\nމިބުނެވި ދިޔައީ ކުޑަعيدއެއްގެ އުފަލުގެ ވާހަކައޭ\nހީކުރެއްވުން އެދެވެއެވެ. މިއުފާ އޮންނަ مدةއަކީ عيدވިލޭރެއިގެ އިރުއޮއްސުމާ ވަޅުعيدވިލޭރޭގެ މެންދަމާ ދެމެދެވެ.\nބޮޑުعيدގެ ހެދިކާތަކެއްޗަށާއި ފޭރާން ގަހަނާ ތައްޔާރު ކުރުމަށް ފެށެނީ عيدއަށް ހަދުބެލުމުގެ ދިހަވަރަކަށް ދުވަސް ކުރީންނެވެ. މަސައްކަތަކީ ހަމަ އެއްމަސައްކަތެވެ. ނަމަވެސް ކަމުގެ ފޯރީގަދައެވެ. ހަދާ، އަދި ހޯދާތަކެތި ގިނައެވެ. މިހެނީ ކުޑަ عيدއަކީ އެއްމެ ދުވަހެކެވެ. އެހެން عبارةއަކުން ބުނަންޏާ އެއްދުވަހާއި ދެރެއެވެ. ބޮޑު عيدއަކީ ހަތަރުދުވަހެވެ. ނުވަތަ ހަތަރު ދުވާލާ ހަ ރެއެވެ.\nބޮޑުعيدގައި ފުރިހަމަ معنىގައިހަތަރު ދުވަހު عيدކުރެތެވެ. މިދުވަސްތަކުގައި މަހަކަށް ފަރަކަށް ނުދެތެވެ. ކައްކައި ކައިބޮއިއުޅުމުގެ ބޭނުންހިފާލެއްވެސް ވަރަށް ކުޑައެވެ. عيدގެ عيد ގޮތުގައި ނަލަކަމާއި ޗާލޫކަންމަތީގައި ސަޔާއި ހެދިކާތަކެތީން ދުވަސްކޮޅު ދުއްވައިލަނީ އުފަލާއި އެކުގައެވެ. ހިތްހަމަޖައްސައިގެންނެވެ.\nމިعيدގެ ހަތަރު ދުވަހާއި، ރޭތަކުގައި ވަން ކޮންމެ ގެއަކުން ހިސާބަކަށް ހެދިކާތަކެތީގެ تحيةއެއް ނުލިބި ނުދާނެއެވެ. ސައިގެ مرحباއެއް ނުކިއި ނުމެދާނެއެވެ. ހަދިޔާއާއި تهانى ބަދަލުކޮށް رحمة واصلކުރުމާއި، ކުޅިވަރާއި ނަލަހެދުމުގައި، މިعيدގައިވެސް تمثيلވެގެންދާނީ ކުރީގެ عيدއެވެ. އާދޭހެވެ! މިعيدގެ دائراه ތަނަވަހީއެވެ. مدة ދިގީއެވެ. އުފާވެރިކަމުގެ معنى ފުނީއެވެ.\nފާދިއްޕޮޅުމީހުން عيدގެ އުފާ ލިބިގަންނަނީ އޭގެ ފުރިހަމަ ގޮތުގައެވެ. ރިވެތި މަގުންނެވެ. عيدގެ ދުވަސްތަކަކީ شرعيةގައި قدرވެރިވެގެންވާ، ثوابގެވެރި، مبروك ދުވަސްތަކެއް ކަމެއް އެމީހުންގެ ހަދާނަކުން ކެހިގެންދިޔާކަނުދެތެވެ. تكبير އާއި تهليلއަކީ عيدގެތެރޭގައި އެމީހުންގެ އެއް އުފަލަކަށްހަދަތެވެ. تكبيرގެ ދުވަސްވަރުގައި (يعنى عيدގެ ދުވަސްވަރުގައި) ނަމާދަށް خاص نظرއެއް ބަހައްޓަތެވެ. ސަބަބަކީ އެހެންޏާޔާ خلافއަށް عيدގައި ނަމާދުތަކުގެ ފަހުގައި تكبير ކިއުމެއް އޮންނާތީ، عامންގެ عيدގެ އެއް އުފަލެއްކަމުގައި، جماعةގައި ނަމާދުކޮށްގެން އެتكبيرގައި ބައިވެރިވުންވަނީއެވެ. "سبحان الله އެވެ:\nولله في خلقه شؤون އެވެ.!!\nمصرގެ ކުޑަعيد ހަތް އަހަރު ދުށީމެވެ. ބޮޑުعيد ހަތަރު އަހަރު ދުށީމެވެ. عربކަރާގެ ބޮޑުعيد ތިން ފަހަރަކު ދުށުމުގެ އުފާލިބުނެވެ. ކޮއްޗެކަރާގެ عيدއެއް ދުށީމެވެ. ސިލޯނުގެ عيدއެއްވެސް ދުށް ހަދާނެއް ވެއެވެ. عربކަރާގެ عيدގެ މަތިވެރިކަން މަތިވެރިއެވެ. އެعيد ވަނީ حجގެ މަތިވެރި އަޅުކަމާއި އެކުވެގެންނެވެ. ދުނިޔެއަށް އަންނަ اسلامى ބޮޑުعيدއަކީ، عربކަރާގެ مِنَىގައި ކުރެވޭ عيدއެއްގެ މަތިވެރި އަސަރެއްގެ ބައެއް ނަތީޖާއެވެ. މިނާގެ عيدއަށް عيدގެ صور ގެނެވޭނީ އޭގެ މާނަ ދަންނަ ބައަކަށްކަމާއިމެދަށް އަޅުގަޑު އެއްބަސްވަމެވެ.\nمصرގެ عيدއަކީ އުފަލުގެތެރެއިން ފުރިހަމަ އުފަލެކެވެ. رحمة واصلކުރުމާއި، اسلامى مؤاخاةގެ މާނަތައް ފައުޅުކުރުމާއި، سلام، تهنيه، ހަދިޔާ ބަދަލުކޮށް ހެދުމަކީ އެعيدގެ خاص އުފަލެކެވެ. ކިރިޔާ ދެކެފަރިތަ މީހަކު ނަމަވެސް އޭގެ އެކަކު އަނެކަކާ عيدގެ ނަމުން ބައްދަލުކުރުމީ مصرގެ عيد لازمކުރާކަމެކެވެ. قبولވެވޭފަދަ عذرއަކާއިނުލައި عيدގެ زيارة ނުކުރުމީ رحمةތެރިކަމާ އެކުވެރިކަމާ، ތިމާގެކަމުގެ احترام ނެތްކަމުގެ اعلانއެއްކަމަށް އެރަށުގެ عرف ހިގައިފާވެއެވެ. مصرގެ عيدގެ ކޭކު، حلوى، ކަދުރު ބަދަންފަދަ ތަކެތި زائرންގެ ކުރިމައްޗަށް ގެންދިއުމާއި زيارةކޮށްއުޅުމުގެ ގޮތް ހަދާނަށް ގާތްކޮށްދެނީ ފާދިއްޕޮޅުގެ عيدގެ އުފާވެރި منظرއޭ މިދަންނަވަނީ فخرވެރިކަމާއި އެކުގައެވެ.\nކޮއްޗޭއަކުން اسلامى عيدގެ އުފަލެއް ނުފެނުނެވެ. ސިލޯނަކު އުފަލެކޭ ކިއޭފަދަ ގޮތެއްގައި އެއުފާ އޮތްކަމަކަށް ނުދެކެމެވެ. މިސްކިތްތަކުގައި عيدނަމާދު ނުކުރެއެކޭ ނުދަންނަވަމެވެ. ތެދުވާނީ ތެދަށެވެ. ގާލިފީހުގައި އެއޮންނަ عيدނަމާދުގެ منظرއަކީ އެއަށް އެދެވޭ اصلاحއެއް ގެނެވެއްޖެނަމަ ވަރަށް ފުރިހަމަ منظرއަކަށް ވާނެއެވެ.\nމާލޭގެ عيدވެސް އަޅުގަޑަށް މުޅީން ނުފެންނަ ކަމަކަށް ނުވާނެއެވެ. ނަމަވެސް ފާދިއްޕޮޅުން އެދެކޭ ކަހަލަ عيدއެއް މާލެއަކުން އަޅުގަޑު ނުދެކެވެ. މާލޭގެ عيدގައި عيد ނަމާދުން ފޭބުމަށްފަހު އެއްވެސް އުފާވެރި އަސަރެއް ނެތެވެ އަދިކީއްތޯއެވެ. ރާއްޖޭގެ ވެރިރަށްކަމަށްވުމާއިއެކު، عيدގެ ހަތަރު ދުވަސްވެސް عيدއަކަށް ނުލިބެ އެވެ. ދެވަނަ ދުވަހަށް ފަހުން عيدގެ ދެންއޮތް ދެދުވަހެކޭ އާދާގެ ދުވަހެކޭ ކުޑަވެސް ތަފާތެއް ނޯވެ އެވެ. عيد سلامގެ منظرއެއް އަޅުގަޑުގެ ހަދާނަކުން ކެހިގެންނެއް ނުދެއެވެ. އަދި މިހާރު އަލަށް ފެންނާން މިއުޅޭ ކުޅިވަރުގެ އުފާވެރި مسرحތަކެއްވެސް އަޅުގަޑަށް ނުވިސްނެއެއްނޫނެވެ.\nތެދަކީ ތެދެވެ. އަޅުގަޑުގެ عمرން ދިހައަހަރާ ސާޅީސް އަށް އަހަރާ ދެމެދުގައި ފެނި ދިޔަހާ عيدތަކުގެ ތެރެއިން عيدއަކަށް ترحيبދިނުމުގައި އަޅުގަޑަށް އެއްމެ خاص تعريفއެއްކުރެވޭނީ ފާދިއްޕޮޅުގެ عيدއަށެވެ.\nމިއެވެ. ތިޔަ އެންމެ ކައުކަލުނަށް عيدގެ އުފާވެރި تهنية އާއި ހެއޮދުعاއެވެ. ދިވެހިރާއްޖެޔަށް ފަހިކަމާއި ތިޔާގިކަމެވެ. އަލިވެއަލިވެ ހުންނަނިވި ފަހި مستقبل އެކެވެ.\nޓައިޕްކުރީ: މުހައްމަދު ނާޖިހު


Nutella Pancake Recipe - TrendingRED\n30 ނޮވެންބަރ 2017 - 09:00\n- އިންސްޓެންޓު ޕޭންކޭކް މިކްސް\nޓެރޭއަކަށް ޕާޗްމެންޓް ޝީޓެއް ނުވަތަ ކިޗަން ފޮއިލް ލުމަށްފަހު ޕޭންކޭކްގެ ބައްޓަމަށް 1/2 އިންޗި ބޯމިނަށް ޑިސްކުތަކެއްހެން ނަޓެއްލާ އުގުޅާށެވެ. ދެން އައިސްއަލަމާރީގައި ނަޓެއްލާ ރަނގަޅަށް ގަނޑުކޮށްލާށެވެ. ދެން ޕޭންކޭކް މިކްސްގައި އިރުޝާދުދީފައިވާ ގޮތަށް ފުއްގަނޑު ގިރާލާށެވެ. ދެން ޕޭންކޭކް ފިހާއިރު ފުރަތަމަ ކުޑަ ބަޓަރުކޮޅެއް ލާށެވެ. ބަޓަރު ކޮޅު ވިރުމުން ޕޭން ތެރޭގައި ބަޓަރު ފަތުރާލުމަށްފަހު ސަމުސާލުން ޕޭންކޭކް ފިހަން ބޭނުންވާ މިންވަރަށް ފުއްކޮޅެއް އެޅުމަށްފަހު ކުޑަކޮށް ރޯފިލުމުން ގަނޑުކޮށްފައިވާ ނަޓެއްލާ ޑިސްކު ޕޭންކޭކް މައްޗަށް ލާށެވެ\nދެން އޭގެ މައްޗަށް އަނެއްކާ ޕޭންކޭކް ފުށްކޮޅެއް އަޅާށެވެ. އެއަށްފަހު ބޮކި ޖަހައި ފިހެވުމުން ފޮރޮޅާލުމަށްފަހު އަނެއްފަޅިވެސް ފިހެލާށެވެ. ޕޭންކޭކް މިކްސް ނެތްނަމަ އަމިއްލަ ފުށްގަނޑެއް ތައްޔާރުކޮށްގެންވެސް މީތި ތައްޔާރުކުރެވިދާނެއެވެ.


އާރޓިކަލްކިޔުމަށް ހޭދަވާނެކަމަށް ބެލެވެނީ : 34 މިނެޓް, 15 ސިކުންތު\nކޮންމެ މީހަކުވެސް އެންމެ ބޮޑަށް ބޭނުންވާނީ އެމީހެއްގެ ފުރާނައަށް ދިރުން ދޭށެވެ! ވީހައި ތާޒާކަންމަތީގައި ފުރާނަ ބަހައްޓާށެވެ! ބަލިތަކުން ސަލާމަތްވެ ދުޅަހެޔޮކަންމަތީގައި ދުނިޔޭގައި ދިރިއުޅޭށެވެ. ކައްވަޅުގެ ޢަޛާބުންނާއި ނަރަކައިގެ ޢަޛާބުން ސަލާމަތްވެގެންވާ ފުރާނައަކަށް އެމީހާގެ ފުރާނަ ހެދުމަށެވެ.\nމިކަންކަން ކާމިޔާބު ކުރެވެން އޮތީ ފުރާނައަށް ކާނާދީގެންނެވެ. ވީމާ މިގޮތަށް ވިސްނައިލާށެވެ. ތިމާ މުސްލިމެއް ކަމުގައި ވުމުން އެއީ ފުރާނައިގައި އިންދޭ ގަހެވެ. އެ ހިސާބުން ގަސް ހެދިބޮޑުވާން ފަށައެވެ. ނަމަވެސް އެ ގަސް ތާޒާކަންމަތީގައި ބެހެއްޓުމަށާއި ހެދި ބޮޑުވުމަށް ކާނާ ބޭނުންވެއެވެ.\nއެގޮތުން ބަލައިފިނަމަ ފުރާނައިގެ ކާނާއަކީ ނަމާދުކުރުމެވެ. ބައެއް މީހުން ކާނާއަކީ ތަޤްވާވެރިކަން ކަމުގައި ވެސް މާނަކޮށްފާނެއެވެ. ނަމަވެސް އަހަރެން ބުނާނީ އެއީ ނަމާދުކުރުން ކަމަށެވެ. އެހެނީ ތަޤްވާވެރިކަން އިތުރުވާނީވެސް ނަމާދުކުރުމުންނެވެ. ނަމާދު ނުކުރާ މީހަކަށް ތަޤްވާވެރިކަމެއް ނެތެވެ.\nވީމާ ނަމާދު ވަގުތުޖެހުމުން އެކަމަށް ޢުޒުރު ދައްކާ މީހަކު ކަމުގައި ނުވާށެވެ! އެއްވެސް ބަހަނާއެއް އުޒުރެއް ދައްކަން ނުއުޅެ ނަމާދުކުރަން އަވަސްވެގަންނާށެވެ! ބަންގީގެ އަޑު އިވުމުން އެހެން ހުރިހާ ކަމަކަށް އުޒުރު ދައްކާށެވެ! އެހެން ހުރިހާ ކަމެއް ހުއްޓުމަކަށް ގެންނާށެވެ! އެންމެ ފުރަތަމަ ކުރާ ކަމަކީ ނަމާދުކުރުން ކަމުގައި ހަދާށެވެ! އެގޮތަށް އެކަން ނުކުރުމަކީ ފުރާނައަށް ދެވޭނެ އެންމެ ބޮޑު އަނިޔާއެވެ. ފުރާނައަށް އަނިޔާ ނުދޭށެވެ! އިންސާނާ އޭނާގެ ފުރާނައަށް ކުރާ އަނިޔާއަކީ އެމީހާ ހިންގާ އެންމެ ބޮޑު ޖަރީމާއެވެ! އެ ޖަރީމާގައި ހަލާކުވެގެންދާނީ ހަމަ އެމީހެކެވެ. ތިމާއެވެ!


އިސްލާމް ދީނުގަ މެދުމިން ނޫން ޙުކުމެއް ނެތް- ހުރިހާ ޙުކުމްތައްވެސް ހުރީ އެންމެ ބަރާބަރު މިނުގަ-\nއިސްލާމް ދީނުގައި ހުރި ޙުކުމްތަކާއިމެދު ބައެއް މީހުން ކަންބޮޑުވެއެވެ. އެއީ މާހަރުކަށި ކަންކަން ކަމަށް ބުނެއެވެ. ނަމަވެސް އެއީ އެއްވެސް ހާލެއްގައި ދެކޮޅުޖެހޭ ވާހަކަތަކެއް ނޫނެވެ. އެކަމުގެ ހެއްކަކީ ޝަރީޢަތް ކުރުމަކާ ނުލައި އަންނަ ރުޅީގަ ބަޑިޖަހާ ނުވަތަ އެނޫންވެސް ގޮތަކުން މީހުން މެރުމުން އެމީހުން ކަންބޮޑެއް ނުވެއެވެ. ނަމަވެސް އިސްލާމް ދީނުގައިވާމަގުން ޤިޞާޞް ހިފައި މަރަންޖެހޭ މީހުން މެރުމުން ވަރަށް ބޮޑަށް ކަންބޮޑުވެއެވެ. އެވަނީ ކިހިނަކުން ހެއްޔެވެ؟\nﷲ ތަޢާލާއީ "ރަޙްމާންވަންތަ، ރަޙީމްވަންތަ" ރަސްކަލާނގެއެވެ. މީސްތަކުންނަށް އޯގާތެރިވެވޮޑިގަތުމުގަ އެންމެ މަތިވެރިވަންތަ ރަސްކަލާނގެއެވެ. ވީއިރު ﷲ ތަޢާލާ އެއްވެސް މަޚްލޫޤަކަށް އަނިޔާވެރިވެޑިގަންނަވާނެކަމަށް ޤަބޫލުކުރުމަކީ މީހަކަށް ކުރެވޭނެ އެންމެ ބޮޑު އެއް ފާފައެވެ.\nﷲ ތަޢާލާ ބާވައިލެއްވެވި ކޮންމެ ޙުކުމްފުޅެއްވެސް ބާވައިލައްވަވާފައިވަނީ މީސްތަކުންނަށް ރަޙްމަތެއް ކަމުގައެވެ. މީސްތަކުންގެ ސަލާމަތާއި އުފާވެރިކަމަށްޓަކައެވެ. ﷲ ތަޢާލާ ބާވައިލެއްވެވި އެއްވެސް ޙުކުމްފުޅަކަށްވުރެ ރަނގަޅު ނުވަތަ ފައިދާކުރާނެ ޙުކުމެއް ﷲ ތަޢާލާ އުފެއްދެވި އިންސާނުންނަށް ނެރެވޭނެ އެއްވެސް ގޮތެއް ނުއޮންނާނެއެވެ.\n"އިސްލާމް ދީނުގެ ހުރިހާ ޙުކުމަކީ ވެސް ރަހުމާއި އޯގާތެރިކަމުގެ މައްޗަށް ބިނާވެގެންވާ މެދުމިން ޙުކުމްތަކެވެ. އެހެންކަމުން ތިމާމެންގެ ސެކިޔުލާރ ލާދީނީ ވިސްނުން މީސްތްކުންގެ ބޮލަށް ވެއްދުމަށް ތިމާމެން ބޭނުންވަނީ ދީނުގެ މެދުމިނޭ ބުނާ މީހުންނަށް ބުނެލަންއޮތީ، ދަންނައެ،\nމެދުމިން ދީން ކުރަން ނުއުޅޭށެވެ! ދީނުގެ ކަންކަން ނުއެނގިހުރެ ދީނުގެ ވާހަކަ ނުދައްކާށެވެ! އަދި މިދީނުގެ ދުޝްމިނުން މިދީނަށް ގެންނަން އުޅޭ އުނި އިތުރުން މިދީން ދިފާޢުކުރާނެ ފަހުލަވާނުން ހުރިހާ މަކާނަކާއި ޒަމާނެއްގައި ﷲ ތަޢާލާ ލައްވަވާނެއެވެ!"\n- ޝައިޚް މުޙައްމަދު ލަޠީފް


#LCE2020: Kulhudhuffushi City ge MDP primary ah kurimathilumuge vaguthu ithuru kohfi - AO News #LCE2020: Kulhudhuffushi City ge MDP primary ah kurimathilumuge vaguthu ithuru kohfi\nކުޅުދުއްފުށި ސިޓީ - ފޮޓޯ: ސޯޝަލް މީޑިއާ\nކައުންސިލް އިންތިޚާބު: ކުޅުދުއްފުށި ސިޓީގެ އެމްޑީޕީ ޕްރައިމަރީއަށް ކުރިމަތިލުމުގެ ވަގުތު އިތުރުކޮށްފި\n2020 ވަނަ އަހަރުގެ ލޯކަލް ކައުންސިލްތަކުގެ އިންތިޚާބުގައި ކުޅުދުއްފުށީ ސިޓީގެ އެމްޑީޕީ ޕްރައިމަރީއަށް ކުރިމަތިލުމުގެ ވަގުތު އިތުރުކޮށްފި އެވެ.\nއެމްޑީޕީ އިން ބުނީ ލޯކަލް ކައުންސިލް އިންތިޚާބުގެ ކުޅުދުއްފުށި ސިޓީގެ އެމްޑީޕީ ޕްރައިމަރީގެ އެޕްލިކޭޝަން ބަލައިގަތުމުގެ ސުންގަޑި މިރޭ 21:00 އާއި ހަމައަށް އިތުރުކުރެވިފައިވާ ކަމަށެވެ.\nއެމްޑީޕީގެ ޕްރައިމަރީ އަށް ކުރިމަތިލުމުގެ ފުރުސަތު ހުޅުވާލާފައި ވަނީ މިދިޔަ ޑިސެމްބަރު މަހުގެ 30 ވަނަ ދުވަހު ކަމަށްވާއިރު، އޭރު ކުޅުދުއްފުށްޓަކީ ސިޓީއެއް ކަމަށް ރައީސް ކަނޑައަޅުއްވާފައި ނުވާތީ އެ ސިޓީގެ ޕްރައިމަރީއަށް ކުރިމަތިލާން ހުޅުވާލާފައެއް ނުވެއެވެ.\nނަމަވެސް އެމްޑީޕީ އިން ވަނީ މިދިޔަ ހޮނިހިރު ދުވަހު އެޕާޓީގެ ކުޅުދުއްފުށި ސިޓީގެ ޕްރައިމަރީގައި ބައިވެރިވުމުގެ ފުރުސަތު ހުޅުވާލައިފަ އެވެ.\nމިމަހުގެ އެއްވަނަ ދުވަހުން ފެށިގެން ކުޅުދުއްފުށްޓަކީ ސިޓީއެއް ކަމުގައި ރައީސުލްޖުމްހޫރިއްޔާ ވަނީ ކަނޑައަޅުއްވައިފަ އެވެ. ސިޓީއެއްގެ ދަރަޖަ ލިބުމާއެކު ކުޅުދުއްފުށްޓަށްވެސް މޭޔަރަކު އިންތިޚާބު ކުރަންޖެހޭނެ އެވެ. ކުޅުދުއްފުށި ސިޓީ ކައުންސިލްގައި ދެން ހިމެނިވަޑައިގަންނަވާނީ މޭޔަރަކާއި އަންހެން ދެ ކައުންސިލަރުންނާއެކު ޖުމްލަ ހަތް ބޭފުޅުންނެވެ. ކުރިން ވެސް ކައުންސިލްގައި ތިއްބެވީ ހަތް މެންބަރުންނެވެ.\nލޯކަލް ކައުންސިލްތަކުގެ އިންތިޚާބުގެ އެމްޑީޕީގެ ޕްރައިމަރީގެ ވޯޓުލުން އޮންނާނީ ޖެނުއަރީ މަހުގެ 31 ވަނަ ދުވަހު ކަމުގައިވާއިރު، ކައުންސިލް އިންތިޚާބުގައި 980 ކައުންސިލަރުން އިންތިޚާބު ކުރުމަށް ވަނީ ހަމަޖެހިފަ އެވެ. އަދި އޭގެތެރެއިން 33 އިންސައްތަ އަންހެނުންނަށް ޚާއްސަކޮށްފައިވާއިރު، ލޯކަލް ކައުންސިލް އިންތިޚާބު އޮންނާނީ 04 އޭޕްރީލް 2020 ވާ ހޮނިހިރު ދުވަހު އެވެ.\nޓޫރިޒަމް މިނިސްޓްރީގެ ނައިބަކަށް އާތިފް އައްޔަންކުރައްވައިފި\nކައުންސިލް އިންތިޚާބު: ކުޅުދުއްފުށި އެމްޑީޕީ ޕްރައިމަރީގައި ވާދަކުރާ ކެންޑިޑޭޓުންގެ ލިސްޓު އާންމުކޮށްފި\nރައީސް ޞާލިޙް ހދ. އަތޮޅަށް ވަޑައިގެންފި\nކުޅުދުއްފުށި ސިޓީގެ އިންތިޚާބީ ދާއިރާތަކަށް ޝަކުވާ ހުށަހެޅުމުގެ ފުރުސަތު ހުޅުވާލައިފި


Mascherano footboalha kulhun huhtaalaifi | Mihaaru\n17 ނޮވެމްބަރ 2020 - 11:29\nލަންޑަން (ނޮވެމްބަރު 17) – ލިވަޕޫލާއި ބާސެލޯނާގެ ކުރީގެ މިޑްފީލްޑަރު އާޖެންޓީނާގެ ހަވިއާ މަޝެރާނޯ ފުޓްބޯޅައިން ރިޓަޔާކޮށްފި އެވެ.\nއާޖެންޓީނާގެ އެސްޓުންޑިއަންޓެސް އަށް ކުޅެމުން އައި ކުޅުންތެރިޔާ ބުނީ އާޖެންޓީނާގައި ކެރިއަރު ނިންމާލަން ފުރުސަތު ދިނީތިވެ އެ ކްލަބަށް ޝުކުރުއަދާކުރާ ކަމަށެވެ.\nއާޖެންޓީނާގެ ރިވަ ޕްލޭޓުން 2003 ގައި ކެރިއަރު ފެށި މަޝެރާނޯ، 36، އޭގެ ފަހުން ބްރެޒިލްގެ ކޮރިންތިއަންސް އާއި އިންގްލެންޑުގެ ވެސްޓް ގޭމް ޔުނައިޓެޑަށް ކުޅުމަށް ފަހު ވިދާލީ ލިވަޕޫލުގަ އެވެ. އެ ޓީމަށް 2007-2010 އަށް ކުޅުނެވެ.\nއޭގެ ފަހުން ބާސެލޯނާ އަށް ބަދަލުވެ އަށް އަހަރު ތެރޭގައި ސްޕެނިޝް ލީގު ފަސް ފަހަރު، ސްޕެނިޝް ކަޕް ފަސް ފަހަރު އަދި ޗެމްޕިއަންސް ލީގު ދެ ފަހަރު ކާމިޔާބުކުރި އެވެ. އޭގެ ފަހުން އާޖެންޓީނާ އަށް ބަދަލުވުމުގެ ކުރިން އޭނާ ޗައިނާގެ ހެބެއީ ފޯޗޫން އަށް ކުޅުނެވެ.\nއާޖެންޓީނާ ގައުމީ ޓީމަށް 2003-2018 އަށް 147 މެޗު ކުޅުނު މަޝެރާނޯ ވަނީ އާޖެންޓީނާ އިން 2014 ގެ ވޯލްޑް ކަޕުގެ ފައިނަލަށް ދަތުރުކުރިއިރު މޮޅު ކުޅުމެއް ދައްކައިފަ އެވެ.\nމަޝެރާނޯ ރިޓަޔާކުރުމުން، އޭނާއާ އެކު ބާސެލޯނާ އަށް ކުޅުނު ލިއޮނަލް މެސީ އާއި އަންދްރޭ އިނިއެސްޓާ އާއި ޒަވީ ހެނާންޑޭޒް އާއި ޖެރާޑް ޕީކޭ އަދި ލުއިސް ސުއަރޭޒް ވަނީ އަލްވަދާއުގެ މެސެޖްތަކެއް ސޯޝަލް މީޑިއާގައި ލިޔެފަ އެވެ.


Nukulhedhuntherikan hunna 100 meehakah Fenaka in vazeefa dheefi | Mihaaru\nފެނަކަ ކޯޕަރޭޝަނުަން ވަޒީފާ ހަމަޖެއްސި މީހުންނާ އެކު ރައީސް ޔާމީންގެ ދެކަނބަލުން ފޮޓޯއަކަށް ހުއްޓިވަޑައިގެން. --ފޮޓޯ: މުހައްމަދު ޝަރުހާން/ މިހާރު\nނުކުޅެދުންތެރިކަން ހުންނަ 100 މީހަކަށް ފެނަކަ އިން ވަޒީފާ ދީފި\n25 ޑިސެމްބަރ 2016 - 11:24 28 comments\nނުކުޅެދުންތެރިކަން ހުންނަ 100 މީހަކަށް ފެނަކަ ކޯޕަރޭޝަނުން ވަޒީފާ ހަމަޖައްސައިދީފި އެވެ.\nއެކި ރަށްތަކުން ވަޒީފާ ހަމަޖައްސައިދިން 79 ފިރިހެނުންނާއި 21 އަންހެނުންގެ ތެރޭގައި ހިމެނެނީ އުފެދުމުގައި ނުކުޅެދުންތެރިކަން ހުންނަ މީހުންނާއި އެކި ހާދިސާތަކާ ގުޅިގެން ނުކުޅެދުންތެރިކަން ލިބިފައިވާ މީހުން ކަމަށް ފެނަކަ ކޯޕަރޭޝަނުން ބުންޏެވެ.\nދަރުބާރުގޭގައި މިއަދު ބޭއްވި ހާއްސަ ރަސްމިއްޔާތެއްގައި ވަޒީފާގެ ލިއުން އެ މީހުންނާ ހަވާލުކޮށްދެއްވީ ރައީސް އަބްދުﷲ ޔާމީނާއި އެ މަނިކުފާނުގެ އަނބިކަނބަލުން ފާތިމަތު އިބްރާހީމެވެ.\nފެނަކަ ކޯޕަރޭޝަންގެ މެނޭޖިން ޑިރެކްޓަރު އަހްމަދު ޝަރީފް ވިދާޅުވީ އެ ކުންފުނީގެ އެކި ބްރާންޗްތަކުން 100 މީހަކަށް ވަޒީފާ ހަމަޖެއްސީ ހާއްސަ އޮޑިޓެއް ހަދާފައި ކަމަށެވެ. ވަޒީފާ ހަމަޖެއްސީ އެ މީހެއްގެ ގާބިލްކަމާއި އަދާކުރެވޭނީ ކޮން ވަޒީފާއެއްތޯ ބަލާފައި ކަމަށް އޭނާ ވިދާޅުވި އެވެ.\n"އޮޑިޓް ސްކިލްއެއް ހަދައި އެންމެ އެކަށީގެންވާ ގޮތެއްގައި ހަރަކާތްތެރިވެވޭނެ ގޮތްތަކަކަށް ބަލާފައި ވާނެ. އެ މީހެއްގެ ހުނަރަކާ ގުޅޭ ވަޒީފާއެއް ހަމަޖައްސަން އިސްކަން ދީފައިވާނެ،" ޝަރީފް ވިދާޅުވި އެވެ\nއެކި އިދާރާތައް ގުޅިގެން، ޝަރީފް ވިދާޅުވި ގޮތުގައި، އެ މީހުންނަށް ތަމްރީނުތައް ވެސް ކުރިއަށް ގެންދާނެ އެވެ.\nފެނަކަ އިން ވަޒީފާ ހަމަޖެއްސި މީހަކަށް ރައީސްގެ އަނބިކަނބަލުން ފާތުމަތު އިބްރާހިމް ލިއުން ހަވާލުކޮށްދެއްވަނީ. --ފޮޓޯ: މުހައްމަދު ޝަރުހާން/ މިހާރު\nއަލަށް ވަޒީފާ ހަމަޖެއްސި މުވައްޒަފުންނަށް، ފެނަކައިގެ އެހެން މުވައްޒަފުންނާ ތަފާތުކުރުމެއް ނެތި ލޯތްބާއި އޯގާތެރިކަން ކުންފުނީގެ ތެރެއިން ލިބޭނެ ކަމުގެ ޔަގީންކަން ވެސް ޝަރީފް ދެއްވި އެވެ.\nޖެންޑަ މިނިސްޓަރު އައިޝަތު ޒެނީޝާ ޒަކީ ވިދާޅުވީ ނުކުޅެދުންތެރިކަން ހުންނަ މީހުންނަށް ހަމަހަމަ ފުރުސަތުތައް ހޯދައިދޭން ސަރުކާރުން ގިނަ މަސައްކަތްތަކެއް ކުރަމުން އަންނަ ކަމަށެވެ. އެ މަސައްކަތުގެ ތެރޭގައި، އެ މީހުންނަކީ ވެސް އިޖުތިމާއީ ގޮތުންނާއި އިގްތިސާދީ އަދި ސިޔާސީ ގޮތުން ވެސް މުޖުތަމައުގެ އެކި ކަންކަމުގައި ހިއްސާވެވޭނެ ބައެއް ކަމުގައި ހެދޭނެ ގޮތްތައް ހޯދަން ޖެހޭނެ ކަމަށް މިނިސްޓަރު ވިދާޅުވި އެވެ.\nނުކުޅެދުންތެރިކަން ހުންނަ މީހުން އެކި ދާއިރާތަކުގައި ބައިވެރިވެރިކުރުމަކީ، ޒެނީޝާ ވިދާޅުވި ގޮތުގައި، ގައުމީ ތަރައްގީ އަށް ކުރިއެރުން ލިބޭނެ ކަމެކެވެ.\nނުކުޅެދުންތެރިކަން ހުންނަ މީހުންނަށް އަޅާލުމުގައި ފެނަކަ ނަމޫނާއަކަށް ބަލައި އެހެން އިދާރާތަކާއި ކުންފުނިތަކުން ވެސް މަސައްކަތް ކުރާނެ ކަމަށް އުއްމީދުކުރައްވާ ކަމަށް މިނިސްޓަރު ވިދާޅުވި އެވެ.\nއިތުރު ލިޔުންތައް ސަރުކާރު ނުކުޅެދުންތެރިކަން ހުންނަ މީހުން ރައީސް އަބްދުﷲ ޔާމީން ފެނަކަ ކޯޕަރޭޝަން


Tharahghee Gennaanee Fithurathuge Usoolaa Eh Gothah: Nasheed – adduLIVE\nJan 12, 2019, 23:16 ހަސަން ރަޝީދު\nތަރައްގީ ގެންނާނީ ފިތުރަތުގެ އުސޫލާ އެއްގޮތަށް ކަމަށް ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nއޭދަފުށީގައި މިރޭ ކުރިއަށްދިޔަ ކެމްޕެއިން އިވެންޓެއްގައި ވާހަކަދައްކަވަމުން ނަޝީދު ވިދާޅުވީ ރާއްޖޭގެ ކޮންމެ ޖަޒީރާ ރަށަކީ އެ ރަށެއްގެ ވަށައިގެން ވެލި އެނބުރެންޖެހޭ ރަށެއް ކަމަށާއި ނަމަވެސް އެ ރަށްތަކުގައި ބަނދަރުތައް ހެދުމާއެކު އެ ރަށްތަކުގެ ގުދުރަތީ ސިފަ ގެއްލިގެންދާ ކަމަށެވެ. އަދި މިގޮތަށް ކަންކަން ދިމާވަނީ ފިތުރަތުގެ އުސޫލާ އިދިކޮޅަށް ހަރަކާތްތައް ހިންގުމުން ކަމަށްވެސް ނަޝީދު ވިދާޅުވިއެވެ.\nނަޝީދު ވިދާޅުވީ އެމްޑީޕީގެ މިފަހަރުގެ މެނިފެސްޓޯގެ އެންމެ ބޮޑު އަމާޒަކީ ފިތުރަތުގެ އުސޫލާ އެއްގޮތަށް ތަރައްގީ ގެނައުން ކަމަށެވެ. އަދި ތަރައްގީ ގެނައުމަށް ކުރަންޖެހޭ ކަންކަން އިނގޭ ކަމަށާއި އެއީ ބޮޑު ބިޔަ ކަމެއް ނޫން ކަމަށްވެސް އެމަނިކުފާނު ވިދާޅުވިއެވެ.\nމީގެއިތުރުން ތަރައްގީ އަށް ކުރާ މަސައްކަތާއި ތަރައްގީ އަށް ވިސްނާ ވިސްނުން، މަޖިލިސް 19 ގައި ތަފާތުވާނެ ކަމަށްވެސް ނަޝީދު ވިދާޅުވިއެވެ. އަދި އެ މަޖިލިސް ވެގެންދާނީ ރަށު ތަރައްގީއާ ގުޅޭގޮތުން ރައްޔިތުންނަށް ވިސްނައިދޭ މަޖިލީހަކަށް ކަމަށްވެސް ނަޝީދު ވިދާޅުވިއެވެ.


Oxford University in ufehddhi vaccine 10000 ahvvure gina meehunnah dheegen thahuleelu kuranee - One Online\nއޮކްސްފޯޑު ޔުނިވާސިޓީން އުފެއްދި ވެކްސިން 10،000 އަށްވުރެ ގިނަ މީހުންނަށް ދީގެން ތަހުލީލުކުރަނީ\nއިނގިރޭސިވިލާތުގެ އޮކްސްފޯޑް ޔުނިވާސިޓީ އާއި ބޭސް އުފައްދާ ކުންފުންޏެއް ކަމަށްވާ އެސްޓްރާ ޒެނެކާ ގުޅިގެން އުފެއްދި ކޮވިޑް 19ގެ ވެކްސިން ކުޑަކުދީންނާއި ބޮޑެތި މީހުން ހިމެނޭ ގޮތަށް 10260 މީހުންނަށް ދީގެން ތަހުލީލުކުރަން ނިންމައިފިއެވެ.\nއޮކްސްފޯޑް ޔުނިވާސިޓީއާ ހަވާލާދީ ރޮއިޓާސްއިން ބުނެފައިވާ ގޮތުގައި ކުޑަކުދިންނާއި، ބޮޑެތި މީހުން ހިމެނޭހެން އެކި އުމުރުފުރާގެ މީހުންނަށް މި ވެކްސިން ދިނުމުން އެމީހުންގެ ދީފާއީ ނިޒާމަށް ވެކްސިނުން ކުރާނެ އަސަރާއި މި ވެކްސިންގެ ރައްކާތެރިކަން އެނގިގެން ދާނެއެވެ.\nއިންސާނުން ގަޔަށް ޖަހައިގެން މި ވެކްސިން ތަހުލީލުކުރުމުގެ ފުރަތަމަ ފިޔަވަހީގައި 18 އަހަރާއި 55 އަހަރާ ދެމެދުގެ 1000 މީހުންނަށް ވަނީ މި ވެކްސިން ދީފައިވެއެވެ.\nއޮކްސްފޯޑުން ބުނީ މި ވެކްސިން ތަހުލީލުކުރުމަށް އިންސާނުން ބޭނުންކޮށްގެން ކުރެވޭ ޓެސްޓުތަކުގެ ދެ ވަނަ އަދި ތިން ވަނަ ފިޔަވަހީގައި 55 އަހަރުން މަތީގެ މީހުންނާއި، ފަސް އަހަރާއި 12 އަހަރާއި ދެމެދުގެ ކުޑަކުދިން ހިމެނޭނެ ކަމަށެވެ.\nމީގެ އިތުރުން އޮކްސްފޯޑުން ބުނީ، މި ވެކްސިން އިންސާނުންނަށް ދީގެން ތަހުލީލުކުރުމުގެ މަރުހަލާއަށް ދެމަހާއި ހަ މަސް ދުވަހުގެ މުއްދަތެއް ނަގާނެ ކަމަށެވެ. އަދި އެ ވެކްސިނަކީ ކޮވިޑަށް ފަރުވާކުރެވިދާނެ ވެކްސިނެއްކަން ކަނޑައަޅާނީ އޭގެ ފަހުގައި ކަމަށެވެ.\nކޮވިޑަށް ފަރުވާކުރުމަށް ތައްޔާރުކުރާ އަށް ވެކްސިނެއް އަޖުމަ ބެލުމަށް އިންސާނުން ބޭނުންކޮށްގެން ތަހުލީލުކުރުމަށް ދުނިޔޭގެ ސިއްހަތު ޖަމިއްޔާ (ޑަބްލިޔުއެޗްއޯ)އިން ވަނީ ހުއްދަ ދީފައެވެ. އޭގެ ތެރޭގައި ޗައިނާ އާއި، އިޓަލީން އުފައްދަން މަސައްކަތް ކުރާ ވެކްސިންވެސް ހިމެނެއެވެ.\nގުޅޭ ޓެގު ސިއްހަތު އިނގިރޭސިވިލާތް ކޮވިޑް 19 ވޯލްޑް ހެލްތް އޯގަނައިޒޭޝަން ވެކްސިން


SunOnline: Hajj ge vaahakathakah Saudi in Iran ah dhauvathu dhinumakee rangalhu faaleh\nހައްޖުގެ ވާހަކަތަކަށް ސައުދީން އީރާނަށް ދައުވަތު ދިނުމަކީ ރަނގަނޅު ފާލެއް\n1 އަހަރު5މަސް ކުރިން - 10 ޖެނުއަރީ 2017 2\nމިހިނގާ ހިޖްރީ އަހަރުގެ ހައްޖުގެ އަޅުކަމާބެހޭ ވާހަކަތަކުގައި ބައިވެރިވުމުގެ ރަސްމީ ދައުވަތު ސައޫދީ ސަރުކާރުގެ ފަރާތުން އީރާނަށް މިހާރު ވަނީ ލިބިފައެވެ.\nއީރާނުގެ ހައްޖުގެ ކަންތައްތަކާބެހޭ އިދާރާގެ އިސްވެރިޔާ ސައްޔިދު އަލީ ގާޟީ ވިދާޅުވީ "މިއަހަރުގެ ހައްޖުގެ އަޅުކަމުގައި އީރާނުގެ ރައްޔިތުންނަށް ބައިވެރިވުމުގެ ފުރުސަތު ދިނުމަށްޓަކައި އެކަމާބެހޭ ރަސްމީ ވާހަކަތަކުގައި ބައިވެރިވުމުގެ ރަސްމީ ދައުވަތު ހައްޖުގެ ކަންތައްތަކާބެހޭ ސައޫދީ ވުޒާރާއިން ލިބިފައިވާ ކަމަށާއި އެ ދައުވަތަށް ރަސްމީ ސިފައެއްގައި އީރާނުން އިޖާބަ ދޭނެ" ކަމުގައެވެ.\nހައްޖުގެ ކަންތައްތަކާބެހޭ ސައޫދީ ވަޒީރު މުހައްމަދު ބިން ސާލިހް ވަނީ މިއަހަރުގެ ހައްޖުގެ ކަންކަމާ ބެހޭ ގޮތުން އިސްލާމީ ގައުމުތަކާއި ސައޫދީ ސަރުކާރާ ދެމެދު ބޭއްވުމަށް ހަމަޖެހިފައިވާ ރަސްމީ ވާހަކަތަކުގައި ބައިވެރިވުމުގެ ދައުވަތު އީރާނަށް ވެސް ދެއްވިކަން ކަށަވަރުކޮށް ދެއްވާފައެވެ. މި ވާހަކަތަކުގައި ބައިވެރިވުމުގެ ދައުވަތު ސައޫދީން ކޮންމެ އަހަރަކުވެސް އީރާނަށް ދެއެވެ.\nސައޫދީ ވަޒީރު އާ ހަވާލާދީ ސައޫދީ ނޫސްތައް ބުނާ ގޮތުން ވަޒީރު ހުންނެވީ ސައޫދީގެ މިފަހަރުގެ ދައުވަތު އީރާނުން ގަބޫލުކުރާނެ ކަމުގެ އިންތިޒާރުގައެވެ.\nއީރާނުގެ ކުރީގެ ރައީސް އަހްމަދީ ނެޖާދް އާއި ސައޫދީ ކުރީގެ ރަސްގެފާނު އަބްދުﷲ\nސައޫދީ އާއި އީރާނަކީ އަވަށްޓެރި އިސްލާމީ ދެ ގައުމު ކަމަށްވެފައި އެ ދެ ގައުމަކީ އާދައިގެ ގުޅުންތަކެއް އޮތް ދެގައުމު ކަމަށްވިޔަސް ސައޫދީ މިހާރުގެ ރަސްގެފާނު ސަލްމާނުގެ ވެރިކަމުގައި މިދިޔަ އަހަރު ސައޫދީން ވަނީ ތެހެރާންގައި ހުންނަ ސައޫދީ އެންބަސީގައި ބަޔަކު ހުޅުޖެހުމާ ގުޅިގެން އީރާނާ ޑިޕްލޮމެޓިކް ގުޅުންތައް ކަނޑާލާފައެވެ. ތެހެރާންގައި ހުންނަ ސައޫދީ އެންބަސީގައި ބަޔަކު ހުޅުޖެހީ ސައޫދީ ޝިޔައީ އިލްމުވެރިއެއްކަމަށްވާ ނިމްރުއްނިމްރަށް ސައޫދީ ސަރުކާރުން މަރުގެ އަދަބު ދިނުމާގުޅިގެން އެކަމާ ދެކޮޅަށް އިޙްތިޖާޖްކުރި އީރާނުގެ ހަރުކަށި ބައެކެވެ.\nސައޫދީ އަކީ ދުނިޔޭގެ ސުންނީ މުސްލިމުން ލީޑް ކުރާ ގައުމުކަމަށް ސައޫދީން ދެކޭއިރު މިކަމުގައި މިސްރުން ސައޫދީ އާ ވާދަކުރެއެވެ. ނަމަވެސް ޝިޔައީ މުސްލިމުން ލީޑްކުރުމުގައި އީރާނާ ވާދަކުރާ އެހެން އެއްވެސް އިސްލާމީ ގައުމެއް ނެތެވެ. ޝިޔައީންގެ އަޣްލަބިއްޔަތު އޮންނަ އަރަބި ދެގައުމަކީ އިރާގާއި ބަހްރައިންއެވެ. މީގެތެރެއިން ބަހްރައިންގައި ވެރިކަން ކުރަނީ ބައިމަދު ސުންނީންކަމަށްވާއިރު ބަހްރައިންގެ ސަރުކާރު އޮންނަނީ ސައޫދީންގެ ފަހަތުގައެވެ. ނަމަވެސް ޝިޔައީންގެ އަޣްލަބިއްޔަތު އޮންނަ އިސްލާމީ އަނެއް ގައުމުކަމަށްވާ އިރާގުގެ ސަރުކާރު އޮންނަނީ އީރާންގެ ފަހަތުގައެވެ.\nއިރާގާއި ސޫރިޔާއާއި ޔަމަންފަދަ އަރަބި ގައުމުތަކުގައި ހިނގަމުންދާ ސިޔާސީ ތަޅާފޮޅުންތަކާއި ހަނގުރާމަތަކާއި ދާޚިލީ އަރާރުންތަކުގެ ތެރެއަށް ސައޫދީ އާއި އީރާން ވަނީ ވަރަށް ބޮޑަށް ވަދެގެންފައެވެ. މިއާއެކު މިދެގައުމުގެ ސިޔާސީ މަސްލަހަތު މިހާރު ވަނީ ވަރަށްބޮޑަށް ފުށުއަރަފައެވެ. ނަތީޖާއެއްގެ ގޮތުން ސަރަހައްދުގެ ގައުމުތަކުގައި ހަމަނުޖެހުން ހިންގުމާއި ޓެރަރިޒަމަށް އެހީތެރިވާ ކަމުގެ ތުހުމަތު މިދެގައުމުގެ ތެރެއިން ކޮންމެ ގައުމަކުންވެސް އަނެއްގައުމުގެ މައްޗަށް ކުރަމުންގެންދެއެވެ.\nއީރާނުގެ ރައީސް ހަސަން ރޫޙާނީ\nގަލްފުގެ އަރަބި ގައުމުތަކުގެ މަދަދު ލިބޭ ސޫރިޔާގެ ހަނގުރާމަވެރި ޖަމާއަތްތަކުން ސޫރިޔާގައި ކުރިޔަށްގެންދާ ހަނގުރާމައިގާ ސޫރިޔާގެ ސަރުކާރުގެ ދިފާއުގައި އެގައުމަށް އަސްކަރީގޮތުން އީރާން ވަދެގެންފައިވާއިރު އީރާނުގެ ތާއީދުއޮންނަ ޔަމަންގެ ހޫޘީ ޖަމާއަތުން ޔަމަންގެ ވެރިކަމަށް އަތްގަދަ ކުރުމަށް ކުރަމުންގެންދާ މަސައްކަތުގެ ކުރިމަތީގައި ޔަމަންގެ ސަރުކާރުގެ ދިފާއުގައި އެގައުމަށް އަސްކަރީގޮތުން ސައޫދީ ވެސްވަނީ ވަދެގެންފައެވެ. މިއާއެކު މިދެގައުމުންވެސް ގެންދަނީ މިދެގައުމުގެ ދެމެދުގައިވާ ސިޔާސީ ކޯޅުންތަކަކީ މުސްލިމުންގެ ދެ ބައިކަމަށްވާ ސުންނީންނާއި ޝިޔައީންގެ ކޯޅުންތަކެއް ކަމަށް ހެދުމަށް މަސައްކަތް ކުރަމުންނެވެ.\nމިދިޔަ އަހަރުގެ ހައްޖުގެ އަޅުކަމާބެހޭ ވާހަކަތަކުގައި ބައިވެރިވުމުގެ ރަސްމީ ދައުވަތު ސައޫދީ ސަރުކާރުގެ ފަރާތުން އީރާނަށް ދިނެވެ. އަދި އެދައުވަތު ގަބޫލުކޮށް އެބައްދަލުވުމަށް އީރާނުން މަންދޫބުންވެސް ސައޫދީއަށް ފޮނުވިއެވެ. ނަމަވެސް ދެގައުމުގެ ދެމެދުގައިވާ އަމިއްލަ އެދުމާއި ހަތުރުވެރިކަމާއި ސިޔާސީ ވާދަވެރިކަމުގެ ސަބަބުން ހައްޖުގެ ކަންކަމުގައި ދެގައުމަށް އެއްގަލަކަށް ނޭރުނެވެ. މިކަމުގެ ސަބަބުން އީރާނުންވަނީ މިދިޔައަހަރުގެ ހައްޖު ބޮއިކަޓްކޮށްފައެވެ. ހައްޖު ބޮއިކަޓް ކުރީ އީރާނުގެ ހައްޖުވެރިން ހައްޖުގެ އަޅުކަން އަދާކުރުމަށް ސައޫދީން ކުރިމަތިކުރި އާދަޔާ ޚިލާފު ހުރަސްތަކާއި ފިއްތުންތަކުގެ ސަބަބުން ކަމަށް އީރާނުން ބުނާއިރު އެކަން ސައޫދީން ދޮގުކުރެއެވެ.\nއީރާނަކީ ޝިޔައީ މުސްލިމުންގެ އަޣްލަބިއްޔަތު އޮންނަ ގައުމަކަށް ވެފައި ސައޫދީއަކީ ސުންނީ މުސްލިމުންގެ އަޣްލަބިއްޔަތު އޮންނަ ގައުމެއް ނަމަވެސް އީރާނުގެ ރަސްކަމުގެ ދުވަސްވަރުގައި (އީރާނުގެ ޝާހު މުހައްމަދު ރިޒާގެ ވެރިކަމުގެ ދުވަސްވަރުގައި) އެ ދެގައުމަކީ އާދަޔާ ޚިލާފަށް ގުޅުންތައް ބަދަހި ވަރަށް އުޚުއްވަތްތެރި ދެ ގައުމެވެ. ޝިޔައީ ސުންނީ އެއްވެސް މައްސަލައެއް ނެތެވެ.\nއީރާނާއި ސައޫދީގެ ގުޅުންތައް ގޯސްވީ 1979 ގައި އިމާމް ޚުމައިނީގެ ޒައާމަތުގައި އީރާނަށް އިސްލާމީ އިންގިލާބެއް ގެނަސް އެމެރިކާގެ މަދަދުލިބޭ އީރާނުގެ ޝާހް މުހައްމަދު ރިޒާގެ ވެރިކަން ވައްޓާލުމަށްފަހު އީރާންގައި އެމެރިކާއާ އިދިކޮޅު އިންގިލާބީ ވެރިކަމެއް ގާއިމްކުރުމާއެކުގައެވެ. ޚުމައިނީގެ އިސްލާމީ އިންގިލާބަށްފަހު އިރާގުން (ސައްދާމްގެ ވެރިކަމުގައި) އީރާނާ ދެކޮޅަށް ފެށި 8 އަހަރުގެ ދިގުލީ ހަނގުރާމައިގެ ފަހަތުގައި ތިބީ ސައޫދީ އާއި ގަލްފުގެ އަރަބި ގައުމުތަކެވެ. އެ ހަނގުރާމައިގެ ބޭނުމަކީ އީރާނުގެ އިސްލާމީ އިންގިލާބީ ވެރިކަން ވައްޓާލުންކަމަށް އެ ދުވަސްވަރު ސައްދާމް ހުސައިން އިޢްލާންވެސް ކުރެއްވިއެވެ.\nސައޫދީ ރަސްގެފާނު ސަލްމާން ބިން އަބްދުލްއަޒީޒް\nނަމަވެސް އިރާގުން އީރާނާ ދެކޮޅަށް ކުރި 8 އަހަރުގެ ދިގުލީ ހަނގުރާމައިގާ ޚުމައިނީގެ ވެރިކަން ނުވެއްޓުމުގެ އިތުރުން މިހަނގުރާމަ ދިގުލުމުގެ ސަބަބުން އިރާގު މާލީ ގޮތުން އިނދަޖެހި ބޭންކްރަޕްޓުވުމުން އިރާގާއި ގަލްފުގެ އަރަބި ގައުމުތަކާއި އިރާގާ ދެމެދު ގުޅުންތައް ވަރަށް ބޮޑަށް ގޯސްވި އެވެ. އަދި ސައްދާމްވެރިކަމުގައި އިރާގު އެންމެފަހު ނުކުތީ އީރާނާދެކޮޅަށް ހަނގުރާމަ ކުރުމުގައި އިރާގަށް އެހީތެރިވި ގަލްފުގެ ގައުމުތަކާ ދެކޮޅަށެވެ.\nމިގޮތުން އިރާގުން ކުވައިތަށް އަރައި ކުވައިތު ހިފައި އެގައުމުގެ އެއްކޮށް އަތްދަށުލިއެވެ. ނަތިޖާއެއްގެ ގޮތުން ސައޫދީންނާއި ގަލްފުގެ އަރަބި ގައުމުތަކުން މަސައްކަތްކުރީ އެމެރިކާ އާއި ގުޅިގެން ސައްދާމުގެ ވެރިކަން ވައްޓާލުމަށެވެ. 2003 ވަނަ އަހަރު އެމެރިކާ އިރާގަށް އަރައި ސައްދާމުގެ ވެރިކަން ވައްޓާލުމާއެކު އިރާގުގެ ވެރިކަމަށް ދެން އައީ ޝިޔައީންނެވެ. ޝިޔައީން އިރާގުގެ ވެރިކަމަށް އައުމުން އިރާގު ގެ މައްޗަށް ހިނގަންފެށީ އީރާނުގެ ބާރާއި ނުފޫޒެވެ.\nއީރާން އިރާގު ހަނގުރާމައިގާ އިރާގުން އީރާނުގެ ތިންބައިކުޅަ އެއްބައި ރައްތަކާއި ވިލެޖްތައް ހަލާކުކޮށް ސުންނާފަތިކޮށްލިއެވެ. އަދި އެމެރިކާއާއި އޭރުގެ ސޮވިއެޓް ޔުނިޔަންއާއި ފަރަންސޭސިވިލާތާއި އިނގިރޭސިވިލާތުގެ ހަތިޔާރާއި ގަލްފުގެ ގައުމުތަކުގެ މާލީ އެހީގައި އިރާގުން އީރާނުގެ މިލިޔަނަކަށްވުރެ ގިނަމީހުން މަރާލިއެވެ. ނަމަވެސް އިރާގަށް އީރާނުގެ ވެރިކަން ވައްޓާނުލެވުނެވެ. އެންމެފަހު5އަހަރަށްފަހު އިރާގަށް ގޮތްހުސްވެ ސުލްހައަށް އެދުމުން ދެން ހަނގުރާމަ ކުރިޔަށްގެންދިޔައީ އީރާނުންނެވެ. އީރާނުން ހަނގުރާމަ ކުރިޔަށްގެންދިޔައީ އިރާގު އިނދަޖައްސާލުމުގެ ބޭނުމުގައެވެ. 8 އަހަރުވަންދެން ހަނގުރާމަ ދަންމާލުމުން އިރާގުވަނީ ރަނގަނޅަށްވެސް މާލީ ގޮތުން އިނދަޖެހިފައެވެ. އަދި ހަނގުރާމައިގެ މަގްސަދު ހާސިލްނުވެ އިރާގަށް ފައިސާގެ ބޮޑެތި އެހީތަކެއް (އެތަށް ބިލިޔަން ޑޮލަރެއްގެ) ދޭންޖެހުމުން އިރާގާއި އިރާގަށް އެހިތެރިވި ގަލްފުގެ އަރަބި ގައުމުތައް ޖެހި ހަތުރުންނަށް ވެގެންދިޔައެވެ.\nއިރާނާއި އިރާގުގެ ހަނގުރާމައަށްފަހު އީރާނާއި ސައޫދީގެ ގުޅުންތައް އަލުން ގާއިމް އެވެ. ނަމަވެސް މިދިޔައަހަރު ސައޫދީން އީރާނާ ގުޅުންތައް ކަނޑާލުމާ ހަމައަށްވެސް އީރާނާއި ސައޫދީއާ ދެމެދު އޮތީ އިތުބާރު ކުޑަ ޝައްކުގެ މައްޗަށް ބިނާވެފައިވާ ގުޅުންތަކެކެވެ.\nމިއަހަރުގެ ހައްޖުގެ އަޅުކަމާބެހޭ ވާހަކަތަކުގައި ބައިވެރިވުމުގެ ރަސްމީ ދައުވަތު ސައޫދީން އީރާނަށް ދިނުމަކީ ސައޫދީން އީރާނަށް އަލުން ދިއްކޮށްލި ސުލްހައިގެ އަތެއްކަމަށް ވުމަކީ އެކަށީގެންވާ ކަމެކެވެ. މި ދައުވަތު ގަބޫލުކޮށް އީރާނުގެ ޑިޕްލޮމޭޓުން ސައޫދީއަށް ފޮނުވައި ދެގައުމުގެ ދެމެދުގައި ބިނާކުރަނިވި ވާހަކަތަކެއް (ހައޖުގެ ކަންކަމުގައިވެސް) ދެކެވި ރަނގަނޅު ނަތީޖާއެއް ނެރެވުމަކީ ދެގައުމުގެ ހަތުރުވެރިކަން ކުޑަކުރުމަށް މަގުފަހި ކުރެވިދާނެކަމެކެވެ.\nސައޫދީއާއި އީރާނާދެމެދު ގުޅުންތައް ރަނގަނޅު ކުރެވިއްޖެނަމަ ޔަމަނާއި ސޫރިޔާއާއި އިރާގަށްވެސް ސުލްހަ ގެނަސް އެގައުމުތަކުގައި ހިނގަމުންދާ ބޭކާރު ހަނގުރާމަތައް ނިމުމަކަށް ގެނުމުގެ މަގުފަހިވެގެންދާނެކަން ކަށަވަރެވެ. އީރާނަކީ 90 ވަރަކަށް މިލިޔަން މީހުންގެ ބޮޑު އަބާދީއެއް އޮންނަ ސައެންސާއި ޓެކްނޮލޮޖީއާއި މަސައްކަތްތެރިކަމުގެ ދާއިރާތަކުން ވަރަށް ބޮޑަށް ކުރިއަރާފައިވާ އަދި ހުރިހާ ކަމެއްގައިވެސް އަމިއްލަ ފައިމައްޗަށް ތެދުވުމަށް މަސައްކަތްކުރާ ގަައުމެކެވެ. ސައޫދީ އަކީ އިސްލާމީ އެތަށް ގައުމެއްގެ އިޙްތިރާމް ލިބިފައިވާ މުއްސަނދި ގައުމަކަށްވުމުގެ އިތުރުން އެއީ މުސްލިމުންގެ މުގައްދަސް ދެ ހަރަމްފުޅު ހުންނަ ގައުމެވެ.\nމިދެގައުމަކީ އިސްލާމީ ދުނިޔެއަށް ބާރާއި ނުފޫޒު ފޯރުވޭފަދަ ޙާލަތެއްގައިވާ ދެގައުމުކަމުން މިދެގައުމުން ސިޔާސީ ކޯޅުންތައް ހުއްޓާލައި އެއްގައުމު އަނެއް ގައުމާ ދެކޮޅަށް ހިންގަމުންގެންދާ ބޭކާރު ޕްރޮޕަގެންޑާތައް ހުއްޓާލުމަށްފަހު މުސްލިމުން އެއްބައިވަންތަ ކަމަށް މަސައްކަތް ކުރުމަކީ އެކަމުގެ ހެޔޮއަސަރު އިސްލާމީ އުންމަތަށް ކުރާނެ ކަމެކެވެ. ޔަމަނާއި ސޫރިޔާއާއި އިރާގާއި ލީބިޔާފަދަ އިސްލާމީ ގައުމުތަކުގައި ހިނގަމުންދާ ބޭކާރު ހަނގުރާމަތައް ނިމުމަކަށް ގެނައުމަށް މަގުފަހިވެގެންދާނެ ކަމެއްކަން ޔަގީނެވެ.\nވޯލްޑް ކަޕްގެ ފޯރި އެންމެ ގަދައީ ދިވެހި އަންހެނުންގެ މެދުގައި! 1 ދުވަސް 54 މިނެޓް ކުރިން\nޔޫސޭއާއި ވީއޭއާރް!5ގަޑި 36 މިނެޓް ކުރިން\nބާރަށު ފިރިހެންވެރިންގެ ހާއްސަ "ދިގު ބަތްޕެން"3ދުވަސް6ގަޑި ކުރިން


ޤައުމީ ލެބޯޓްރީއާއި ސިއްޙީ ނިޒާމް ތަރައްޤީކުރުމަށް 18 މިލިއަން ޔޫރޯގެ ލޯނެއް ޤައުމީ ލެބޯޓްރީއާއި ސިއްޙީ ނިޒާމް ތަރައްޤީކުރުމަށް 18 މިލިއަން ޔޫރޯގެ ލޯނެއް\nޤައުމީ ލެބޯޓްރީއާއި ސިއްޙީ ނިޒާމް ތަރައްޤީކުރުމަށް 18 މިލިއަން ޔޫރޯގެ ލޯނެއް\nނެޝަނަލް ހެލްތް ލެބޯޓްރީއާއި ސިއްޙީ ނިޒާމް ތަރައްޤީކުރުމަށް 18 މިލިއަން ޔޫރޯގެ ލޯނެއް\nރާއްޖޭގެ ސިއްޙީ ނިޒާމް ތަރައްޤީކުރުމަށާއި ޤައުމީ ލެބޯޓްރީ ޤާއިމްކުރުމަށް ޔޫރަޕިއަން އިންވެސްޓްމެންޓް ބޭންކް (އީއައިބީ)އިން 18.4 މިލިއަން ޔޫރޯ ގެ ލޯނެއް ރާއްޖެއަށް ދީފިއެވެ.\nމި ލޯނަކީ 2021ވަނަ އަހަރު އީއައިބީއިން ތަޢާރަފްކޮށްފައިވާ "ސައުތު އޭޝިއާ ޕަބްލިކް ހެލްތްކެއަރ ކޯވިޑް-19 ޕްރޮގްރާމް ލޯން" ގެ ދަށުން ރާއްޖެއަށް ދީފައިވާ ލޯނެވެ.\nމި ލޯނުގައި ސޮއިކުރުމުގެ ރަސްމިއްޔާތު ބާއްވާފައިވަނީ ބެލްޖިއަމްގެ ބްރެސެލްސް ގައި ކުރިއަށްދާ "ޔޫރަޕިއަން ޑިވެލޮޕްމަންޓް ޑޭސް" އިވެންޓްގައެވެ. މި އެއްބަސްވުމުގައި ދިވެހި ސަރުކާރުން ސޮއިކުރެއްވީ މިނިސްޓަރ އޮފް ފިނޭންސް އިބްރާހިމް އަމީރެވެ. އަދި އީއަިބީން ސޮއި ކުރި އެ ބޭންކްގެ ގްލޯބަލް ޕާރޓްނާސް ޑައިރެކްޓަރ މާރިއާ ޝޯވ އެވެ.\nފިނޭންސް މިނިސްޓްރީން ވިދާޅުވީ މިލޯނަކީ ވަރަށް ކޮންސެޝަނަލް ޓާމްތަކެއްގައި ދިގުމުއްދަތަކަށް ބަހާލައިގެން ދައްކާ ގޮތަށް ނަގާފައިވާ ލޯނެއްކަމަށެވެ. އަދި މިލޯން ބޭނުންކުރެވޭނީ ރާއްޖޭގެ ސިއްޙީ ނިޒާމް ތަރައްޢިކުރުމަށްޓަކައި ޒަމާނީ ވަޞީލަތްތަކާއެކު ނެޝަނަލް ހެލްތް ލެބޯޓްރީއެއް ޤާއިމްކުރުމަށްކަމަށެވެ. މީގެ އިތުރުން އަތޮޅުތެރޭގައި އިންފެކްޝަން ޑިސީޒް ވޯޑްތައް ޤާއިމްކުރުމަސްވެސް މި ލޯނުން ޚަރަދުކުރާ ގޮތަށް ވަނީ ނިންމާފައެވެ. މިގޮތުން 18 ރަށެއްގައި އައިސޮލޭޝަން ފެސިލިޓީތައް ޤާއިމްކުރުމަށް ވަނީ ހަމަޖެހިފައެވެ. އަދި މި މަޝްރޫޢުގެ ސަބަބުން ރާއްޖޭގެ ސިއްޙީ ޚިދުމަތުގެ ނިޒާމް އިތުރަށް ޒަމާނީކޮށް ލާމަރުކަޒީ ކުރުމުގެ ފުރުޞަތި ފަހިވެގެންދާނެކަމަށް ފިނޭންސްމިނިސްތްރީން ވިދާޅުވެއެވެ.\nފިނޭންސް މިނިސްޓްރީން މި ލޯނު ނެގި އިރު މިދިޔަ ހަފުތާގައި ތިން ބޭންކެއް މެދުވެރިކޮށް ގުޅިފަޅުގެ ދެވަނަ ފިޔަވަހި ހިއްކުމުގެ މަސައްކަތަށް ސަރުކާރުން ވަނީ 101 މިލިއަން ޔޫރޯގެ ލޯނެއް ނަގައިފައެވެ.